
Mamei mele, Elizabeth Gawain, 
care m-a învăţat şi mă învaţă 
încă atât de multe lucruri 
despre adevărata prosperitate. 


Cuprins 


INTRODUCERE 
CAPITOLUL ÎNTÂI 

Ce este prosperitatea? 
CAPITOLUL DOI 

Trei puncte de vedere despre 
prosperitate 
CAPITOLUL TREI 

Banii sunt oglinda noastră 
CAPITOLUL PATRU 

Înțelegerea polarităților 
CAPITOLUL CINCI 

Explorarea contrariilor 
CAPITOLUL ȘASE 


Dezvoltarea echilibrului și 
integrării 
CAPITOLUL ȘAPTE 

Aspiraţie şi aparţinere 
CAPITOLUL OPT 

Paşi către adevărata prosperitate 
CAPITOLUL NOUĂ 

O conversație cu Shakti 
CAPITOLUL ZECE 

Poveşti despre prosperitate 
BIBLIOGRAFIE 


Mulţumiri 


Katherine Dieter, îți mulțumesc în 
mod special pentru ideile tale 
creatoare şi pentru sprijinul plin de 
iubire, care m-au ajutat să dau formă 
acestui proiect. Kathy Altman, ca de 

Munro Magruder Este grozav să 
lucrez cu voi! Marc Allen, mulțumesc 


din nou pentru că m-ai îndemnat să 
scriu o carte. 

că te-ai ocupat de celelalte probleme 
din viața mea, în timp ce scriam 
această carte. 

în care îndrumarea voastră m-a 
ajutat să creez o mai mare integrare 
şi prosperitate în viaţa mea. 

ești o parte atât de importantă a 
prosperității mele. 


Introducere 


Cu aproximativ un an în urmă, 
prietenul şi colegul meu de editură 
Marc Allen m-a rugat să scriu o carte 
despre prosperitate pentru editura 
lui. La acea vreme, eram prea ocupată 
chiar și să mă gândesc la acest lucru. 
Marc a stăruit şi, în cele din urmă, mi- 
a devenit limpede că era o idee 
grozavă. Întotdeauna am intenţionat 
să scriu, într-o bună zi, o carte despre 
relația dintre bani şi conștiință. 

În mod normal, când scriu o carte, 
acest lucru reprezintă culminarea 


câtorva ani de concentrare intensă 
asupra unui anumit subiect. În acel 
interval, studiez anumite idei şi 
tehnici, conduc workshopuri pe tema 
respectivă, îmi rafinez înţelegerea și, 
desigur, mă străduiesc să integrez 
toate acestea în propria mea viaţă. 
Până la final, reușesc cu adevărat să 
„extrag” din acel subiect toată 
valoarea pe care o pot obține din 
acesta. Scrierea unei cărţi este un 
mod de a completa un anumit ciclu al 
propriului meu proces de învăţare şi 
de a-l transmite celorlalți. 

Această carte a fost diferită. În 
ultimii ani, nu m-am gândit sau nu m- 
am referit prea mult la subiectul 


prosperității. Ştiam că am câteva 
lucruri de spus despre aceasta, dar nu 
am dezvoltat și nu am rafinat ideile 
respective. Am atins subiectul 
prosperității în câteva dintre cărțile 
mele anterioare - Creative 
Visualisation (Vizualizarea creativă) 
și Living in the Light (Cum să trăieşti 
în lumină) - dar am ştiut că era 
vremea să îmi actualizez și să îmi 
extind cunoştinţele. 

Acest proiect m-a provocat să mă 
gândesc şi să clarific ceea ce 
înseamnă adevărata prosperitate 
pentru mine. În acest răstimp, am 
condus seminare pe această temă și 
am avut câteva conversații foarte 


interesante pentru a afla ideile altor 
oameni despre adevărata 
prosperitate. În această carte, vă ofer 
ceea ce am învăţat. Sper că va fi un 
catalizator, astfel încât să descoperiţi 
ce înseamnă pentru voi adevărata 
prosperitate. 

Vă sugerez ca, înainte de a citi mai 
departe, să închideţi ochii câteva 
clipe şi să vă gândiţi ce înseamnă 
pentru voi cuvântul „prosperitate. 
Nu uitaţi să respiraţi în timp ce faceţi 
asta! Acest lucru v-ar putea ajuta să 
începeţi procesul deschiderii față de 
experienţa unei abundenţe sporite. 

Apoi citiți mai departe... 

Fie ca această carte să vă inspire şi 


să vă ajute în căutarea adevăratei 
prosperității. 
Cu dragoste, 


Shakti Gawain 


CAPITOLUL ÎNTÂI 
IN 


Ce este prosperitatea? 


Majoritatea dintre noi cred că a fi 
prosper înseamnă să ai mulţi bani. 
Prin urmare, cât înseamnă mulți? Unii 
oameni au o idee destul de clară 
despre cât de mulţi bani i-ar face să 
se simtă prosperi. „Dacă aş câştiga de 
două ori mai mult decât câștig acum, 
aş fi prosper” sau „Dacă aș câştiga la 
fel de mult ca... (o anumită 


persoană pe care ei o cunosc), m-aș 
simți prosper” sau „Prosperitatea 
înseamnă să fii milionar”, ori „Să 
câştig la loterie cu siguranță m-ar 
face prosper”. 

Alții definesc prosperitatea într-un 
mod mai puţin specific, prin replici 
de tipul: „Prosperitatea ar însemna să 
am destui bani pentru a mă simţi în 
siguranţă în legătură cu viitorul meu” 
sau „Prosperitatea ar însemna să am 
destui bani pentru a face ce vreau, 
pentru a avea lucrurile pe care le 
vreau şi pentru a nu mă simți limitat 
de grija banilor. O persoană prosperă 
nu trebuie să își facă griji în privinţa 
banilor” Cu alte cuvinte, 


prosperitatea este un fel de libertate 
de a fi, a face şi a avea ceea ce dorești 
cu adevărat, fără prea mari limitări. 

Cei mai mulți dintre noi tânjesc 
după acest gen de eliberare de grijile 
și problemele legate de bani. Credem 
că, dacă măcar am putea cumva să 
dobândim, să moştenim, să câştigăm, 
să cerşim, să împrumutăm sau să 
furăm destui bani pentru a fi 
prosperi, problemele noastre 
financiare ar lua sfârşit, iar banii ar 
rezolva probabil și multe dintre 
problemele noastre! 

Întrebarea este cât de mulţi bani 
sunt destui pentru a ne aduce 
prosperitatea? Unii oameni au o 


anumită sumă în minte, despre care 
consideră că ar rezolva problema; 
alții presupun, pur și simplu, că 
trebuie să existe o anumită sumă 
care ar putea să funcționeze. 

Cu toate acestea, tristul adevăr 
este că majoritatea dintre noi nu 
trăiesc prosperitatea, indiferent de 
câți bani am câștiga sau am avea. 

Este uşor să vedem de ce nu ne 
simțim prosperi în cazul în care 
câştigăm foarte puţini bani şi trebuie 
să luptăm doar ca să satisfacem 
nevoile de bază. 

Este, de asemenea, ușor de înţeles 
de ce nu ne simțim prosperi dacă 
avem un venit moderat, dar şi o 


grămadă de responsabilități 
financiare: o familie de întreţinut, o 
ipotecă de plătit și aşa mai departe. 

Cu toate acestea, numeroși oameni 
câştigă o cantitate considerabilă de 
bani şi tot nu trăiesc prosperitatea. 
Cumva, când veniturile noastre cresc, 
nivelul nostru de responsabilitate 
financiară creşte odată cu acestea. 
Banii se duc la fel de repede pe cât au 
venit şi ne simțim supuşi unei 
presiuni mai mari de a administra 
toate acestea. 

Recent, am citit un articol despre 
unul dintre cei mai de succes actori 
de film de la Hollywood. 
Intervievatorul l-a întrebat cum este 


să câştige câteva milioane de dolari 
pentru un film. Acesta a răspuns: „Ei 
bine, să spun drept, un milion de 
dolari nu mai ajunge atât de departe 
pe cât o făcea pe vremuri” În mod 
limpede, acest bărbat nu se simțea 
foarte prosper, în ciuda a ceea ce 
majoritatea dintre noi ar considera o 
avere substanţială. 

Adeseori, apar  anxietăți care 
însoțesc faptul de a avea mulţi bani: 
„Cum îi investesc? Cum îi 
administrez? Și dacă îi pierd? Și dacă 
fac o mișcare stupidă și totul se duce 
pe apa sâmbetei?” Se pare că muncim 
mai mult şi mai din greu şi totuşi, ne 
pomenim că pierdem numeroase 


aspecte importanteale vieţii - 
relaxarea, intimitatea, conectarea 
spirituală, distracţia. 

Destul de ciudat, numeroşi oameni 
bogați şi de succes, mai ales atunci 
când ajung la vârsta de mijloc sau 
când îmbătrânesc, ajung să tânjească 
după acea simplitate pe care o aveau 
mai demult în vieţile lor, când aveau 
mai puţini bani, mai puţine nevoi şi 
mai mult timp. 

Oamenii care s-au îmbogăţit ușor 
sau nu neapărat în urma muncii 
asidue, se confruntă adeseori cu alte 
capcane. Cineva care a moştenit bani, 
a avut un noroc chior, s-a căsătorit cu 
o persoană bogată, a cunoscut 


succesul peste noapte (aşa cum se 
întâmplă în cazul anumitor actori sau 
muzicieni) sau a câștigat la loterie, 
are propriul său set de probleme. 
Dintre acestea ar putea face parte 
lipsa respectului de sine sau a puterii 
personale, incapacitatea de a 
administra banii înțelept sau 
responsabil (ceea ce duce adeseori la 
pierderea lor) sau faptul de a se simți 
îndatorat față de sau controlat de 
sursa banilor. Aceşti oam eni ar putea 
simți că viețile lor sunt lipsite de 
direcție, sens şi satisfacție sau ar 
putea avea tendința de a-și satisface 
în exces toate poftele, până la 
autodistrugere. 


Și mai există şi reacţiile celorlalți. 
Ceilalți oameni te plac în mod 
autentic sau sunt doar impresionați 
de averea ta? Te iubesc pentru ceea 
ce eşti sau vor doar ceea ce le poți 
oferi? Aceste întrebări pot cântări 
mult când ai o grămadă de bani. După 
cum vezi, tot felul de factori pot 
perturba experiența prosperității la 
orice nivel al bogăției financiare. 

Dacă nu ai fost niciodată bogat, ar 
putea părea dificil să crezi sau să 
accepți că faptul de a avea mai mulţi 
bani nu te va face în mod automat să 
te simți prosper. Cu toate acestea, 
probabil cunoşti sau ai întâlnit 
oameni care se află exact în aceeași 


situație - aceştia au mai mulţi bani 
decât tine, dar nu se bucură nici pe 
departe de ei. Ei sunt nefericiţi, 
încordaţi şi evident că nu se simt 
prosperi. Mă gândesc la fratele unuia 
dintre cei mai buni prieteni ai mei, 
care este un director executiv de 
succes pe Madison Avenue, cu un 
salariu uriaș. Din păcate, el și familia 
sa sunt oameni foarte nefericiţi, care 
se ceartă tot timpul din cauza 
nevoilor contradictorii. 

Am citit numeroase articole despre 
indiviziextrem de bogați - 
multimilionari sau miliardari - care 
par mânați cu ardoare de dorinţa de a 
face tot mai mulți bani. De ce? Când ai 


multe milioane, cum ar mai putea 
conta dacă mai faci alt milion sau 
două? Ei nu par capabili să se bucure 
de vasta cantitate de bogăţie pe care 
au creat-o sau capabili să o 
folosească în scopuri constructive. Ei 
sunt obsedaţi de faptul de a face și 
mai mulţi bani. 

La fiecare nivel al bogăției, de la cei 
mai săraci până la cei mai bogaţi, 
există probleme şi capcane. 

Când avem foarte puţini bani, ne 
temem pentru însăși supraviețuirea 
noastră. Viața este o luptă intensă 
doar pentru a avea grijă de 
necesitățile de bază. Noi avem puţine 
oportunităţi pentru a ne dezvolta 


talentele şi interesele. Ne simțim 
lipsiți de putere și probabil plini de 
resentiment când vedem pe alţii cu 
mai multe oportunităţi și obiecte de 
lux. 

Pe măsură ce câştigăm mai mult, 
aproape inevitabil facem mai multe 
cheltuieli. Viața devine mai complexă 
și mai stresantă cu atâtea alegeri de 
făcut. Cu cât devenim mai de succes, 
cu atât mai greu ne este să stabilim 
prioritățile. Pe măsură ce avem mai 
mulți bani, trebuie să facem față unei 
puteri şi responsabilități mai mari. 

Când avem bogății, trebuie să le 
administrăm cu succes. Începem să 
ne fie teamă să nu facem greșeli sau 


să nu se profite de noi. Am putea fi 
abordaţi tot timpul de alte persoane 
care vor ceva de la noi. Trebuie fie să 
ne confruntăm, fie să  negăm 
problema vinovăţiei - „De ce ar 
trebui să am atât de mult când alţii au 
atât de puţin?” 

Pe deasupra, bogăţia nu garantează 
siguranţa. Există întotdeauna 
posibilitatea pierderii unei averi prin 
investiții proaste, management 
defectuos, în urma unui proces, a 
crizei financiare globale sau în urma 
unei alte calamităţi neprevăzute. 
Chiar şi un grad înalt de stabilitate 
financiară nu poate aduce siguranţa 
emoțională. Un motiv pentru care 


oamenii continuă să alerge după bani 
în mod compulsiv, chiar și când au 
foarte mulţi, este că nicio cantitate nu 
îi va face vreodată să se simtă în 
siguranţă sau puternici. 

A avea mai mulţi bani, aşadar, nu 
aduce în mod necesar mai puţine 
probleme, o libertate mai mare sau 
siguranță. Adevărul este că 
prosperitatea are mai puţin de-a face 
cu banii decât cred cei mai mulți 
dintre noi. 


Aşadar, ce este prosperitatea? 

Prosperitatea este experienţa de a 
avea din belşug ceea ce ne trebuie și 
dorim cu adevărat în viaţă, din punct 


de vedere material și nu numai. 
Punctul-cheie care trebuie înțeles 
este că prosperitatea este o 
experiență internă, iar nu o stare 
externă, şi că este o experienţă ce nu 
depinde de faptul de a avea o anumită 
sumă de bani. În timp ce 
prosperitatea este într-un fel sau 
altul legată de bani, nu este cauzată 
de bani. Cu toate că nicio sumă de 
bogăție financiară nu poate garanta o 
experienţă a prosperității, este posibil 
să trăim prosperitatea la aproape 
orice nivel al venitului, mai puţin 
atunci când suntem incapabili să 
satisfacem nevoile noastre de bază. 
Probleme există la orice nivel al 


venitului. Prosperitatea poate exista, 
de asemenea, la orice nivel. 

Dacă noi credem că banii au 
puterea de a ne aduce prosperitate, 
încredințăm puterea noastră 
personală banilor. Când încredințăm 
puterea noastră vreunei persoane 
sau lucru, până la urmă ne simțim 
controlați de acea persoană sau lucru. 
Aşadar, pentru a nu ne simţi 
controlați și, prin urmare limitați, de 
câți bani avem sau nu avem, trebuie 
să ne păstrăm simțul puterii 
interioare. 

Ne fixăm asupra banilor pentru că 
îi considerăm drept un mijloc de a 
obține lucrurile pe care le dorim cu 


adevărat. Adeseori, uităm că aceștia 
sunt doar mijlocul și, treptat, devin un 
scop. În goana după bani, pierdem din 
vedere finalitatea pe care o dorim cu 
adevărat - lucrurile pe care sperăm 
că le putem cumpăra cu bani. Pentru 
a crea prosperitatea reală, trebuie să 
ne concentrăm din nou pe 
descoperirea lucrurilor pe care le 
dorim cu adevărat. 

Dacă prosperitatea este experiența 
de a avea din abundență ceea ce 
avem nevoie şi dorim cu adevărat, 
atunci, pentru a o trăi, trebuie să 
facem trei lucruri: 

1.Să descoperim ceea ce avem 

nevoie şi dorim cu adevărat. 


2.Să dezvoltăm abilitatea de a 
aduce aceste lucruri în vieţile 
noastre. 

3.Să recunoaştem, să apreciem şi 
să ne bucurăm de ceea ce avem. 

În funcţie de succesul pe care îl 
avem cu acești trei pași, vom trăi 
prosperitatea la orice nivel al 
bogăției financiare. 

Fiecare dintre noi s-a născut în 
această viață cu puterea înnăscută de 
a aduce propria contribuţie şi de a 
crea împlinire pentru sine însuși. 
Totuși, această putere trebuie 
dezvoltată. Cei mai mulți dintre noi 
au fost răniți pe parcursul vieții în 
moduri care ne fac să punem la 


îndoială sau să negăm propria 
noastră putere adevărată. Simțindu- 
ne întrucâtva neajutorați în privința 
satisfacerii propriilor noastre nevoi, 
le reprimăm. Aşadar, cei mai mulţi 
dintre noi trec prin viață inconştienți 
de propriile lor nevoi şi dorinţe reale. 

În adâncul nostru, simțim o mare 
dorință, dar nu ştim exact pentru ce 
este. Prin urmare, ne concentrăm 
asupra lucrurilor exterioare - o casă 
mai bună, o slujbă mai bună, o relaţie 
sentimentală - sperând că ne vor 
aduce satisfacţie. Unele dintre ele 
reușesc acest lucru, altele nu, în 
funcție de cât de mult se potrivesc cu 
ceea ce dorim cu adevărat. Până la 


urmă, nu vom găsi satisfacția 
durabilă până ce nu vom recunoaște 
în mod conștient adevăratele noastre 
nevoi şi dorințe şi până ce nu vom 
învăța cum să le împlinim. 


Începe procesul tău de creare a 
unei prosperități mai mari în viaţa ta, 
gândindu-te profund la ceea ce îți 
dorești cu adevărat. Care este cel mai 
important lucru pentru tine? De ce 
anume ai nevoie la fiecare dintre 
aceste niveluri: spiritual, mental, 
emoțional şi fizic? 

la-ți răgazul de a recunoaște 
prosperitatea pe care o ai deja. Câte 
dintre nevoile și dorinţele tale sunt 


deja satisfăcute? Cei mai mulţi dintre 
noi au parte de o prosperitate 
considerabilă în propria viaţă. 
Adeseori, suntem atât de ocupați cu 
urmărirea propriilor dorințe 
nesatisfăcute, încât suntem 
incapabili să ne bucurăm de tot ceea 
ce avem deja. A ne îngădui nouă 
înșine să apreciem cu adevărat 
prosperitatea pe care am creat-o este 
un pas mare către deschiderea față 
de o împlinire încă şi mai mare. 
Aminteşte-ţi că a crea adevărata 
prosperitate nu înseamnă în mod 
necesara avea mai mult. Mulţi dintre 
noi se află în situația de a avea prea 
mult. Dacă avem prea multe lucruri 


de care nu avem nevoie sau nu le 
dorim cu adevărat, vieţile noastre 
devin excesiv de complicate. Acest 
lucru poate submina în mod serios 
experienţa noastră asupra 
prosperității. Pentru mulţi dintre noi, 
crearea adevăratei  prosperităţi 
implică simplificarea vieților noastre, 
prin clarificarea priorităților noastre 
și renunțarea la lucrurile de care nu 
mai avem nevoie sau care nu ne aduc 
o satisfacție reală. Acest lucru este în 
special adevărat pentru mulţi dintre 
noi pe măsură ce ajungem la vârsta 
mijlocie sau la o vârstă mai înaintată. 

Reţine, de asemenea, că nu existăm 
într-un vid. Experiența noastră 


personală privitoare la prosperitate 
este legată în mod inextricabil de 
prosperitatea noastră colectivă. 
Folosirea majorității resurselor 
naturale ale lumii pentru a asigura 
bogăție materială unui mic procent 
din populația lumii și a lăsa planeta 
secătuită şi poluată pentru 
generațiile viitoare constituie 
antiteza unei  prosperități reale. 
Această situație este o reflectare a 
vindecării pe care trebuie să o 
realizăm în plan individual și colectiv. 

Adevărata prosperitate se dezvoltă 
pe măsură ce învăţăm să urmăm 
adevăratele dorințe ale inimilor 
noastre şi să trăim în echilibru cu noi 


înşine. 

Pe măsură ce vom dezvolta acest 
tip de integrare internă, vom trăi în 
mod firesc într-o mai mare armonie 
cu ceilalți și cu lumea naturală. Cea 
mai mare prosperitate personală 
poate fi experimentată doar într-o 
lume sănătoasă şi prosperă. 


BANII ŞI PROSPERITATEA 


Dacă prosperitatea nu este cauzată 
de bani, care este relaţia dintre bani şi 
prosperitate? 

De fapt, este posibil, în anumite 
circumstanţe, să trăim o mare 
prosperitate fără niciun ban. 
Imaginează-ţi că trăieşti într-un 


mediu natural splendid, că îți 
construieşti propria casă, că îți cultivi 
propria hrană, că îţi oferi la schimb 
abilitățile pentru lucrurile de care ai 
nevoie, că faci munca pe care o 
iubeşti, înconjurat de familie și 
comunitate. 

Populaţiile indigene din toată 
lumea au experimentat probabil 
acest tip de prosperitate, cel puţin 
intermitent, timp de multe mii de ani. 
Poate că unii dintre strămoșii noştri 
mai norocoşi s-au bucurat de acest 
tip de prosperitate. Chiar și astăzi, 
unii oameni trăiesc mai mult sau mai 
puţin astfel, cu o nevoie minimală de 
bani. 


În lumea modernă, cu toate 
acestea, majoritatea dintre noi aleg 
un mod de viaţă în care trebuie să 
aibă de-a face cu banii. Prin urmare, 
prosperitatea noastră are legătură cu 
banii, în anumite moduri. Pentru 
mulți dintre noi, banii joacă un rol în 
procesul creării lucrurilor de care 
avem nevoie. Finanţele noastre 
constituieun aspectal prosperității 
noastre. 

Aş defini adevărata prosperitate 
financiară în acest mod:a avea o 
relație cu banii care sprijină și 
sporeşte experienţa noastră generală 
asupra prosperității. 

Pentru a crea adevărata 


prosperitate financiară este 
important să înţelegem ce sunt banii 
și ce nu sunt, și să învăţăm să ne 
raportăm la ei într-un mod echilibrat 
şi eficient. 

În capitolul următor, vom explora 
câteva perspective populare despre 
bani și prosperitate. 


CAPITOLUL Dol 
IN 


Trei puncte de vedere 
despre prosperitate 


Există trei abordări frecvente ale 
banilor și prosperității: 


PUNCTUL DE VEDERE 
MATERIALIST 


Din punct de vedere materialist, 


noi credem că lumea fizică, materială, 
reprezintă ceea ce este real şi 
important, şi că satisfacția şi 
împlinirea noastră provine din ceea 
ce se află în jurul nostru. 
Concentrarea noastră este complet 
externă. Banii sunt cheia pentru a 
obține ceea ce dorim în tărâmul fizic. 
Pentru a găsi succesul și fericirea, 
încercăm să facem o mulțime de bani, 
astfel încât să avem lucrurile pe care 
le dorim şi să înrâurim lumea așa 
cum ne dorim. 

Această perspectivă este susținută, 
probabil, de majoritatea oamenilor 
din lumea de astăzi. Cu siguranţă, 
majoritatea oamenilor din lumea 


industrializată occidentală şi, 
probabil din nefericire, un număr tot 
mai mare de oameni din ţările în curs 
de dezvoltare susțin această 
percepţie. Majoritatea dintre noi fie 
au încercat să trăiască această 
abordare, fie s-au revoltat împotriva 
preocupării societății față de 
bunurile materiale și bogăţia 
financiară. 


PUNCTUL DE VEDERE 
TRANSCENDENT- 
SPIRITUAL 


Punctul de vedere transcendent- 
spiritual despre bani şi prosperitate 
este preluat din religiile 


transcendente atât din Orient, cât şi 
din Occident. Este mai mult sau mai 
puţin opus punctului de vedere 
materialist. 

Tradițiile spirituale transcendente 
din Occident ne spun că lumea 
materială este în esență un loc al 
ispitei, al păcatului şi al suferinţei, 
prin care trebuie să trecem pentru a 
ajunge într-un loc mai bun - tărâmul 
spiritual - după moarte. Tradițiile 
transcendente din Orient ne învaţă că 
lumea materială este doar o iluzie. 
Scopul este să ne „trezim” şi să lăsăm 
în urmă limitările formei fizice. În 
orice caz, tărâmul fizic este văzut ca o 
închisoare, o limitare, un lucru care 


trebuie lăsat în urmă. 

În cadrul acestei abordări, 
căutătorii spirituali cu adevărat 
dedicați se leapădă de lume și 
încearcă să se elibereze de 
ataşamentul lor față de lucruri, mai 
ales bani şi bunuri materiale. Atât în 
Orient, cât şi în Occident, căutătorii 
cei mai dedicați fac jurăminte de 
sărăcie şi renunță la toate bunurile, în 
afară de cele mai simple şi 
elementare. Ei au încredere că 
Dumnezeu le va oferi tot ceea ce au 
nevoie prin intermediul Bisericii 
Mamă sau al oamenilor pe care îi 
păstoresc şi slujesc. Ei încearcă, cu un 
grad mai mare sau mai mic de succes, 


să transcendă propriile nevoi şi 
dorințe de confort material, 
siguranță, putere, sexualitate şi așa 
mai departe. 

Potrivit acestei filosofii, împlinirea 
provine din planul spiritual. 
Prosperitatea este o bogăţie a 
experienţei spirituale. Concentrarea 
este întru totul internă. Lumea 
materială este văzută ca o seducţie 
care îndepărtează de spirit. Ar trebui 
să ne ținem cât mai departe posibil 
de treburile lumești. Ar trebui să 
minimalizăm nevoile noastre la nivel 
fizic, dar şi la nivel emoţional. 
Prosperitatea provine din 
simplificarea nevoilor noastre și din 


îndreptarea privirii către conectarea 
noastră spirituală, pentru răsplată. 
Sărăcia fizică poate aduce 
prosperitatea spirituală. 

În cadrul abordării materialiste, 
strategia creării prosperității este 
faptul de „a avea mai mult”. Cu cât ai 
mai mult, cu atât vei fi mai fericit. În 
cadrul abordării transcendent- 
spirituale, strategia pentru 
prosperitate este „să ai nevoie de mai 
puțin”. Cu cât vei avea nevoie de mai 
puțin, cu atât vei fi mai fericit. 


PUNCTUL DE VEDERE 
NEW AGE 


Alt tip de filosofie, foarte popular în 


cercurile New Age. În cadrul acestei 
abordări, recunoaştem că lumea 
externă este reflectarea lumii noastre 
interioare, că tărâmul fizic ne 
oglindește conștiința. Există o zicală 
populară: „Viața noastră reflectă 
gândurile noastre”. Dacă vom începe 
să ne asumăm responsabilitatea 
pentru schimbarea gândurilor 
noastre, experiența noastră asupra 
realității se va schimba în mod 
corespunzător. 

Din acest punct de vedere, trăim 
într-un univers spiritual de o 
abundență infinită. Suntem limitați 
doar de propriile noastre gânduri și 
credinţe despre realitate. Banii sunt o 


reflectare a conștiinței noastre, iar 
experiența noastră cu banii este 
propria noastră creație. Orice 
probleme pe care le avem cu banii 
sau prosperitatea sunt o reflectare a 
gândurilor noastre negative şi a 
credinței noastre în limitare. Bogăția 
nelimitată este disponibilă dacă 
devenim dispuşi să o dobândim şi să 
ne schimbăm modul de gândire în 
mod corespunzător. Putem folosi 
tehnici precum afirmațiile pozitive şi 
variate forme de meditaţie sau de 
rugăciune, care să ne ajute să ne 
schimbăm gândurile, astfel încât să 
ne putem deschide față de 
plenitudinea infinită, care este 


dreptul nostru spiritual prin naştere. 

Această abordare încearcă să 
creeze o punte între ceea ce este 
intern şi ceea ce este extern. 
Strategia pentru crearea prosperității 
este  „Schimbă-ți gândirea şi 
deschide-te față de infinita 
abundență a spiritului, şi poţi avea 
oricât de multe dorești”. 


ADEVĂR ŞI LIMITARE 
IN FIECARE PUNCT DE 
VEDERE 


Toate cele trei puncte de vedere 
conțin elemente de adevăr și ar putea 
fi de ajutor sau adecvate în anumite 


momente. Cu toate acestea, cred că 
fiecare este prea limitat pentru a-i 
ajuta pe cei mai mulţi dintre noi să 
creeze adevărata prosperitate în 
vieţile lor. 

Abordarea materialistă ne poate 
ajuta să dezvoltăm deprinderile şi 
abilitățile de care avem nevoie 
pentru a supraviețui și reuşi în lumea 
fizică. Aceasta ne poate învăţa cum să 
asigurăm propriile noastre nevoi 
fizice şi pe cele ale familiilor şi 
comunităților noastre. Din acest 
punct de vedere, putem învăţa cum să 
fim confortabili cu propria noastră 
putere, astfel încât să avem un impact 
asupra lumii din jurul nostru. Ne 


învață să respectăm și să onorăm 
planul fizic al existenţei. 

Problema cu această filosofie este 
că se concentrează doar pe ceea ce 
este extern. Neagă importanţa 
tărâmurilor interioare și a nevoilor 
noastre spirituale, mentale şi 
emoționale. În cadrul acestei 
abordări, căutăm împlinirea doar la 
nivel fizic - iar acest lucru nu este 
niciodată îndeajuns. 

Până la urmă, acest lucru duce la un 
sentiment de gol sufletesc şi 
dezamăgire deoarece, indiferent cât 
de multe am avea în exterior, nevoile 
noastre interioare nu sunt neapărat 
satisfăcute. 


Perspectiva transcendent- 
spirituală oferă o scăpare din 
capcana materialismului. Ea 
recunoaște nevoia noastră absolută 
de a simţi conectarea cu spiritul și de 
a simți că facem parte din ceva mai 
cuprinzător decât existența noastră 
fizică individuală. Ea ne sprijină în 
explorarea şi descoperirea unui sens, 
scop şi a unei împliniri mai profunde, 
care ne poate ajuta să ne eliberăm de 
obsesia tărâmului fizic. 

Din nefericire, trecerea la extrema 
cealaltă creează altă capcană. Ea 
neagă importanța aspectelor fizice şi 
emoţionale ale ființei noastre, iar 
acestea reprezintă părți importante 


din cine suntem. Ca ființe spirituale, 
am ales să sosim în viața umană 
deoarece, pentru noi, aici avem de 
experimentat ceva foarte important 
și semnificativ. Dacă negăm nevoile 
noastre fizice şi emoționale, 
provocăm un conflict teribil cu noi 
înşine. Vrem şi avem nevoie să fim 
aici, în tărâmul fizic, explorându-l, 
dezvoltându-l şi bucurându-ne de el. 
Sunt de părere că cei mai mulți 
dintre noi care Încearcă să urmeze 
filosofia transcendentă dezvoltă un 
teribil conflict interior. Urmărind 
dezvoltarea noastră spirituală, 
încercăm să ne „ridicăm deasupra” 
experienţei noastre umane. Încercăm 


să nu dorim şi să nu avem nevoie, şi 
totuși, ca ființe umane, dorim și avem 
nevoie de atât de multe lucruri! 
Suntem prinşi între dorința noastră 
arzătoare de împlinire spirituală şi 
nevoile noastre umane, sau poate 
între acea parte din noi care doreşte 
salvarea eternă şi acea parte care 
vrea să se distreze chiar acum. 

Avem nevoie să onorăm și să ne 
încredem în toate nevoile şi 
sentimentele noastre profunde. 
Dorințele noastre reprezintă modul 
în care sufletul nostru ne călăuzește 
pe calea vieții noastre. Putem trăi 
adevărata prosperitate când 
recunoaştem şi îmbrățişăm toate 


aspectele din cine suntem - cel 
spiritual, mental, emoţional şi fizic — 
în loc să le plasăm în conflict unele cu 
celelalte. 

Abordarea spiritualității New Age 
este pe calea cea bună în multe 
privinţe. Viaţa noastră reflectă, într- 
adevăr, conştiinţa noastră. Lumea 
exterioară este oglinda noastră. Pe 
măsură ce învăţăm, creştem şi 
devenim mai conștienți, experiența 
noastră asupra realității externe se 
modifică pentru a reflecta acele 
schimbări. Relația noastră cu banii și 
experienţa noastră asupra 
prosperității oglindesc, în mod 
categoric, procesele noastre interne. 


Modul în care această filosofie este 
înţeleasă și exprimată în general, cu 
toate acestea, este mult prea simplist 
și limitat pentru a aborda problemele 
reale pe care le întâlnesc cei mai 
mulţi dintre noi, în căutarea noastră 
de a crea prosperitatea. 

De fapt, din experiența mea, acest 
mod îi poate lăsa pe oameni confuzi 
și frustraţi pentru că sunt incapabili 
să manifeste abundența financiară 
rapid şi uşor. 

Ni se spune că „faptul de a ne 
schimba gândurile” ne va schimba 
experiența asupra realităţii şi ne va 
aduce prosperitate. Cu toate acestea, 
banii şi prosperitatea nu numai că ne 


reflectă gândurile, ci oglindesc 
întregul nostru mod de viață. Noi nu 
suntem doar intelect; noi suntem 
sentimente, suflete şi corpuri, de 
asemenea. Pentru a manifesta 
adevărata prosperitate, trebuie să 
vindecăm şi să dezvoltăm toate 
nivelurile ființei noastre. 

De exemplu, numeroase tipare care 
ne blochează accesul la prosperitate 
sunt adânc îÎnrădăcinate în 
experiența noastră emoţională. 
Trebuie să devenim conștienți de 
aceste sentimente şi să vindecăm 
rănile emoționale care ne determină 
să acționăm în moduri inconștiente 
și adesea contrar propriilor noastre 


interese. Vindecarea nivelului 
emoțional este un proces destul de 
diferit de faptul de a gândi, pur și 
simplu, gânduri pozitive. 

De asemenea, pentru a dezvolta 
adevărata prosperitate, trebuie să 
învăţăm să ne îngrijim de nivelul fizic 
al vieţii, să avem grijă de corpurile 
noastre, de bunurile, finanţele şi de 
mediul nostru, în moduri 
responsabile și adecvate. 

A deveni conștienți de credinţele 
noastre negative, în legătură cu banii 
și prosperitatea, și deschizându-ne 
față de idei mai pozitive este cu 
siguranță un pas foarte important, 
dar este rareori îndeajuns pentru a 


aduce abundența financiară, cu atât 
mai puțin adevărata prosperitate. 

Consider că accentul pus pe 
„bogăţia nelimitată” are tendinţa de 
a-i pune pe oameni în conflict cu ei 
înşişi. Dacă ei rostesc afirmaţiile lor 
despre prosperitate, iar banii se lasă 
așteptați, ei se vor întreba: „Ce este în 
neregulă cu mine? De ce nu pot face 
asta?” 

Nu cred că noi toți suntem în mod 
necesar meniți să avem bogății 
nelimitate. La nivel sufletesc, am ales 
cu toții diferite scopuri și sarcini în 
această viață. Unii dintre noi s-ar 
putea afla aici pentru a învăța să 
trăiască o viață simplă și fericită cu 


foarte puţini bani. Unii dintre noi au 
provocarea de a învăţa să echilibreze 
toate nevoile lor personale și 
familiale în funcție de un venit 
moderat. Unii dintre noi ar putea fi 
destinați să câştige şi să 
administreze mari cantităţi de bani şi 
de putere financiară. Procesul 
esențial este acelaşi: a răspunde 
provocărilor pe care ni le aduce viața 
în plan financiar, și nu numai, și de a 
dezvolta abilitatea creării şi trăirii 
prosperității. 

În capitolul următor, voi prezenta 
alt punct de vedere, un mod de a privi 
banii şi prosperitatea care derivă din 
toate celelalte filosofii, dar care trece 


dincolo de acestea. Cred că această 
abordare ne oferă un cadru pentru a 
înţelege și folosi relația noastră cu 
banii ca pe o oglindă, călăuzindu-ne 
către adevărata prosperitate. 


CAPITOLUL TREI 
IN 


Banii sunt oglinda noastră 


După cum am văzut, prosperitatea nu 
este cauzată de bani, dar pentru cei 
mai mulți dintre noi, finanţele 
noastre reprezintă un aspect 
important al prosperității noastre. 
Aşadar dacă vrem să trăim 
prosperitate, trebuie să examinăm 
relația noastră cu banii şi să 
înțelegem ce anume ne poate învăţa. 


BANII REPREZINTĂ 
ENERGIE 


În esenţă, banii sunt un simbol al 
energiei. Tot ceea ce există în univers 
este alcătuit din energie. Obiectele 
fizice care par solide chiar nu sunt 
astfel- dacă le examinăm la un 
microscop puternic, vedem că, de 
fapt, acestea sunt alcătuite din 
particule care vibrează. Corpul, 
mintea, emoțiile şi spiritul nostru, 
toate sunt compuse din energie. 

Banii sunt un mijloc de schimb pe 
care l-am ales să reprezinte energia 
noastră creatoare. Banii în sine sunt 
compuși doar din bucăţi de hârtie sau 


metal. Ei au mică valoare intrinsecă, 
însă noi am decis să îi lăsăm să 
simbolizeze energia pe care o 
schimbăm unii cu alții. De exemplu, ai 
plecat să munceșşti, ţi-ai folosit 
energia într-un anume fel și ai 
câştigat bani. Ai folosit o parte din 
aceşti bani pentru a cumpăra această 
carte, în schimbul energiei pe care 
am investit-o în scrierea ei și al 
energiei pe care editorul şi librarul au 
folosit-o ca să ţi-o pună la dispoziţie. 

Din moment ce banii simbolizează 
energie, afacerile noastre financiare 
tind să reflecte modul în care se 
mișcă energia vieții noastre. Când 
energia noastră creatoare se revarsă 


liber, adeseori se întâmplă același 
lucru şi cu finanţele noastre. Dacă 
energia noastră se blochează, în mod 
frecvent şi banii noştri fac la fel. De 
exemplu, o prietenă de-a mea, 
terapeută, a observat că atunci când 
se simte puternică şi are mintea 
limpede, vin mai mulţi clienţi şi face 
mai mulți bani. Când se simte blocată 
din punct de vedere spiritual sau 
emoțional sau când este obosită și 
are nevoie de mai mult timp să îşi 
refacă forțele, mai puţini clienţi sună 
pentru programare. 

De fapt, tot ceea ce se întâmplă în 
viața noastră este o reflectare a 
modului în care se mișcă energia 


noastră. Relaţiile noastre, sănătatea 
noastră - toate aceste lucruri reflectă 
fluxul de energie care se mișcă prin 
noi. Banii sunt doaraltă oglindă - una 
incredibil de folositoare - ce 
revelează ce se întâmplă în conștiința 
noastră, ce anume funcționează și ce 
nu 


BANII CA O REFLECTARE 


Toate lucrurile din viaţa noastră ne 
reflectă conștiința. Credinţele, 
atitudinile, aşteptările, sentimentele 
şi tiparele noastre emoționale sunt 
toate oglindite în circumstanţele și 
evenimentele vieților noastre. De 
exemplu, dacă sunt foarte critic cu 
mine însumi, cel mai probabil voi 


atrage şi voi fi atras de oameni care 
oglindesc acest proces intern fiind, la 
rândul lor, critici cu mine. Cu cât mă 
iubesc şi mă sprijin pe mine însumi 
din punct de vedere emoţional, cu 
atât voi avea o probabilitate mai 
mare de a atrage un comportament 
iubitor şi de sprijin din partea 
celorlalți. Dacă simt că viaţa îmi oferă 
puţine oportunităţi, cel mai probabil 
voi descoperi că acest lucru este 
adevărat în realitate. Dacă am 
încredere în abilitățile mele, pe de 
altă parte, voi descoperi probabil 
numeroase oportunităţi de a le folosi. 

Banii pot reprezenta numeroase 


lucruri pentru noi: 
DI E SE 


siguranță |putere statut 


validare  |recunoaștererespectabilitate 


libertate [oportunitate |succes 


Circumstanţele noastre financiare 
vor reflecta modul în care ne simțim 
în legătură cu calitățile pe care le 
asociem conștient sau inconștient cu 
banii. 

Dacă, la nivel profund, ne simţim 
nedemni de succes sau fericire, am 
putea, în mod inconștient, să ne 
împiedicăm singuri să avem mai 
mulţi bani. Sau, dacă suntem profund 
nesiguri, iar banii reprezintă putere 


și statut, ne-am putea simți 
îndemnați în mod compulsiv să 
acumulăm bogăţie, în speranţa că ne 
va aduce siguranţa și validarea după 
care tânjim. Și totuşi, la un moment 
dat, am putea pierde toate acestea. În 
aparență un dezastru, acest lucru ar 
putea fi de fapt modulprin care 
sufletul nostru creează o 
oportunitate de a deveni conştienţi 
de sentimentele noastre profunde de 
inadecvare, astfel încât să le putem 
vindeca. Banii sau pierderea acestora 
pot fi un catalizator puternic pentru 
creşterea şi vindecarea noastră. 

Cum diferă acest lucru de populara 
idee New Age, potrivit căreia, dacă 


devenim conștienți de gândurile și 
credințele noastre negative despre 
bani şi dacă le schimbăm, 
circumstanţele noastre financiare se 
vor modifica, astfel încât să reflecte 
conștiința noastră schimbată şi noi 
vom deveni bogați? 

În primul rând, nu vorbesc despre 
faptul de „a ne schimba pur și simplu 
gândurile”. Pentru ca o schimbare 
adevărată să aibă loc în vieţile 
noastre, trebuie să devenim 
conștienți de credințele noastre de 
bază şi de emoţiile noastre profunde 
- mai ales acelea care au fost 
inconştiente. Trebuie să fim dispuşi 
și capabili să ne vindecăm pe noi 


înşine, nu doar la nivel mental, ci și la 
nivelul spiritual, emoţional și fizic. 
Faptul de a ne vindeca pe noi 
înşine la nivel spiritual implică 
dezvoltarea unei legături puternice 
cu sufletul nostru. Ne vindecăm pe 
noi înșine la nivel mental, pe măsură 
ce devenim conștienți de credinţele 
noastre de bază, le eliberăm pe cele 
care ne limitează şi ne deschidem 
față de idei mai încurajatoare și față 
de o înțelegere mai amplă. 
Vindecarea emoțională are loc pe 
măsură ce învăţăm să acceptăm și să 
experimentăm întreaga gamă a 
sentimentelor noastre. Și ne 
vindecăm la nivel fizic atunci când 


învăţăm să onorăm şi să ne pese de 
corpurile noastre şi de lumea fizică 


din jurul nostru. 2 

Majoritatea tiparelor limitatoare 
din viețile noastre sunt înrădăcinate 
în răni emoționale adânci, care au 
nevoie de o anumită perioadă de 
timp şi de atenție pentru a se 
vindeca. Chiar și mai profund este 
golul spiritual pe care mulți dintre 
noi îl resimțim când experimentăm 
deconectarea de sufletul nostru. 
Putem vindeca acest gol doar prin 
descoperirea unui mod de a ne 
reconecta cu esența noastră 
spirituală. 

Este puţin probabil să ajungem la 


prosperitatea reală, din punct de 
vedere financiar sau altfel, până ce nu 
suntem capabili să ne simțim 
confortabil în corpurile noastre fizice, 
știind, de asemenea, cum să acționăm 
în lumea materială. 

Aşadar, există numeroase aspecte 
ale procesului de vindecare. Acest tip 
de transformare nu este deloc simplu. 
De fapt, este un proces care se 
desfăşoară treptat şi durează 
întreaga noastră viață. Pentru 
majoritatea oamenilor, nu este 
îndeajuns doar să rostească afirmații 
pozitive despre prosperitate, deşi 
acest lucru ar putea fi un pas foarte 
bun. 


După cum am menţionat mai 
devreme, am o problemă cu ideea 
potrivit căreia, dacă am crede doar că 
este posibil, am putea avea cu toţii o 
bogăție nelimitată. Poate că acest 
lucru este adevărat într-un mod ideal 
și teoretic. Eu cred, totuși, că sufletele 
noastre aleg să vină în viaţa fizică 
pentru a învăţa și a se dezvolta în 
anumite moduri și că fiecare dintre 
noi are o călătorie unică. Unii dintre 
noi poate că au ales în această viață 
să se confrunte cu încercarea unei 
limitări fizice extreme, prin 
intermediul unei boli sau dizabilităţi, 
pentru a aprofunda un anumit aspect 
al puterii şi înţelepciunii noastre. În 


mod similar, unii dintre noi poate au 
ales să se confrunte cu încercarea 
limitării financiare în anumite 
momente ale vieții noastre sau 
pentru toată viața, pentru a dezvolta 
alte anumite aspecte ale caracterului 
nostru. 

Adeseori, aceste alegeri sunt făcute 
la nivelul sufletului şi suntem 
complet în necunoștință de cauză în 
legătură cu acestea. La nivelul 
personalităţii, s-ar putea să ne 
simțim destul de frustraţi și nefericiţi 
în legătură cu circumstanţele vieților 
noastre, până ce am depus suficientă 
muncă de vindecare și conștientizare 
pentru a începe să înțelegem modul 


în care alegerea sufletului nostru ne 
este de folos. Amintește-ţi că, 
indiferent de nivelul nostru de venit, 
avem oportunitatea de a dezvolta o 
experienţă a adevăratei prosperități. 

În general, atât relația noastră cu 
banii, cât şi experiența noastră 
asupra prosperității se vor dezvolta 
ca o reflectare a vindecării şi creşterii 
noastre la toate nivelurile. 

lată un exemplu al modului în care 
banii oglindesc procesul nostru 
personal: nu cu multă vreme în urmă, 
Peter, un consultant în afaceri din 
Germania, mi-a spus că a făcut recent 
unele investiţii financiare care nu au 
ieşit prea bine. În acea perioadă, nu 


avea prea mare grijă de el din punct 
de vedere fizic, emoţional sau 
spiritual.  Muncea prea mult, 
epuizându-se prea tare. Privind 
retrospectiv, el a simţit că 
performanţele slabe ale investiţiilor 
sale erau o reflectare directă a lipsei 
de echilibru din viaţa sa. După ce a 
venit la unul dintre programele mele 
intensive, cu durata de o săptămână, 
din Hawaii, s-a dedicat unui proces 
profund de vindecare la toate 
nivelurile. Prosperitatea sa financiară 
a reflectat acest lucru, 
îmbunătăţindu-se spectaculos. 
Desigur, procesul de oglindire nu 
este întotdeauna la fel de exact 


pentru toată lumea, dar acesta este 
un bun exemplu al modului în care 
afacerile noastre financiare reflectă 
mjloacele prin care învăţăm să avem 
grijă de adevăratele noastre nevoi şi 
dorinţe. 

Majoritatea dintre noi au anumite 
zone ale vieţii unde, în general, 
lucrurile par să funcționeze ca pe 
roate. (Deşi, din când în când, am 
putea simți că fiecare aspect al vieţii 
noastre este în haos!) Când ceva 
merge bine, acest lucru reflectă 
pentru noi că, deocamdată, am 
învățat ceea ce trebuie să știm în 
acea zonă. 

S-ar putea să avem cel puţin un 


aspect al vieţii noastre (şi uneori mai 
multe) unde ne simţim blocaţi, unde 
avem probleme sau unde doar se 
pare că repetăm la nesfârșit aceleaşi 
tipare nesatisfăcătoare. Oricând 
avem dificultăți de acest gen, viaţa 
reflectă faptul că aceasta este o zonă 
unde avem nevoie sporită de 
conştientizare, vindecare și 
dezvoltare. 

Vieţile noastre sunt oglinzi 
incredibile. Ele ne arată exact ce paşi 
trebuie să urmăm în dezvoltarea 
noastră personală, în orice moment. 
Trebuie doar să învăţăm să acordăm 
atenţie acestor mesaje. 

Cei mai mulți dintre noi au o 


anumită zonă a vieţii lor unde 
primesc învățătura lor cea mai 
profundă. Aceasta este adesea zona 
unde avem problemele noastre cele 
mai dureroase, de asemenea. Dacă 
vom putea descoperi ceea ce trebuie 
să învăţăm şi să trecem prin procesul 
vindecării, durerea noastră va fi 
transformată în înțelepciune. 
Adeseori, aceasta se dovedește a fi 
zona unde avem cel mai mult de 
contribuit și împărțit cu ceilalți. 

În viața mea, de exemplu, zona 
relațiilor a  fostcea mai dificilă. 
Aceasta este zona în care am trecut 
prin cea mai mare frustrare şi 


x% , 
durere.— Cu toate acestea, prin 


intermediul acestui proces, m-am 
vindecat pe mine  însămi de 
numeroase tipare vechi şi am învățat 
să mă cunosc şi să mă iubesc pe mine 
însămi mai profund. 

Eforturile susținute, pe care le-am 
depus în această zonă, m-au ajutat să 
învăţ să creez relații profunde și pline 
de sens. Cred că acest proces de 
învățare mi-a oferit un grad ridicat de 
pătrundere și înţelepciune, care este 
o parte din ceea ce trebuie să împart 
cu ceilalți. 

Pentru unii dintre noi, cel mai mare 
profesor al nostru ar putea fi corpul 
nostru. Dacă avem probleme 
recurente cu sănătatea sau greutatea, 


corpul ar putea să comunice că 
trebuie să avem grijă de vindecarea 
noastră nu doar la nivel fizic, ci şi la 
nivel emoţional, mental sau spiritual. 
De exemplu, dacă avem tendinţa de a 
ne strădui prea tare, corpurile 
noastre s-ar putea îmbolnăvi, pentru 
a ne forța să încetinim ritmul, să ne 
relaxăm şi să avem mai bine grijă de 
noi. Dacă vom învăţa lecţia pe care 
corpurile noastre încearcă să ne-o 
predea şi vom fi în stare să integrăm 
mai multă odihnă, joacă, exprimare 
emoțională și reînnoire spirituală în 
viețile noastre, probabil corpurile 
noastre nu vor mai trebui să se 
îmbolnăvească pentru a ne atrage 


atenţia. 

Unii dintre noi ar putea să 
descopere cea mai mare luptă a 
noastră şi, prin urmare, învăţarea 
noastră cea mai profundă, în zona 
muncii sau carierei - în încercarea de 
a ne descoperi chemarea, un mod de 
viață corect, munca ce are sens şi 
scop pentru noi. 

Și pentru unii, banii sunt cel mai 
mare profesor. Dacă te regăsești 
constant în situaţia în care te lupţi cu 
probleme legate de bani, indiferent 
de faptul dacă ai foarte puţini sau 
foarte mulţi, ştii că relaţia ta cu banii 
este acolo unde poţi descoperi și 
vindeca multe dintre cele mai 


profunde probleme ale vieţii tale. 
BANII CA PUTERE 


Pentru a înțelege relația noastră cu 
banii, este important să recunoști că 
banii ne dau putere în lume. A avea 
bani ne permite să facem lucruri, să 
cumpărăm lucruri, să facem lucrurile 
să se întâmple. Banii ne dau o 
anumită abilitate de a avea un impact 
asupra lumii din jurul nostru. Deși nu 
ne oferă neapărat capacitatea de a 
împlini nevoile noastre spirituale, 
mentale sau emoționale, ne pot ajuta 
în anumite moduri, pentru a satisface 
nevoile respective. De exemplu, banii 
ar putea facilita faptul de a trăi într- 
un mediu care ne hrănește spiritul 


sau ar putea satisface dorința 
arzătoare de a călători. Banii nu ne 
pot garanta adevărata prosperitate, 
dar chiar reprezintă puterea de a 
realiza lucruri la nivel fizic. 

Relația noastră cu banii reflectă 
modul în care ne simțim în legătură 
cu puterea noastră de a influența 
lumea. Din moment ce banii sunt o 
oglindă a conștiinței noastre, cu cât 
ne simțim mai confortabil cu faptul 
de a fi puternici, cu atât avem şanse 
mai mari de a crea mai mulţi bani în 
vieţile noastre. 

Mulţi dintre noi au probleme cu 
puterea, iar acestea se vor reflecta cel 
mai probabil în relația noastră cu 


banii. De fapt, dacă ai probleme 
financiare cronice, îți sugerez cu tărie 
să examinezi în profunzime şi cu 
sinceritate sentimentele tale vizavi 
de putere. 

Dacă avem probleme cu puterea, în 
generalne raportăm la bani fie 
alergând după ei, fie evitându-i. Dacă 
suntem însetați de putere, am putea 
alerga după bani, ca un mod de a 
câştiga acea putere. Cu toate acestea, 
dorința de putere reprezintă într- 
adevăr modul în care compensăm 
pentru un sentiment fundamental al 
lipsei de putere. Noi am putea fi 
conduși de dorinţa inconștientă de a 
evita sentimentele noastre profunde 


de teamă şi neajutorare. Asta e ce îi 
motivează pe mulţi oameni care au 
mari bogății, dar care sunt obsedați 
de a obţine și mai mult. Ei nu se pot 
bucura cu adevărat de banii sau de 
puterea lor. Nicio sumă de bani nu va 
fi vreodată de ajuns pentru a înlătura 
teama care este păstrată, inconștient 
la nivel emoţional. Banii obținuți 
astfel nu vor aduce niciodată o 
experiență a prosperității. Doar 
recunoscând conştient frica şi 
vulnerabilitatea noastră vom putea 
începe procesul de vindecare, care 
duce la un adevărat sentiment al 
abundenței. 


Dacă ne este teamă de puterea 


noastră, s-ar putea să ne reținem pe 
noi înșine, în mod inconştient, de la a 
câștiga mai mulți bani, având în 
vedere că a avea bani înseamnă a 
avea putere. De fapt, lupta cu nevoia 
financiară este un mod foarte eficient 
de a continua să ne simţim lipsiţi de 
putere şi, prin urmare, să evităm 
riscurile pe care le-am putea asocia 
cu puterea. 

Nu vreau să spun că toţi oamenii 
din lume care suferă de sărăcie se 
tem de putere; evident, există mulţi 
alţi factori implicaţi. Cu toate acestea, 
dacă trăieşti într-o cultură și într-un 
mediu deo oarecare prosperitate 
financiară şi te confrunţi cu o nevoie, 


întreabă-te ce parte din tine ar putea 
face această alegere în mod 
inconştient. 

Am lucrat cu numeroşi oameni 
care au un tipar de a se lupta pentru a 
se descurca financiar de pe o zi pe 
alta și de a nu reuși niciodată mai 
mult decât abia să se descurce. Unii 
au un tipar de a se sabota singuri, 
oricând se apropie de orice fel de 
succes material. Aceste tipare indică 
în general sentimente conflictuale în 
legătură cu puterea. 

Dacă am avut, probabil, experienţe 
de viață timpurii, în care am fost 
abuzaţi fizic sau emoţional de o 
persoană care deţine puterea sau 


dacă am fost martori când cineva a 
folosit puterea în mod greşit, s-ar 
putea să fim profund marcați de o 
teamă de putere. Pe de o parte, s-ar 
putea să ne fie teamă că, dacă am 
deveni prea vizibili (plini de succes în 
ochii lumii), vom fi observați și 
abuzaţi iarăşi. Punem semnul 
egalităţii între faptul de a fi văzuţi și 
faptul de a fi nesiguri. În acelaşi timp, 
s-ar putea să ne fie teamă că, dacă ne 
vom îngădui să devenim puternici, 
vom abuza, de asemenea, de acea 
putere. În mod inconștient, s-ar putea 
să preferăm să rămânem lipsiţi de 
putere, chinuindu-ne, decât să ne 
asumăm riscul că puterea ar putea fi 


corupătoare sau nocivă. 

O teamă comună este aceea că 
puterea şi succesul nostru ar putea 
invoca gelozia sau invidia celorlalți. 
Altă teamă este aceea că puterea 
materială ne va duce în ispită sau ne 
va îndepărta de lucrurile pe care le 
prețuim în viață, cum ar fi casa şi 
familia, simplitatea sau concentrarea 
spirituală. 

În mod evident, toate aceste temeri 
au o anume validitate și nu pot fi date 
la o parte sau ignorate. Ele trebuie 
recunoscute şi prelucrate. Un lucru 
esenţial de înţeles este că nu trebuie 
să mergem la extreme. Nu ne putem 
lăsa nici complet absorbiți de puterea 


materială şi nici nu putem nega şi 
renega puterea noastră personală; 
trebuie să găsim un echilibru. Voi 
discuta mai în profunzime despre 
acest lucru, mai târziu, în carte. 

lată alt tipar pe care l-am întâlnit 
adeseori: dacă nu am fost îngrijiţi așa 
cum am avut nevoie cu adevărat în 
copilărie, acea parte din noi care mai 
este copil trăieşte încă în interiorul 
nostru și tânjeşte încă să fie îngrijită 
de un părinte. Copilul din interior, de 
care nu suntem de obicei conştienţi, 
simte că, atunci când vom creşte și 
vom deveni independenţi și de 
succes, îşi va pierde pentru 
totdeauna oportunitatea de a fi 


îngrijit. Chiar dacă, în mod conștient, 
s-ar putea să dorim să reușim, copilul 
interior ar putea sabota orice șansă 
de succes şi putere în lume, deoarece 
simte că nu va primi niciodată hrana 
şi iubirea la care râvneşte. În loc de 
aceasta, se dezvoltă un tipar al 
nereușitei. Acesta este alimentat de 
speranța inconștientă că, într-o bună 
zi, cineva va veni şi va avea grijă de 
noi. Această dorinţă nu este un lucru 
rău: este de înţeles, însă trebuie să o 
aducem în câmpul simţirii noastre 
conştiente. 

Dacă devenim conştienţi de aceste 
tipare inconştiente, putem începe să 
le vindecăm. În acest caz, trebuie să 


devenim conștienți de nevoile 
nesatisfăcute ale copilului nostru 
interior şi să învăţăm cum să hrănim 
noi înşine acest copil. Acest lucru 
înseamnă și să îi rogi pe ceilalți să îl 
hrănească, atunci când este 
momentul. După ce copilul este 
asigurat că va primi iubirea şi grija de 
care are nevoie, nu va mai încerca să 


ne oprească să intrăm în posesia 
XXX 
puterii noastre— 


Iarăşi, este o chestiune de echilibru 
- a fi destul de vulnerabil pentru a 
recunoaște nevoile noastre și a fi 
destul de puternic pentru a ne asuma 
responsabilitatea pentru noi înșine. 
Cu cât suntem mai confortabili cu 


puterea noastră naturală, precum şi 
cu vulnerabilitatea noastră, cu atât 
mai confortabili vom fi cu banii și cu 
atât vom avea şanse mai mari de a-i 
atrage în vieţile noastre. 


lată un exercițiu care să te ajute să 
începi să îți examinezi sentimentele 
în legătură cu puterea și modul în 
care ţi-ar putea afecta relația cu 
prosperitatea financiară: 

la un pix și o foaie de hârtie. 
Rezervă cel puțin douăzeci sau 
treizeci de minute pentru a termina 
exercițiul. Termină următoarele 
propoziții. Nu munci prea mult 
asupra lor Răspunde repede şi 


spontan, fără să îți cenzurezi 
răspunsurile. Poți face aceste 
exerciții de câteva ori, timp de câteva 
săptămâni sau luni, dacă doreşti. 


Dacă devin prea puternic, aș 
putea... 


Dacă devin prea puternic, aş putea 
să nu... 


Mama mea crede că puterea este... 
Tatăl meu crede că puterea este... 


Oamenii puternici sunt... 


Puterea este periculoasă când... 
O femeie puternică este... 
Un bărbat puternic este... 


Avantajul faptului de a nu fi 
puternic este... 


Dacă aș fi bogat şi de succes, aș... 


Dacă aș fi bogat și de succes, nu 
aş... 


Dacă doreşti, poţi face exerciţiul 


împreună cu un prieten de încredere 
și apoi discuta rezultatele fiecăruia 
dintre voi. Sau poate că dorești să 
scrii câteva rânduri despre orice 
sentimente care apar sau despre 
revelațiile pe care le dobândești. 


BANUL CA PROFESOR 


După cum am explicat, realitatea 
externă pe care o experimentăm este 
o oglindă a realității noastre interne. 
Orice se întâmplă „acolo afară”, în 
formă fizică, este o reflectare a ceea 
ce se întâmplă în interiorul nostru. 
Dat fiind că, de obicei, suntem în 
mare parte inconștienţi de propriile 
noastre credinţe de bază, 
presupoziţii, atitudini despre viaţă, 


sentimente profunde şi tipare 
emoționale, viața noastră externă 
este un sistem de reacții care ne 
poate ajuta să devenim conștienți de 
acțiunile noastre interioare. 

Aşadar, fiecare experiență din 
viețile noastre poate fi un dar - o 
oportunitate de a învăţa ceva despre 
noi înșine prin ceea ce este reflectat 
spre noi şi de a folosi aceste 
informaţii pentru a ne vindeca și 
creşte. 

Prin urmare, modul cel mai pozitiv, 
care conferă cea mai mare putere de 
relaționare cu banul este să îl lași să 
îți fie profesor. Asumă că orice se 
întâmplă în realitatea ta financiară 


reprezintă într-un fel o reflectare a 
procesului tău intern, ceva din care 
poţi să înveţi şi ceva care te poate 
ajuta în autodezvoltarea ta. 

Indiferent de nivelul veniturilor 
tale, dacă pentru tine lucrurile merg 
strună din punct de vedere financiar, 
aceasta reflectă faptul că modul tău 
de viață funcționează bine. (Desigur, 
s-ar putea să primeşti semnale din 
partea altor aspecte ale vieţii tale, 
cum ar fi sănătatea sau relaţiile tale, 
care indică spre lucruri din interiorul 
tău, care trebuie vindecate.) 

Dacă te confrunțţi cu dificultăţi din 
punct de vedere financiar, aceasta 
este o reflectare care îți spune că 


anumite lucruri din interiorul tău 
trebuie examinate, că este nevoie de 
o anumită schimbare. 

Vindecarea de care este nevoie ar 
putea avea în vedere zona specifică a 
relaţiei tale cu banii sau cu puterea, 
sau ar putea fi cu totul altceva. De 
exemplu, ar putea fi un mesaj că ai 
nevoie să te hrăneşti mai mult pe tine 
însuţi. 

Acest proces de învăţare ar putea 
sau nu să implice inițierea unei 
acțiuni externe, dar implică 
întotdeauna faptul de a dobândi o 
mai mare conștientizare internă. 
Abordată în acest mod, chiar şi o 
criză aparentă se poate dovedi a fi cel 


mai mare dar de vindecare al vieţii 
tale. 

De exemplu, prietena mea Liz, o 
mamă singură, a avuttimp de mulţi 
ani o slujbă stabilă, bine plătită, la o 
firmă de contabilitate. Ea devenise 
oarecum plictisită de munca ei, dar 
nici măcar nu îi putea trece prin 
minte să lase slujba deoarece îi 
oferea atât de multă siguranţă. Apoi a 
fost concediată brusc. S-a simțit 
furioasă, trădată şi speriată de 
perspectiva de a-și câştiga traiul şi de 
a oferi cele necesare copiilor ei. 
Aparent, era victima unui ghinion 
teribil. 


Când a analizat situația mai 


profund pentru a descoperi darul din 
experienţa respectivă, şi-a dat seama 
că se simţise blocată într-o situaţie 
care nu îi mai susținea dezvoltarea, 
dar că nu ar fi plecat niciodată din 
cauza temerilor că nu ar mai fi găsit 
vreodată ceva la fel de bun. 

Ea avea vise despre alte lucruri pe 
care i-ar fi plăcut să le facă, dar îi 
fusese prea teamă să își asume riscul 
de a încerca ceva nou. Acum, în fața 
dezastrului financiar, era forțată să 
facă paşi în noi direcţii. Sufletul ei 
găsise un mod ca ea să continue să 
parcurgă propria călătorie evolutivă. 

Liz a avut un bun terapeut, care a 
ajutat-o  sărealizeze un profund 


proces de vindecare emoțională, cu 
tiparele pe care le-a moştenit 
inconştient de la părinții ei. Aceştia 
trecuseră printr-o perioadă foarte 
grea în timpul Marii Depresii 
economice din anii '30 şi au fost 
mereu  îngroziți în legătură cu 
supraviețuirea. 

După o perioadă de încercare și 
eroare, Liz şi-a dezvoltat propria 
afacere de consultant, carei-a dat 
oportunitatea de a folosi 
numeroasele competenţe pe care le 
avea deja, dar și să dezvolte noi 
abilități. Acum, viaţa ei este oarecum 
mai puţin sigură, dar mult mai 
captivantă și plină de împliniri. 


Această experienţă i-a arătat lui Liz 
că avea de făcut ceva muncă de 
vindecare emoţională în privinţa 
temerilor ei despre supravieţuire și, 
de asemenea, ceva muncă dezvoltând 
noi abilități. Criza ei financiară a fost 
într-adevăr un dar fabulos, pe care 
probabil nu ar fi avut cum să îl 
primească altfel. 

Aş putea spune sute de poveşti 
asemănătoare. Mulţi oameni mi-au 
scris sau au venit la mine la 
workshopuri și mi-au spus că modul 
în care angajamentul față de căutarea 
unui sens mai profund în 
evenimentele vieţii și voința de a 
învăţa și de a creşte din tot ceea ce se 


întâmplă le-au permis să găsească o 
vindecare profundă şi direcţii noi şi 
minunate în vieţile lor. 

Când urmăm simţul nostru intuitiv 
în legătură cu ce e adevărat și bun 
pentru noi și facem lucrul pentru care 
avem în mod autentic energie, părem 
să avem întotdeauna suficienţi bani 
să fim, să facem și să avem lucrurile 
de care avem nevoie și pe care le 
vrem cu adevărat. Eu am observat 
asta, în repetate rânduri, în propria 
mea viață și în vieţile altora pe care-i 
știu. Când urmăm cursul energiei 
noastre, universul pare întotdeauna 
să ne sprijine financiar, uneori în 
moduri foarte surprinzătoare și 


neașteptate. 

lată alt lucru pe care l-am observat: 
când suntem angajați față de 
dezvoltarea noastră personală și 
simțim că trebuie să facem ceva 
pentru procesul nostru de învăţare 
sau vindecare, dacă acest lucru este 
într-adevăr bun pentru noi, banii vor 
fi acolo pentru a-l duce la îndeplinire. 
Numeroși oameni mi-au relatat 
povești despre cum un neașteptat cec 
a ajuns deodată în poştă, cu o zi 
înainte de workshopul la care voiau 
să participe. Eu consider că dacă ceva 
este bun pentru noi, banii vor fi acolo, 
ca să plătim pentru acel lucru. Dacă 
banii nu sunt acolo, acel lucru s-ar 


putea să nu fie bun pentru noi, cel 
puţin nu atunci. 


Este adevărat că numeroşi oameni 
devin bogaţi fără să fie foarte 
conștienți, deoarece este posibil să 
creăm aproape orice lucru asupra 
căruia ne concentrăm destul de 
puternic. Aceasta ar putea fi calea pe 
care sufletul lor a ales-o pentru 
procesul lor de învăţare. De obicei, cu 
toate acestea, banii nu aduc un simţ 
al prosperității. 

Este, de asemenea, adevărat că unii 
oameni dovedesc că au mai mulți 
bani decât pot manevra în mod 
responsabil. Problemele cu care se 


confruntă ar putea face parte din 
procesul lor de învăţare, un semnal 
de alarmă în vederea schimbării, care 
i-ar putea scoate din tiparele lor 
învechite. 

Cu toate acestea, după ce ne-am 
înscris pe calea creşterii conştiente, 
în general creăm în vieţile noastre 
doar atâția bani cât putem 
administra în mod responsabil - 
suficienți pentru a trăi și susține 
procesul nostru, fără să fim distraşi şi 
fără să ne punem în primejdie 
călătoria. Pe măsură ce abilitatea 
noastră de a manevra energia și 
puterea se  maturizează, avem 
tendința de a genera mai mulți bani. 


De obicei, primim exact suma de bani 
de care avem nevoie pentru a face 
lucrurile care sunt cu adevărat bune 
pentru noi. În conformitate cu faptul 
că ne urmăm inima și sufletul, vom 
experimenta acest flux de bani în 
viața noastră ca pe adevărata 
prosperitate financiară. 


TAXA DE ŞCOLARIZARE 


Într-un anumit moment al vieţii 
noastre, cei mai mulţi dintre noi au 
avut experiența unor alegeri 
nechibzuite în legătură cu modul în 
care am cheltuit, împrumutat sau 
investit anumite sume de bani - după 
ce am avut încredere în persoana 
care nu trebuie, am fost naivi și aşa 


mai departe. Sau am avut experiența 
acumulării unor datorii mai mari 
decât ne puteam permite, eșuării 
unei afaceri sau necesității de a 
declara falimentul. Cu alte cuvinte, cei 
mai mulți dintre noi au avut, într-un 
moment sau altul, experiența 
pierderii unei sume de bani care era 
semnificativă pentru noi. Acest tip de 
experiență poate fi teribil de 
dureroasă, înspăimântătoare sau 
stânjenitoare. 

Odată, când am cheltuit bani pe 
ceva care nu a ieşit aşa cum mă 
aşteptasem şi eram supărată foc şi 
întristată din cauza pierderii mele, un 
prieten şi un consultant financiar de- 


al meu mi-a spus: „Asta e ceea ce noi 
numim «plata taxei noastre de 
școlarizare la şcoala vieţii!». Dacă 
învăţăm ce a trebuit să învăţăm din 
asta, taxa nu va fi irosită.” 

De mai multe ori de atunci, acest 
concept al „taxei de şcolarizare” mi-a 
fost enorm de reconfortant, când am 
făcut o alegere nici pe departe 
perfectă în privința modului în care 
să îmi cheltuiesc sau să îmi 
administrez banii. Acum înţeleg cu 
adevărat că banii nu sunt niciodată 
irosiți dacă îmi permit să învăţ ceva 
ce trebuie să ştiu. 

Aşadar, dacă te-ai confruntat 
recent cu o eroare de judecată 


financiară sau cu o „greşeală, 
gândeşte-te la ea ca la o taxă de 
școlarizare bine cheltuită pentru 
școala vieţii tale. Deschide-te pentru 
a primi cea mai mare învățătură 
posibilă din experienţă. Amintește-ţi 
că banii sunt un profesor grozav, iar 
dacă ești un student dedicat, taxa de 
școlarizare pe care o cheltuiești îţi va 
fi înapoiată înzecit. 


* Dacă sunteţi interesați să aflați mai multe despre 
diferitele niveluri ale procesului de vindecare, vă 
recomand cartea mea, The Four Levels of Healing: A 
Guide to Balancing the Physical, Mental, Emotional, 
and Spiritual Aspects of Life (Cele patru niveluri ale 
vindecării: un ghid pentru echilibrarea aspectelor 
fizice, mentale, emoţionale și spirituale ale vieţii). 

** Dacă sunteți interesaţi de detalii, citiți povestea 


mea personală, Return to the Garden (Întoarcerea 
în grădină). 

*** Pentru îndrumare sau pentru vindecarea 
copilului tău interior, îți recomand Recovery of Your 
Inner Child (Recuperarea copilului tău interior) de 
Lucia Capacchione și Notes From My Inner Child 
(Însemnări ale copilului meu interior) de Tanha 
Luvaas. 


CAPITOLUL PATRU 
IN 


Înțelegerea polarităţilor 


O cheie pentru crearea adevăratei 
prosperităţi este explorarea, 
dezvoltarea și echilibrarea 
numeroaselor energii din interiorul 
nostru. Acest capitol și următoarele 
două se concentrează asupra 
modului în care putem face acest 
lucru. 


Lumea fizică este un plan al 
dualității. Viața de pe pământ conţine 
un număr infinit de polarităţi. Pentru 
fiecare adevăr, există un adevăr egal 
și opus. Fiecare energie are un opus 
corespunzător. 

Fiecare dintre noi este un 
microcosmos aluniversului; noi ne 
naștem cu toate energiile potenţiale 
şi cu arhetipurile vieţii în interiorul 
nostru. Una dintre cele mai mari 
provocări ale evoluţiei noastre 
personale este de a dezvolta şi 
integra în viețile noastre cât mai 
multe astfel de energii cu putinţă. Cu 
cât vom descoperi și învăța să 
exprimăm mai multe aspecte ale 


propriei noastre ființe, cu atât vom 
experimenta o plenitudine și o 
integritate mai mari. Pentru a face 
asta, trebuie să îmbrățișăm și să 
echilibrăm  polarităţile vieţii. Să 
aruncăm o privire asupra unui 
exemplu de pereche de energii opuse 
din interiorul nostru. 
PUTERE ŞI VULNERABILITATE 

Fiecare dintre noi este puternic în 
mod înnăscut. Ne naștem cu putere 
potenţială; sarcina noastră este să o 
revendicăm, să o dezvoltăm şi să 
devenim confortabili cu exprimarea 
acesteia în propriul nostru mod unic. 
În acelaşi timp, suntem în mod 
înnăscut vulnerabili. Ca ființe umane, 


avem nevoi şi sentimente care ne fac 
să fim profund sensibili. Mai devreme 
sau mai târziu, trebuie cu toţii să 
învăţăm să devenim confortabili cu 
vulnerabilitatea noastră - să o 
recunoaștem şi să ne asumăm 
responsabilitatea de a avea grijă de 
ea. 

Puterea și responsabilitatea sunt 
energii opuse. Puterea noastră este 
abilitatea noastră de  ainfluența 
lumea din jurul nostru. 
Vulnerabilitatea noastră este 
abilitatea noastră de a fi influenţaţi 
de lumea din jurul nostru. Pentru a 
avea o experiență de viață bogată, 
deplină şi de succes, trebuie să 


îmbrăţișăm ambele polarități. Una 
dintre cele mai mari provocări ale 
experienţei umane este de a învăţa să 
trăieşti cu acest paradox: suntem în 
acelaşi timp extrem de puternici şi 
extrem de vulnerabili. Există 
numeroase paradoxuri 
asemănătoare, care ne cer să 
acceptăm toate aspectele ființei 
noastre. Adevărata vindecare rezidă 
în această acceptare de sine. 

Acest mod de a privi viața este 
destul de diferit de punctul de vedere 
cu care sunt familiarizați cei mai 
mulți dintre noi. În cultura 
occidentală modernă, avem o 
abordare extrem de liniară şi 


polarizată a dualităţilor vieţii. În loc 
de a le vedea dintr-o perspectivă 
holistă - ca fiind aspecte la fel de 
valoroase ale unui întreg mai mare - 
le vedem ca fiind bune sau rele, 
corecte sau greşite. Din această 
perspectivă, simțim că trebuie să 
alegem între lucruri opuse, în loc de a 
le onora pe amândouă. Încercăm în 
mod constant să determinăm ce 
parte a oricărei polarități este 
corectă, bună, adevărată sau mai 
adecvată. Apoi sprijinim şi dezvoltăm 
acea parte în timp ce încercăm să 
scăpăm de opusul său, despre care 
credem că este rău sau greșit. 


Nu numai că acest lucru duce la 


judecarea propriei noastre persoane 
și a celorlalți, dar garantează că ne 
vom afla într-un conflict continuu 
înlăuntrul nostru. Din moment ce 
toate energiile vieţii sunt înnăscute și 
esențiale, nu putem scăpa de niciuna 
dintre ele, oricât de mult am încerca. 
Când încercăm să alegem o calitate în 
defavoarea alteia, începem un război 
intern (care, incidental, este reflectat 
de toate războaiele pe care le creăm 


în lumea externă) — Să aruncăm o 
privire asupra polarităților despre 
care am discutat - puterea și 
vulnerabilitatea. În societatea 
noastră, puterea este în general 
onorată și respectată, în timp ce 


vulnerabilitatea este judecată ca fiind 
slabă, stânjenitoare și reprobabilă. 
Din cauza acestei prejudecăți 
culturale, cei mai mulți dintre noi 
încearcă să îşi dezvolte puterea într- 
un mod sau altul și să eradicheze sau, 
cel puțin, să îşi ascundă 
vulnerabilitatea. Acest lucru este 
adevărat mai cu seamă în cazul 
bărbaţilor deoarece prejudecata 
tradițională împotriva 
vulnerabilității bărbaţilor este 
enormă. 

Problema cu acest punct de vedere 
este că noi, ca oameni, suntem pur şi 
simplu vulnerabili. A încerca să 
depășim acest fapt nu îl va face să 


dispară. În cel mai bun caz, învăţăm 
să îl ascundem de noi înşine şi de 
alţii, ceea ce ne lasă trăind în negare. 
Chiar mai trist, încercăm să ne 
descotorosim de un ingredient 
esențial al unei vieţi satisfăcătoare. 
Vulnerabilitatea noastră este uşa 
către receptivitatea noastră; fără ea, 
nu putem primi iubire, nu putem 
avea experienţa intimităţii, nu putem 
găsi împlinirea. 

Oamenii care se identifică excesiv 
cu puterea și își neagă 
vulnerabilitatea ar putea fi în stare să 
realizeze multe lucruri. Însă ei nu vor 
fi cu adevărat în stare să primească 
recompensele emoționale și 


spirituale ale vieţii și, până la urmă, s- 
ar putea întreba care este sensul 
vieţii. 

În ciuda  preferinței noastre 
culturale pentru putere, numeroși 
oameni aleg, conştient sau 
inconştient, o cale opusă în viață. Mai 
ales atunci când am avut o experiență 
distructivă în viaţa noastră timpurie, 
cu cineva care a folosit puterea în 
mod greşit, s-ar putea să încercăm să 
ne renegăm puterea. Ne-am putea 
identifica cu vulnerabilitatea, de 
teamă că puterea noastră ar putea fi 
percepută ca o ameninţare sau ar 
putea de fapt să rănească oameni. Din 
nefericire, această abordare este la 


fel de dezechilibrată într-un sens 
opus. Fără puterea noastră, nu ne 
putem realiza scopurile in viaţă, să ne 
împărțim darurile sau să ne protejăm 
și să avem grijă de noi înşine așa cum 
se cuvine. O persoană identificată 
excesiv cu vulnerabilitatea devine 
adesea o victimă a altor oameni sau a 
împrejurărilor vieţii. 

După cum am discutat în capitolul 
anterior, supraidentificarea fie cu 
puterea, fie cu vulnerabilitatea 
cauzează adesea anumite probleme 
cu banii și prosperitatea. Dacă 
suntem identificați cu puterea, am 
putea urmări banii până la 
excluderea altor lucruri importante. 


Dacă suntem identificați cu 
vulnerabilitatea şi ne  renegăm 
puterea,s-ar putea să ne blocăm 
singuri în ceea ce priveşte câștigarea 
banilor şi atingerea succesului. 


ONORAREA TUTUROR 
ENERGIILOR 


Încercarea de a alege între 
polarităţile vieţii - a judeca anumite 
calități ca fiind „bune” sau „pozitive” 
și altele ca fiind „rele” sau „negative” 
- ne face să devenim dezechilibrațţi în 
moduri care, până la urmă, devin 
destul de dureroase și frustrante. 

Viaţa ne confruntă întotdeauna cu 
modurile în care ne dezechilibrăm şi 


ne dă un ghiont - sau chiar ne 
împinge - în direcția unui echilibru 
mai mare. Dacă eşti supraidentificat 
cu puterea, s-ar putea să dezvolţi o 
afecțiune, să pierzi o relație sau 
persoana iubită - forțându-te să 
recunoşti şi să faci pace cu 
vulnerabilitatea ta. Dacă îţi renegi 
puterea, viaţa te-ar putea forța într-o 
poziţie în care trebuie să îţi aperi 
credinţele sau în care ești chemat 
într-un fel să îți găsești puterea. 

În acest caz, cheia este următoarea: 
trebuie să învăţăm să onorăm toate 
energiile vieţii. Trebuie să înţelegem 
că, pentru fiecare adevăr, există un 
adevăr egal și opus. Când suntem 


confruntați cu un set de polarităţi - 
raționalitate și intuiție, de exemplu - 
trebuie să recunoaştem valoarea de 
ambele părți şi cumva să creştem 
îndeajuns pentru a îmbrăţișa toate 
acestea. Odată ce ne împrietenim cu 
toate aspectele ființei noastre, avem 
acces la repertoriul nostru complet 
de energii. Acest lucru ne permite să 
abordăm diferitele provocări şi 
experienţe ale vieţii într-un mod mult 
mai creator și adecvat decât atunci 
când suntem blocaţi în roluri rigide. 
Ce se poate spune despre faptul că 
anumite energii par cu adevărat 
negative? De exemplu, dacă ești o 
persoană care muncește din greu, ai 


putea considera lenea ca fiind opusul 
muncii asidue. Ai putea crede: „Care 
ar putea fi valoarea lenei şi de ce ar 
trebui să onorez așa ceva? Evident, 
munca asiduă este bună și lenea este 
rea!” Pentru a înțelege acest lucru, 
trebuie să priveşti dincolo de 
cuvintele de judecare pe care le 
foloseşti pentru a descrie această 
polaritate. Care este calitatea 
esențială dincolo de cuvântul de 
judecare „leneș'? Dacă renunțţi la 
judecare, ai putea descoperi că 
această însușire „este în stare să 
relaxeze”. Este posibil ca tu, ca o 
persoană care muncește din greu, să 
beneficiezi de o mai mare capacitate 


de relaxare? Dacă da, trebuie să 
onorezi mai întâi acea calitate și să îi 
recunoşti valoarea pe care o are 
pentru tine. 

Aminteşte-ţi că discutăm despre 
echilibru. Ideea nu este să respingi 
orice, ci să găseşti echilibrul de 
energii adecvat, care să te ajute să îţi 
trăieşti viața într-o manieră mai 
satisfăcătoare. 

Acesta nu este un concept simplu; 
îmbrăţișarea contrariilor din 
interiorul nostru cere conștientizare 
și înțelegere. Poate că diagramele de 
pe pagina următoare te vor ajuta să 
clarifici mai bine acest lucru. Prima 
diagramă este un exemplu al modului 


în care am fi putut gândi despre 
anumite contrarii: 


Prima diagramă: perspectiva de judecare 


ÎNSUȘIRI POZITIVE ÎNSUȘIRI NEGATIVE 
însușiri pe care le vreau însușiri pe care nu le vreau 
muncitor leneș 

puternic slab 

altruist egoist 

responsabil iresponsabil 

rațional irațional 

organizat haotic 


A doua diagramă: perspectiva incluzivă 


MUNCITOR 


PUTERNIC 


RESPONSABIL, SPIRITUAL 


SERIOS 


RAȚIONAL 


ÎI PASĂ DE CEILALȚI 


ORGANIZAT 


MATERIALIST LIPSIT DE GRIJI 


RELAXAT 


VULNERABIL 


TOATE ACESTEA FAC PARTE DIN CINE SUNT. 
Am nevoie de și doresc toate aceste însușiri 


SPONTAN 


ÎI PASĂ DE SINE 


INTUITIV 


JUCĂUȘ 


A doua diagramă de pe pagina 
anterioară arată perspectiva holistă, 
incluzivă - observați cum contrariile 
sunt conținute în întreg. 


În acest punct, s-ar putea să te 
întrebi: „Ce are asta a face cu 
prosperitatea?” Răspunsul meu este: 
„LOLUL ; 

Reţine că prosperitatea este în 
primul rând o experienţă a faptului 
de a avea ceea ce ne dorim cu 
adevărat. Când suntem în afara 


echilibrului -  supraidentificați cu 
anumite energii şi  renegându-le 
contrariile -  experimentăm viața 


noastră ca fiind  dezechilibrată, 


limitată şi frustrantă. Ne simțim 
blocaţi în vechi roluri și tipare. Acest 
lucru nu este favorabil unei 
experienţe a prosperității. 

Cu cât vom învăța mai mult să 
acceptăm şi să exprimăm toate 
aspectele identității noastre, cu atât 
vom avea mai mult experienţa 
libertăţii, satisfacţiei şi a integrităţii 
și cu atât ne vom simţi mai prosperi. 

Din moment ce vieţile noastre ne 
oglindesc conștiința, cu cât vom fi 
mai echilibrațţi și integrați din punct 
de vedere intern, cu atât va funcționa 
mai bine lumea noastră externă. 
Relaţia noastră cu banii și experienţa 
noastră generală asupra prosperității 


reflectă cât de bine am dezvoltat şi 
echilibrat numeroasele energii din 
interiorul nostru. 


**** Pentru mai multe informaţii asupra acestui 
subiect, consultați cartea mea, The Path of 
Transformation (Calea transformării). 


CAPITOLUL CINCI 
IN 


Explorarea contrariilor 


Să aruncăm o privire asupra câtorva 
polarități pe care trebuie să le 
echilibrăm pentru a avea experienţa 
unui grad înalt de prosperitate. Apoi 
vom discuta despre cum vom începe 
să realizăm acest echilibru. 


ACTIV ŞI RECEPTIV 


O pereche foarte importantă de 


energii contrastante din interiorul 
nostru o reprezintă aspectele active 
și receptive sau dinamice şi 
magnetice. Mă refer adesea la aceste 
aspecte ca la principiile 
fundamentale masculine și feminine 
ale universului. 

Fiecare dintre noi, indiferent dacă 
este bărbat sau femeie, are ambele 
aspecte în interiorul său. Trebuie să 
dezvoltăm ambele energii și să le 
permitem mai degrabă să conlucreze 
decât să se afle în conflict una cu 
cealaltă. 

Există două moduri de bază pentru 
a avea putere sau pentru a obține 
ceea ce vrei în viață: 


Modul activ este să urmăreşti ceea 
ce vrei, să faci să se întâmple acel 
lucru. 

Modul receptiv este să îl atragi, să 
îl magnetizezi, să îi permiţi să se 
întâmple. 

Modul activ cere concentrare, 
agresivitate, încredere,  stăruinţă, 
abilitatea de a face și disponibilitatea 
de a risca. 

Modul receptiv cere deschidere, 
vulnerabilitate, încredere, abilitatea 
de a fi şi de a aștepta şi 
disponibilitatea de a avea şi accepta. 

În cadrul rolurilor tradiționale 
masculine şi feminine, majoritatea 
bărbaţilor au fost identificați cu 


polaritatea activă, în timp ce 
majoritatea femeilor au fost 
identificate cu polaritatea receptivă. 
Un bărbat era responsabil cu faptul 
de a pleca în lume pentru a-și câștiga 
traiul şi a face tot ceea ce era necesar 
pentru a-şi susține soţia și familia. 
Cea mai importantă grijă a vieții sale 
era să îşi dezvolte competențele și 
abilitatea de a asigura cele necesare 
traiului, indiferent dacă acest lucru 
însemna să vâneze pentru hrană sau 
să meargă la serviciu. 

O femeie trebuia să îşi găsească un 
soț care să o protejeze şi să îi ofere 
cele necesare traiului. Scopul vieții 
sale era să dezvolte abilitatea de a 


atrage cel mai bun (cel mai puternic) 
partener, care să aibă grijă de ea şi de 
viitorii ei copii. 

Acasă, lucrurile erau adeseori 
inversate - şi nu în mod surprinzător, 
din moment ce un echilibru trebuie 
întotdeauna atins într-un fel. 
Responsabilitatea soţiei era să aibă 
grijă de soţul și de familia ei, să le 
satisfacă nevoia de hrană, 
îmbrăcăminte şi sprijin emoţional. În 
schimb, se presupunea că soţul ei 
primește îngrijire de la soţia lui în 
aceste moduri. 

Acest sistem tradițional a 
funcționat destul de bine pentru o 
lungă perioadă de timp, însă au 


existat limitări. Toţi erau blocați în 
roluri de gen constrângătoare, fără 
prea mult spațiu pentru expansiunea 
sau dezvoltarea  polarităţilor lor 
interioare opuse, ca indivizi. 

În acest punct al evoluţiei noastre, 
suntem  provocaţi să dezvoltăm 
ambele polarităţi în interiorul nostru 
și să le integrăm în vieţile noastre, 
astfel încât să ştim cum şi când să le 
folosim pe fiecare într-un mod 
adecvat şi eficient. 

Cei mai mulți dintre noi sunt mai 
identificați cu unul sau altul dintre 
aceste contrarii. Am cheltuit timp şi 
energie dezvoltând unul dintre aceste 
aspecte și acesta este cel cu care ne 


simțim cel mai familiarizați şi 
confortabil. Este modul în care am 
reușit până acum, aşadar este modul 
pe care îl ştim și în care avem 
încredere. 

Și totuși, faptul de a rămâne 
supraidentificați doar cu o parte a 
acestei polarităţi ne va limita în cele 
din urmă şi ne va provoca o durere 
din ce în ce mai mare. Dacă acționăm 
în principal în modul activ, s-ar putea 
să realizăm foarte multe lucruri, dar 
cel mai probabil aceasta ni se va 
părea o luptă și ne vom aduce pe noi 
înşine la epuizare, în proces. Dacă 
acționăm în principal în modul 
receptiv, s-ar putea să atragem mulți 


oameni şi multe oportunităţi, dar să 
avem dificultăți în urmărirea până la 
capăt a acțiunii necesare și, prin 
urmare, să ne simțim deprimaţi sau 
inadecvați. 

Prin urmare, noi trebuie să 
devenim conștienți de polaritatea pe 
care tindem să ne bazăm și să 
învăţăm, de asemenea, cum să 
dezvoltăm contrariul său. Cei mai 
mulți oameni cu adevărat de succes 
şi prosperi au un echilibru al 
ambelor. 

Iarăşi, cultura noastră este foarte 
orientată către modul activ-masculin, 
așadar acest mod este mai bine 
înțeles, mai onorat şi mai prețuit. 


Sunt un bun exemplu de persoană 
care a dezvoltat în cea mai mare 
parte polaritatea activă. Sunt grozavă 
atunci când trebuie să fac lucrurile să 
se întâmple. Pot face aproape orice 
îmi propun. Această latură a 
personalității mele este foarte 
puternică; ea m-a ajutat să realizez 
foarte multe lucruri și să am un foarte 
mare succes. 

Cu toate acestea, am tendința să 
îmi asum prea multe lucruri și să mă 
străduiesc prea tare. Când fac asta, 
viața mea începe să semene cu o 
luptă şi încep să mă simt 
suprasolicitată și epuizată. 

Când se întâmplă acest lucru, 


pentru mine esteun semnal clar că 
trebuie să renunţ la modul activ o 
perioadă şi să rămân în cel receptiv - 
relaxându-mă, hrănindu-mă și având 
încredere că lucrurile se vor întâmpla 
aşa cum trebuie. În acele momente 
mi se reamintește că atunci când fac 
lucrurile să se întâmple, mi-aş putea 
atinge scopurile, dar când permit 
lucrurilor să se întâmple, creez spaţiu 
pentruputerea cea mai înaltă a 
universului, care să îmi aducă mult 
mai multe decât mi-aș fi putut 
imagina. Cu alte cuvinte, universul ar 
putea, de fapt, să funcționeze mai 
bine atunci când nu încerc să 
controlez totul personal! 


A învăța când să merg mai departe 
cu energia mea activă şi când să mă 
relaxez în energia mea receptivă este 
un proces asupra căruia am lucrat 
timp de mulţi ani. Viața mea este 
mult mai echilibrată decât înainte și, 
ca rezultat,  experimentez o 
prosperitate mult mai mare în toate 
regiunile vieții mele. Cu toate 
acestea, sunt constant provocată la 
niveluri mai profunde de echilibru și 
integrare. Sper că voi regla acest 
proces pentru tot restul vieţii. 


DĂRUIREA ŞI PRIMIREA 


Abilităţile noastre de a da și de a 
primi se află în centrul capacităţii 
noastre de a crea și trăi adevărata 


prosperitate. 

Fiecare dintre noi primeşte 
anumite daruri când soseşte în 
această viață. Aceste daruri iau forma 
talentelor, intereselor și calităților 
noastre speciale, precum și a 
caracteristicilor noastre universale și 
umane, cum ar fi abilitatea noastră de 
a iubi şi de a avea grijă unii de ceilalți. 

Când facem tot posibilul pentru a 
trăi adevărul nostru și pentru a ne 
exprima pe noi înşine cât mai 
autentic posibil, dăruindu-ne pe noi 
înşine aşa cum suntem îndemnați în 
mod autentic, noi oferim în mod 
natural darurile noastre către ceilalți 
şi către lume. 


În schimb, am putea primi 
recunoaștere, apreciere, validare, 
îngrijire, iubire și, în anumite 
împrejurări, bani sau alte foloase 
materiale. Faptul de a primi în aceste 
moduri ne permite să reumplem 
forța vitală pe care am „cheltuit-o”, 
care, în schimb, ne face capabili să 
dăruim în continuare. 

Aşadar, faptul de a primi şi de a 
dărui sunt energii opuse care sunt 
inextricabil legate în curgerea 
naturală a vieții, ca inspirația şi 
expirația. Dacă un aspect al acestui 
ciclu nu funcționează, întregul ciclu 
încetează să funcționeze și forța 
vitală nu se poate mişca în mod liber. 


Dacă nu poţi inspira, în curând nu vei 
mai avea ce să expiri şi, nu peste 
multă vreme, corpul tău nu va mai 
putea să continue să trăiască. 

Acest lucru ar putea părea destul 
de simplu şi evident, şi totuși 
întâmpinăm mari confuzii în această 
zonă. Cei mai mulţi dintre noi 
întâmpină dificultăţi cu faptul de a da, 
primi sau cu ambele. 

Din experiența mea, problema mai 
comună este incapacitatea de a primi 
cu adevărat. Există un număr de 
motive pentru care faptul de a primi 
este atât de dificil pentru atât de 
mulți dintre noi. Desigur, unul dintre 
factori este condiționarea noastră 


culturală. A da este văzut în general 
ca fiind onorabil şi demn de laudă. A 
primi sau a lua pare primejdios de 
aproape de egoism, care are o 
mulțime de conotaţii negative pentru 
cei mai mulţi dintre noi. 

O mare parte a acestui punct de 
vedere provine din credinţele noastre 
tradiţionale transcendent-religioase. 
Dacă viața pe pământ este o vale a 
plângerii şi a păcatului sau o iluzie 
care te ține captiv, atunci cu cât vrem 
sau luăm mai multe din ea, cu atât 
devenim mai prinşi în capcană. Cu cât 
dorim mai puţine, cu atât suntem mai 
liberi să ne mișcăm către tărâmul 
spiritual. Potrivit acestui ideal 


spiritual, noi ne străduim să nu avem 
nevoie sau să nu dorim. Această idee 
este atât de răspândită, încât fie că 
avem sau nu înclinații religioase, 
modelul nostru de bunătate este o 
persoană altruistă care dă fără să 
aibă vreun gând sau dorință pentru 
sine. 

Acest ideal este într-adevăr o 
fantezie, din moment ce oricine 
încearcă să trăiască doar o parte a 
acestei polarităţi, negându-și nevoile 
și dorințele umane fireşti, va fi prins 
aproape inevitabil în propria sa 
umbră. Acesta este unul dintre 
motivele pentru care atât de mulți 
dintre liderii noștri spirituali şi atât 


de multe instituţii religioase se 
pomenesc implicate, în cele din urmă, 
într-o formă sau alta de scandal, care 
implică de obicei sexul, banii sau 
puterea. Credinţa noastră este că 
oamenii spirituali nu ar trebui să fie 
interesaţi de niciunul dintre aceste 
lucruri. Dar ori de câte ori încercăm 
să negăm oricare dintre nevoile și 
dorințele noastre umane fireşti, 
acestea găsesc un mod de a se 
întoarce pentru a ne bântui. 

Cu toate acestea, ne agățăm cu 
putere de acest model spiritual. 
Aproape cu toţii am auzit și am fost 
puternic influențați de adagiul „Este 
mult mai ferice să dai decât să 


primeşti”. Am putea să ne gândim să 
schimbăm acest adagiu cu „Este 
ferice atât să dai, cât și să primeşti, 
pentru că acesta este modul de viață 
firesc şi echilibrat”. 

Ni se pare, de asemenea, greu să 
primim, din motive psihologice. 
Poziţia celui care dă este în mod 
esențial poziția de putere. Când 
oferim, suntem activi. Ne simțim 
puterea și ne simțim virtuoși. Partea 
care primește într-o interacțiune este 
mult mai vulnerabilă. Pentru a primi, 
trebuie să recunoaștem o anumită 
nevoie sau dorință pentru ceea ce 
este oferit.  Disconfortul nostru 
resimţit în legătură cu 


vulnerabilitatea transformă faptul de 
a primi în ceva foarte provocator 
pentru mulţi dintre noi. Acesta ne 
poate pune în contact cu sentimentul 
profund că nu merităm ceea ce am 
primit. 

Mulţi dintre noi au ajuns să se 
identifice foarte mult cu energia 
dăruirii. Noi suntem  îngrijitori 
minunați, simțind intuitiv nevoile 
celorlalți și asigurându-ne că le-am 
oferit confort și mulțumire. Acest 
mod de a avea grijă de ceilalţi poate fi 
foarte hrănitor pentru oamenii din 
jurul nostru și, uneori, foarte 
satisfăcător pentru noi. Ne permite 
să simțim că alţii au nevoie de noi și 


ne vor, dar şi să ne simţim puternici 
Și generoşi. 

Ca majoritatea celorlalte 
comportamente obișnuite ale 
noastre, totuși, aceasta este adesea o 
strategie inconștientă pentru 
asigurarea propriei noastre 
supravieţuiri și stări de bine. Dacă 
oferim îndeajuns celorlalţi, sperăm că 
aceștia vor avea nevoie de noi şi ne 
vor iubi atât de mult, încât nu ne vor 
abandona niciodată. Ca îngrijitori, 
rămânem în poziția puternică de a 
oferi altora, care par să aibă nevoi 
mai mari decât avem noi, evitând 
astfel să ne confruntăm cu propriile 
temeri şi nevoi. 


Încă o dată, faptul de a dezvolta 
doar o parte a acestei polarități ne 
lasă în cele din urmă blocaţi într-un 
rol limitat. A oferi prea mult ne poate 
lăsa sleiți de puteri și plini de 
resentimente, şi îi încurajează pe 
ceilalți să fie excesiv de dependenți. 
Dacă suntem puternic identificaţi ca 
îngrijitori, trebuie să renunțăm la 
faptul de a da tot timpul şi să învăţăm 
cum să primim. 

Un exemplu al dificultății de a 
primi poate fi observat în faptul că, 
pentru cei mai mulți dintre noi, este 
foarte greu să primească într-adevăr 
complimente, recunoaştere, 
apreciere sau, Doamne fereşte, 


aplauze! Noi dezvoltăm tot felul de 
moduri creatoare pentru a evita de 
fapt să acceptăm energia care vine 
spre noi odată cu acest tip de atenţie. 

A învăța să primim cu graţie 
recunoașterea este o modalitate 
neînsemnată prin care putem exersa 
învățarea gestului de a primi. Dacă 
putem învăța să primim apreciere, 
putem primi mai ușor iubire, 
îngrijire, succes, bani şi alte forme de 
energie. Mă aflu adesea în fața unui 
public numeros și apreciativ, iar 
oamenii își exprimă frecvent 
recunoştinţa față de mine pentru 
modul în care i-au influențat cărțile 
sau workshopurile mele. La început, a 


fost dificil să asimilez toate acestea. A 
trebuit să învăţ cum să îmi permit să 
primesc acea apreciere. lar acum, 
trebuie să recunosc, sentimentul este 
delicios! 

Desigur, mulți dintre noi sunt 
blocaţi în polaritatea opusă: ne este 
greu să ne dăruim celorlalți sau lumii. 
N  ereținem sentimentele, ne 
ascundem modul de exprimare și 
încercăm să neagățăm de ceea ce 
avem, inclusiv energia, iubirea, 
timpul, banii și bunurile noastre. 
Această atitudine de acumulare este 
înrădăcinată într-un sentiment al 
precarităţii - teama că nu există 
suficient din ceea ce ne trebuie, așa 


că am face mai bine să ținem cu dinţii 
de ceea ce avem. Acest lucru provine 
din experienţa profundă a 
nesatisfacerii nevoilor importante în 
copilărie şi adeseori din faptul că 
exprimarea noastră firească nu a fost 
susținută sau validată. În sinea 
noastră, avem un sentiment de 
anormalitate sau  inadecvare - 
credinţa că nimeni nu va vrea ceea ce 
avem de oferit. Acest lucru, pe lângă 
teama că nu vom avea niciodată 
îndeajuns, ne poate determina să 
devenim supraidentificați cu nevoia 
de a primi. 

S-ar putea să încercăm să umplem 
goliciunea sau foamea noastră 


interioară cu comportamente 
dependente, cum ar fi mâncatul în 
exces, alcoolul sau abuzul de droguri, 
relațiile obsesive sau urmărirea 
compulsivă a unei bogății din ce în ce 
mai mari. Sau s-ar putea să devenim 
imobilizaţi și deprimați. 

Aşa cum a da și a primi sunt 
amândouă părți ale unui ciclu natural, 
problemele cu a da și a primi sunt 
doar fețe ale aceleiaşi monede. Dacă 
nu putem da, nu putem primi cu 
adevărat şi invers. Aceste probleme 
sunt adânc înrădăcinate în cele mai 
timpurii experiențe de viață ale 
noastre. Este nevoie de timp și de 
muncă pentru a le vindeca. Primul şi 


cel mai important pas este să ne 
uităm cu sinceritate în interiorul 
nostru și să devenim conștienți de 
sentimentele şi de tiparele noastre. 
Un alt pas important este să ne 
deschidem către exterior și să 
obținem ajutorul și călăuzirea de care 
am putea avea nevoie pentru a 
realiza munca noastră de vindecare 
emoțională profundă. Vom discuta 
mai multe despre acest lucru în 
capitolul șase. 

Aminteşte-ţi, adevărata acțiune de 
a primi areloc când ne putem 
recunoaște nevoile și dorinţele, când 
ne simțim confortabil cu 
vulnerabilitatea noastră şi când 


simțim o încredere de bază că viața 
ne va oferi tot ce ne trebuie. 
Adevărata acțiune de a da are loc 
când ne îngăduim nouă înșine să 
primim pe deplin. Din acea plinătate 
dorim, în mod firesc, să împărtășim 
energia noastră celorlalți. 


ACŢIUNEA ŞI FIINŢA 


Acţiunea şi ființa este altă pereche 
importantă de energii opuse, strâns 
înrudite cu acelea desprecare am 
discutat.Acțiunea este o stare 
proprie unei activități concentrate, 
direcționate, orientate către scop. Ne 
permite să manevrăm problemele 
vieţii şi toate lucrurile pe care trebuie 
și dorim să le îndeplinim. Ființa pură 


este o stare în care putem avea pe 
deplin experiența momentului 
prezent, fără să ne gândim la trecut 
sau viitor. Ne permite să ajungem 
într-un loc mai profund, unde ne 
putem conecta cu natura noastră 
spirituală. Acțiunea este în primul 
rând tărâmul personalităţii, în timp 
c eființa ne conduce în tărâmul 
sufletului. 

Aceste energii sunt deopotrivă 
importante. Fără abilitatea de a face, 
am fi neajutoraţi și frustrați. Fără 
abilitatea de a fi, ne-am simţi goi pe 
dinăuntru, iar vieţile noastre ar părea 
fără sens. Cei mai mulți dintre noi se 
simt mai confortabil și sunt mai 


dezvoltați într-un mod sau altul. Cu 
cât vom aduce mai mult în echilibru 
aceste energii în vieţile noastre, cu 
atât mai mare va fi experienţa 
noastră asupra prosperității. 

Încă o dată, cultura noastră este 
orientată foarte puternic către 
polaritatea acțiunii. Cei mai mulți 
dintre noi sunt învăţaţi că ar trebui să 
realizeze sau să producă ceva 
aproape tot timpul. Dacă nu facem 
ceva, simțim că ne irosim timpul. Îi 
admirăm pe cei care fac multe lucruri 
și ne simțim adesea vinovaţi dacă nu 
ne putem ridica la înălțimea 
realizărilor acestor superbărbațţi și 
superfemei. Copiii şi adulţii care sunt 


în mod firesc mai orientaţi către 
ființă sunt adeseori considerați 
visători şi ar putea fi criticați pentru 
faptul că sunt leneşi şi nemotivați. 

Se pare că avem dificultăți să 
înţelegem că a petrece timp fiind este 
un mod de a ne reface forțele și de a 
ne revitaliza. Starea ființei ne permite 
să ne reumplem cu forța vitală pe 
care am cheltuit-o în acțiune. Aceasta 
ne aduce, la propriu, împlinire. 
Numeroşi oameni străluciți, inclusiv 
Albert Einstein, au cultivat visarea cu 
ochii deschişi ca sursă pentru ideile 
lor creatoare. 

Întâlnesc în mod frecvent oameni 
care sunt atât de deconectaţi de la 


energia ființei, încât nu prea ştiu ce 
este sau cum să o găsească. Cei mai 
mulți dintre noi o trăiesc spontan în 
anumite momente ale vieţii noastre, 
când ne simțim pur şi simplu relaxaţi, 
liniștiți şi mulţumiţi că ne aflăm exact 
unde ne aflăm, fără nicio nevoie sau 
dorință anume de a face orice altceva. 
Adeseori simțim acest lucru în timpul 
momentelor de linişte, petrecute 
împreună cu o ființă dragă, sau în 
natură. Natura este un minunat 
sprijin al fiinţei doarece majoritatea 
creației se află în primul rând în acea 
energie - plante, copaci, pietre, fluvii, 
oceane, insecte și animale - toate 
radiază energie a ființei şi ne pot ajuta 


să o găsim pe a noastră. Același lucru 
se întâmplă cu bebelușii și cu copiii 
mici. 

Numeroase discipline spirituale 
sunt concentrate pe ajutorarea 
oamenilor de a înainta profund în 
energia ființei, învățându-i cum să fie 
„aici şi acum”. Orice tip de practică 
meditativă ne poate ajuta să 
dezvoltăm abilitatea de a fi. Destul de 
interesant, mulți dintre noi se 
conectează cu energia ființei prin 
intermediul unei activităţi fizice 
viguroase şi ritmice, cum ar fi mersul 
pe jos, alergatul, înotul sau dansul. 

Dacă toate acestea dau greş, avem 
oportunitatea de afi atunci când 


dormim. Sunt sigură că unul dintre 
motivele pentru care somnul este 
atât de important este acela că ne 
ajută să găsim acest echilibru. 

Unii indivizi sunt supraidentificați 
c uființa şi trebuie să dezvolte o 
abilitate mai mare de a face. Aceștia 
au dificultăți în ceea ce privește 
concentrarea și transpunerea ideilor 
lor în acțiune. Deoarece ei poartă 
partea de umbră a acestei polarități 
pentru întreaga cultură, ei se simt 
adesea ca niște ratați și ar putea fi 
deprimațţi cronic. Ei trebuie să caute 
sprijin pentru inițierea unei acţiuni, 
pas cu pas. Cheia o reprezintă faptul 
de a-și pune energia în mișcare, 


indiferent dacă e la nivel fizic, 
emoțional, mental sau spiritual. 

Unii oameni devin supradezvoltaţi 
pe latura ființei prin intermediul unei 
devoţiuni pe termen lung față de o 
practică spirituală, care pune 
accentul pe a fi în momentul prezent. 
Aceştia ar putea avea dificultăţi 
manevrând realitățile lumii fizice, 
inclusiv câștigându-și traiul şi 
administrând eficient banii. Ei ar 
trebui probabil să coboare cu 
picioarele pe pământ şi să înveţe cum 
să dezvolte „a fi în acțiune”. 


PROSPERITATEA 
TIMPULUI 


Unul dintre cele mai interesante 
aspecte ale energiilor ființei şi acțiunii 
îl reprezintă relaţia acestora cu 
timpul. 

Timpul este un element foarte 
important al adevăratei prosperități. 
Cum putem avea o experiență a 
satisfacției şi împlinirii în vieţile 
noastre dacă nu este niciodată timp 
îndeajuns pentru a simţi și a ne 
delecta cu experienţa respectivă? Şi 
totuși, majoritatea oamenilor pe care 
îi cunosc, din care, desigur, şi eu fac 
parte, se luptă zilnic cu o realitate în 
care nu avem destul timp. De fapt, aș 
spune că lipsa timpului este una 
dintre cele mai mari probleme ale 


omului modern. Cu cât devenim mai 
bogaţi în bani şi bunuri materiale, cu 
atât ne confruntăm mai mult cu 
sărăcia în privinţa timpului. 

În trecut, cei mai mulţi oameni 
aveau puţine opţiuni în viaţă. Deşi 
viața era grea pentru cei mai mulţi, 
cel puțin era cât se poate de simplă, 
cu puţine oportunităţi și alternative. 
Acum, mulţi dintre noi au o bogăţie 
de posibilități şi încercăm să 
înghesuim cât de multe putem în 
vieţile noastre. Există atât de multe 
lucruri de făcut, atât de multe opţiuni. 
Este greu de știut ce anume trebuie 
eliminat și, cu toate acestea, pur și 
simplu nu există suficient timp 


pentru a le face pe toate. 

Se pare că banii ar fi trebuit să ne 
cumpere timp. Într-o oarecare 
măsură, cumpără, însă ei aduc, odată 
cu acest lucru, mai multe alegeri şi 
mai multe complicaţii. Am putea 
angaja pe cineva (sau mai mulţi 
oameni) pentru a face lucruri în locul 
nostru - teoria fiind că ne vom 
elibera, astfel încât să facem ce 
preferăm sau să facem mai puţine 
lucruri. Şi totuşi, mulţi dintre noi 
descoperă că petrecem atât de mult 
timp supraveghind oamenii pe care îi 
angajăm, administrând banii și aşa 
mai departe, astfel încât ajungem să 
ne simțim mai sărăciți în privinţa 


timpului. Dacă chiar ne facem ceva 
timp pentru a urmări alte dorinţe, 
reuşim să îl umplem repede cu noi 
activități! 

Nu e de mirare că mulți dintre noi 
încep să îi invidieze pe cei care au 
mai puţini bani, duc vieţi mai simple 
și par să aibă timp din abundență. De 
fapt, acum are loc o tendinţă socială 
majoră: mulți oameni de succes aleg 
să schimbe prosperitatea financiară 
și materială pentru moduri de viață 
mai simple şi o mai mare 
prosperitate a timpului. 

Toate acestea sunt legate în mod 
integral de acţiune şi ființă. Cu cât 
suntem mai identificaţi cu energia 


acţiunii, cu atât găsim mai multe de 
făcut. Chiar dacă renunţăm la carieră, 
ne părăsim familiile și ne mutăm pe o 
insulă pustie, dacă realizăm o 
schimbare internă și nu dezvoltăm 
mai mult abilitatea de a fi, în curând 
ne vom trezi că suntem la fel de 
ocupați ca întotdeauna, fără 
îndeajuns timp pentru tot ceea ce 
avem nevoie să facem. Cunosc mulți 
oameni care și-au schimbat 
circumstanţele exterioare, crezând că 
acest lucru va schimba ceva și au 
descoperit că este mult mai greu 
decât şi-au închipuit. 

Ce se întâmplă cu timpul când ne 
mutăm în energia ființei? Când intrăm 


în  modulființei, intrăm în tărâmul 
atemporalităţii. În fiinţa pură, simţul 
timpului aproape că nu există - 
existădoar experiența deplină, 
bogată, a momentului prezent. 

Nu putem trăi toată viața noastră 
din energia ființei pure. Cu toate 
acestea, am observat un lucru 
uimitor: pe măsură ce reuşim să 
integrăm energia ființei în vieţile 
noastre, într-un echilibru sănătos cu 
energia acțiunii, problema timpului 
începe să se dizolve. Deoarece ne 
simțim atât de sătui și hrăniţi de 
experiența pe care o avem cu ființa, 
în chip firesc renunțăm la o mare 
parte din căutarea frenetică a 


succesului exterior și chiar a 
experienţelor interesante sau 
stimulatoare. Propria noastră 
existență de pe o zi pe alta devine de 
o bogăţie profundă și plină de sens. 
Alegerile sunt făcute dintr-un loc 
profund din interiorul nostru. Când 
lucrurile trebuie făcute, simțim 
energia pentru a le face şi ele sunt 
îndeplinite aproape fără niciun efort, 
sau altcineva le manevrează ori se 
dovedeşte că nici nu era nevoie să fie 
făcute până la urmă. Viața devine o 
curgere, în care  experimentăm 
propria cale deschizându-se în faţa 
noastră, exact așa cum trebuie. 


Personal, eu nu mă aflu în această 


stare de echilibru tot timpul sau chiar 
în majoritatea timpului. Cu toate 
acestea, sunt echilibrată într-o 
perioadă mai mare de timp decât 
oricând înainte. Este un proces care 
se desfăşoară gradual, o experiență 
de învăţare continuă pentru mine. 
Aşadar, data viitoare când te 
trezeşti dimineaţa și simţi că nu ai 
chef să faci nimic, dacă este posibil, 
onorează acest sentiment și stai cu el 
pentru o vreme. Dacă acest lucru nu 
este posibil chiar atunci, găsește o 
perioadă din viitorul apropiat în care 
te poţi relaxa pe deplin în energia 
ființei. Deşi s-ar putea să nu fie 
evident la început, numeroase bogății 


vor veni din acest exercițiu simplu. 
Cultivarea unui echilibru între 
energiile acțiunii şi ființei este cheia 
trăirii prosperității timpului - un 
aspect foarte important al adevăratei 
prosperități. 


STRUCTURĂ ŞI CURGERE 


Curgerea este mișcarea naturală, 
spontană a energiei. Structura este 
principiul care creează ordine şi 
limite. Ca orice alt set de polarităţi, 
ambele sunt foarte importante; 
trebuie să găsim un echilibru adecvat 
între aceste energii pentru a trăi 
prosperitatea. 


Încă o dată, mulți dintre noi sunt 


mai dezvoltați şi se simt mai 
confortabil cu unul dintre aceste 
principii decât cu celălalt. Cei care 
sunt mai identificați cu structura 
sunt în general buni la administrarea 
detaliilor şi preferă să își planifice şi 
să își organizeze vieţile. Cei care se 
identifică în principal cu curgerea 
preferă să își urmeze energia cât mai 
spontan cu putință, tind să se 
concentreze asupra viziunii de 
ansamblu şi acordă mai puţină 
atenţie detaliilor. Persoanele 
structurate abordează adesea 
lucrurile într-un mod mai rațional şi 
analitic, în timp ce persoanele fluide 
se bazează de obicei mai mult pe 


intuiţia şi sentimentele lor. 

Este foarte interesant să 
examinăm aceste două principii în 
relație cu modul în care ne gestionăm 
finanţele. Dacă suntem extrem de 
structurațţi, facem balanţa carnetelor 
de cecuri în fiecare lună, ținem un 
buget, cheltuim banii cu atenţie şi 
gândim în termenii economisirii şi 
investirii pentru viitor. Urmărim de 
unde vin banii, unde se află acum şi 
unde vor pleca. 

Dacă suntem genul fluid, în general 
nu ne planificăm sau organizăm prea 
mult finanţele. Avem încredere că 
universul va avea grijă de noi, că, într- 
un fel sau altul, banii par să fie acolo 


când avem nevoie de ei. 

Desigur, aceste două tipuri de 
oameni par adesea să se 
căsătorească între ei sau să facă 
afaceri împreună şi se scot reciproc 
din sărite, certându-se în legătură cu 
cel mai bun mod de a administra 
banii! În realitate, sunt atrași unul de 
celălalt deoarece fiecare are nevoie 
de ceea ce are celălalt. (Vom discuta 
mai multe despre acest lucru în 
capitolul următor.) 

Fiecare dintre aceste abordări ale 
administrării banilor îşi are propriile 
puncte forte și limitări. Dacă suntem 
prea identificați cu o polaritate şi o 
renegăm pe cealaltă, în cele din urmă 


vom suporta consecinţele. Vom fi 
incapabili să trăim prosperitatea 
după care tânjim. 

Dacă suntem excesiv de 
structuraţi, ne-am putea pomeni că 
muncim prea mult, ne facem prea 
multe griji, ne lipsim de lucruri pe 
care le dorim cu adevărat și care ne- 
ar face plăcere, fără să atingem 
vreodată senzaţia de siguranță la 
care sperăm. S-ar putea să 
descoperim că vieților noastre le 
lipseşte plăcerea și distracţia. 

Pe de altă parte, dacă suntem prea 
fluizi, s-ar putea să ne simțim rupţi 
de realitate și incapabili să ne 
confruntăm cu anumite aspecte 


practice ale vieții. Ne-am putea 
pomeni limitați în abilitatea noastră 
de a crea succes în lume, din punct de 
vedere financiar și în alte moduri. S- 
ar putea să creăm până şi un obstacol 
financiar sau un dezastru care ne 
semnalează că avem nevoie să 
învăţăm cum să ne administrăm 
banii. 

Ideea de bază este aceea că trebuie 
să dezvoltăm energiile şi abilitățile 
pe care nu le avem încă, pentru a găsi 
echilibrul şi a trăi prosperitatea. În 
capitolul următor, vom descoperi 
cum să facem asta. 


CAPITOLUL ŞASE 
IN 


Dezvoltarea echilibrului şi 
integrării 


Cum dezvoltăm numeroasele energii 
din interiorul nostru și le integrăm în 
viețile noastre, astfel încât să 
experimentăm un echilibru, o 
integritate şi o prosperitate mai 
mari? Timp de mulţi ani, o mare parte 
din dezvoltarea mea personală și din 


munca mea cu ceilalți a fost 
concentrată în jurul acestui proces. 
Viața încearcă întotdeauna să ne 
îndrepte în direcţia propriei noastre 
evoluții şi dezvoltări. Asta are loc în 
multe moduri diferite. De fapt, fiecare 
experiență și eveniment al vieților 
noastre este parte a acestui proces. 
Majoritatea oamenilor sunt relativ 
inconştienți de acest fapt. Ei sunt 
participanţi pasivi la călătoria lor 
evolutivă sau chiar îi rezistă în mod 
activ, dacă viața nu se desfășoară în 
modul în care ei simt că ar trebui. 
Odată ce devenim conștienți de faptul 
că viața esteo mare experiență de 
învățare, este mai uşorsă cooperăm 


cu procesul. Putem sprijini şi 
participa în mod activ la propria 
noastră vindecare şi creştere. 

Din fericire, trăim într-o perioadă 
în care există atât de multe 
instrumente, tehnici, profesori, ghizi 
și mentori care să ne ajute pe 
parcurs. Desigur, unele sunt mai bune 
decât altele, iar unele sunt potrivite 
pentru noi într-un anumit moment 
din viața noastră, și nu în altul. Este 
important să alegem cu atenție cui îi 
permitem să ne influențeze. 
Aminteşte-ţi că oricine are defecte și 
limitări umane, chiar şi persoanele 
care, aparent, sunt cele mai evoluate 
sau iluminate. 


Putem învăța multe și putem primi 
sprijin considerabil din partea 
celorlalţi, atâta timp cât nu ne cedăm 
puterea nimănui. Este esenţial să 
păstrăm autoritatea ultimă înlăuntrul 
nostru. 

Am avut mulţi profesori, terapeuţi 
și ghizi în momente variate ale 
călătoriei mele, și am învăţat, folosit 
și predat numeroase tehnici diferite 
care au fost eficiente la niveluri 
variate - spiritual, mental, emoțional 
şi fizic. 

În ultimii ani, am descoperit că 
lucrările lui Hal şi ale Sidrei Stone mi- 
au fost în special de ajutor și am 
incorporat o mare parte din lucrările 


lor în propria mea lucrare. 

Soții Stone sunt psihoterapeuțţi 
care au dezvoltat o hartă a psihicului 
intitulată „Psihologia formelor 


Sinelui” şi au creat puternica tehnică 
XXX XX 


a dialogului interior. Opera lor 
este îndeosebi eficientă în a ne învăţa 
cum să integrăm numeroasele şi 
diferitele energii ale vieţii. Voi folosi 
câteva dintre conceptele și 
terminologia lor în secțiunea care 
urmează. 


PAŞI CĂTRE ECHILIBRU 


lată o serie de pași despre care am 
descoperit că ne pot ajuta să 
echilibrăm în mod eficient propriile 


noastre polarităţi interioare: 

Pasul unu: Primul pas pe care 
trebuie să îl facem este să 
recunoaştem că noi conținem toate 
energiile diferite ale universului. 
Acestea trăiesc în interiorul nostru ca 
diferite „forme ale Sinelui” sau 
„Subpersonalități” din interiorul 
structurii personalității noastre. 
Unele dintre aceste subpersonalități 
sunt deja extrem de dezvoltate şi 
formează cea mai mare parte a 
personalității noastre conştiente. 
Acestea sunt denumite „formele 
primare ale sinelui nostru”. Cu toții 
avem un număr de forme primare ale 
sinelui care, în general, colaborează 


pentru a ne ajuta să supravieţuim și 
să avem succes în viață. De exemplu, 
câteva dintre formele primare ale 
sinelui meu sunt cel 
superresponsabil, cel insistent, cel 
care face pe plac, care poartă de grijă, 
profesorul/vindecătorul. De obicei, 
dezvoltăm formele primare ale 
sinelui nostru destul de timpuriu și, 
în general, acestea rămân părți active 
ale personalității noastre, de-a lungul 
vieţii. Ele ne conduc mai mult sau mai 
puțin viețile, făcând majoritatea 
alegerilor şi deciziilor noastre în 
funcție de ceea ce simt că este 
important. 


Există numeroase alte energii sau 


forme ale sinelui în interiorul nostru, 
care sunt relativ nedezvoltate. 
Acestea sunt denumite „forme 
renegate ale sinelui”. Unele dintre 
aceste forme ale sinelui ar putea fi 
reprimate sau subjugate de formele 
primare ale sinelui, de teamă că 
acestea ar putea fi dăunătoare sau 
vor duce la judecată sau critici. De 
exemplu, sinele meu primar care 
poartă de grijă obişnuia să blocheze 
energia din mine care punea propriile 
mele nevoi pe primul loc deoarece se 
temea că voi fi percepută ca egoistă. 
Unele forme renegate ale sinelui ar 
putea pur și simplu să fie energii care 
nu au avut încă oportunitatea să se 


dezvolte. De exemplu, am fost 
serioasă, responsabilă și am muncit 
din greu toată viaţa, astfel încât 
sinele meu amuzant şi sinele amator 
de distracții nu au avut o 
oportunitate  preamare de a fi 
exprimate. De asemenea, în mine 
există anumite forme ale sinelui 
creator, pe care nu am avut încă timp 
să le cultiv. 

Formele  renegate ale sinelui 
formează partea inconștientă a 
personalității noastre. Probabil că nu 
știm nimic despre ele sau am putea 
încerca să le ascundem de lume, sau 
chiar de noi înșine, negându-le. Ele 
sunt ceea ce Carl Jung a denumit 


„umbra” noastră. 

Totuși, formele renegate ale sinelui 
sunt  părțiimportante din noi. Nu 
numai că nu putem scăpa de ele, de 
fapt chiar avem nevoie de calităţile pe 
care le păstrează, pentru a ne face 
vieţile mai echilibrate, mai bogate şi 
mai pline. Aşadar, viața are un mod 
de a ne pune în situaţii în care 
suntem forţaţi să ne confruntăm cu, 
să recunoaştem șisă dezvoltăm 
formele renegate ale sinelui nostru. 

De obicei, formele primare ale 
sinelui nostru se simt inconfortabil 
cu formele renegate ale sinelui nostru 
și încearcă să le împiedice să fie 
exprimate. Formele primare ale 


sinelui se tem că, dacă aceste energii 
opuse vor veni în față, ne vor prelua 
şi ne vor controla vieţile. Totuși, chiar 
şi formele primare ale sinelui înțeleg 
în cele din urmă că avem nevoie de 
un oarecare echilibru. După ce 
formele primare ale sinelui sunt 
asigurate că noi căutăm echilibru şi 
nu ne îndreptăm spre extrema opusă, 
de obicei devin dispuse să coopereze 
la acest proces. 


Pasul doi: Trebuie să recunoaștem 
principalele forme primare ale sinelui 
nostru: ce energii am dezvoltat cel 
mai puternic? Cu ce calități ne 
identificăm cel mai mult? 


Încearcă următorul exerciţiu, dacă 
vrei: ia o foaie de hârtie şi un pix şi 
închipuie-ți că te descrii cât mai 
obiectiv cu putinţă în faţa cuiva. Ce 
cuvinte ai folosi pentru a te descrie 
pe tine însuţi? Așterne-le pe hârtie. 
Concentrează-te în primul rând 
asupra faptului de a te descrie aşa 
cum acționezi în mod normal în lume. 
Ţi-ai putea închipui modul în care te- 
ar putea descrie cineva care te 
cunoaște destul de bine, dar nu intim 
- poate un prieten întâmplător sau un 
coleg de serviciu. Încearcă să nu 
judeci aceste însușiri ca fiind bune 
sau rele, pur şi simplu descrie în mod 
obiectiv felul în care te comporţi în 


majoritatea timpului. lată, spre 
exemplificare, două liste care aparțin 
unor persoane diferite: 


Gândeşte-te la unele dintre 
polarităţile pe care le-am descris în 
ultimul capitol. Te identifici cu unele 
dintre acele calități? De exemplu, 
„activ”, „darnic”, „care face multe 
lucruri”, „structurat”. Dacă da, scrie-le 
pe lista ta, dacă nu sunt deja acolo. 
Acum probabil că ai o listă destul de 
cuprinzătoare a unora dintre 
principalele forme ale sinelui tău 
primar. 

Pasul trei: Cunoaşte şi apreciază 
aceste forme primare ale sinelui. 
Probabil ţi-ai dori să scrii câte ceva 
despre acest subiect. Gândește-te 
când, de ce și cum ţi-ai dezvoltat 
fiecare dintre formele primare ale 


sinelui tău. Unele dintre ele au fost 
cumva modelate după unul dintre 
părinţii tăi sau după alt model, ori 
influență timpurie? Au fost unele 
dintre ele dezvoltate într-un efort de 
a fi diferit de un părinte sau de un 
frate? Sunt unele dintre formele 
primare ale sinelui tău formele 
renegate ale sinelui celorlalți membri 
ai familiei tale? Cum te-a ajutat sau ți- 
a folosit să dezvolţi acele forme 
primare ale sinelui pe care le-ai 
dezvoltat? Cum te-au ajutat formele 
primare ale sinelui tău să 
supraviețuieşti sau să ai succes în 
viață? Cum te-au protejat şi au 
încercat să aibă grijă de tine? 


După ce ai explorat aceste 
întrebări şi ai înțeles mai mult sau 
mai puțin modul în care te-au slujit 
formele primare ale sinelui tău, 
încearcă acest exerciţiu: 

Închide ochii și imaginează-ţi că 
una dintre formele primare ale 
sinelui tău este o persoană în carne și 
oase. Ai putea să vezi imaginea ei 
mentală - modul în care este 
îmbrăcată, ce face - sau ai putea pur 
și simplu să o simţi. De exemplu, eu 
îmi imaginez sinele meu responsabil 
ca pe o femeie puternică, uşor adusă 
de spate după ce a purtat povara 
lumii pe umerii săi, şi care se simte 
foarte obosită. În mintea ta, 


imaginează-ți că mulțumeşti acelei 
părţi din tine pentru tot ceea ce a 
făcut pentru tine. Las-o să știe cu 
adevărat că apreciezi munca pe care 
a depus-o și o depune pentru tine și 
rolul important pe care-ljoacă în 
viața ta. Las-o să știe că, deși ai 
nevoie de mai mult echilibru în viața 
ta, şi că o să explorezi alte câteva 
energii, nu vrei niciodată să pierzi 
calitățile pe care ţi le aduce această 
parte. Încă vrei ca aceasta să îşi 
depună munca, dar tragi speranţă că 
această muncă va deveni ceva mai 
ușoară, pe măsură ce devii mai 
echilibrat. 

Acum repetă acest exercițiu cu 


fiecare formă primară a sinelui. Acest 
lucru ar putea fi mult prea greu de 
făcut dintr-odată; fă-l de-a lungul 
unei perioade de timp sau spontan, 
când observi că o formă primară a 
sinelui este activă în tine. 


Pasul patru: După ce începi să devii 
conștient de formele primare ale 
sinelui tău, nu te mai identifici sută la 
sută cu acestea. Începi să dezvolți o 
oarecare separare de ele. Recunoști 
că ele nu sunt cine eşti, ele sunt doar 
părţi din cine eşti. Cine ești tu este 
mult mai mare şi are abilitatea de a 
conține şi exprima toate energiile. 
Este ca și cum ai privit lumea printr-o 


pereche de ochelari sau printr-un 
binoclu slab și ai putut vedea doar 
anumite lucruri. Renunțţi la ochelari și 
îți dai seama că există o lume mult 
mai mare. 

Această experiență a separării de 
formele primare ale sinelui nostru 
reprezintă pasul cel mai important 
pentru creşterea conștiinței. Partea 
din noi care este capabilă să 
recunoască formele primare ale 
sinelui, în loc să se identifice cu 
acestea, este denumită  „ego-ul 
conştient”. Treaba ego-ului conștient 
este să continue să dobândească mai 
multă conștiință în legătură cu toate 
aspectele noastre diferite, fără să se 


identifice complet cu niciunul dintre 
ele. Odată ce am început să 
dezvoltăm un ego conştient, avem 
posibilitatea de a alege acele părţi din 
noi pe care dorim să le exprimăm la 
un moment dat. Dezvoltarea unui ego 
conștient este un proces gradual, ce 
durează toată viaţa, dar fiecare pas 
pe care îl facem contează. 


Pasul cinci: ldentifică unele dintre 
formele renegate ale sinelui de care 
ai nevoie sau pe care doreşti să le 
dezvolţi. Poţi începe prin a te gândi la 
polaritățile pe care le-am descris în 
ultimul capitol. De exemplu, dacă una 
dintre formele sinelui tău primar este 


darnică, probabil ai renegat acea 
parte din tine care vrea să primească. 
Dacă sinele tău primar este fluid, 
probabil ai renegat acel sine care 
organizează /planifică. 

Un alt mod de a descoperi ce sunt 
formele renegate ale sinelui tău este 
de a examina lista ta de forme 
primare ale sinelui și de a te gândi la 
un opus pentru fiecare. În cazul în 
care cuvintele pe care le-ai găsit 
pentru formele opuse sunt negative, 
vezi dacă te poţi gândi la esenţa 
pozitivă din spatele judecății tale 
negative. Încearcă să te gândești la 
valoarea, beneficiul sau la echilibrul 
pe care ţi le-ar putea aduce această 


energie. De exemplu, dacă o formă a 
sinelui tău primar este responsabilă, 
iar forma opusă este iresponsabilă, 
atunci esența pozitivă a acestei 
calități ar putea fi lipsa de grijă. Dacă 
ești excesiv de responsabil, ar putea 
fi sănătos pentru tine să găsești un 
timp în viaţa ta în care să te simți și 
să acționezi lipsit de grijă. 

Pasul șase: Gândeşte-te la anumite 
moduri în care poţi face paşi mici, 
graduali, în direcția dezvoltării unui 
sine renegat, în timp ce îți păstrezi 
încă punctele forte primare. 

Dacă eşti foarte identificat cu 
dăruirea, ai putea începe să dezvolţi 
partea ta primitoare, mai întâi, pur şi 


simplu, prin practicarea respirației 
profunde, îngăduindu-ţi să primeşti 
din plin forța vitală. Apoi, data 
viitoare când cineva îţi face un 
compliment sau îşi exprimă 
aprecierea, îngăduie-ţi să respiri 
profund și să primeşti cu adevărat 
acea recunoaştere. După aceea, ai 
putea exersa cerând un lucru de care 
ai nevoie sau pe care îl dorești - o 
îmbrăţişare, cineva care să te asculte, 
ajutor pentru un proiect, un mic dar. 
Continuă pur și simplu să urmezi pași 
în direcţia extinderii abilității tale de 
a primi, în timp ce te bucuri încă de 
capacitatea ta de a dărui. la-ţi timp 
pentru asta; este un proces gradual. 


Dacă ai renegat anumite aspecte 
ale creativității tale, gândeşte-te la 
paşii pe care îi poți urma pentru a 
intra în contact cu acea parte a 
sinelui tău şi pentru a începe să o lași 
la suprafaţă. Începe cu lucruri care nu 
te ameninţă în niciun fel - citește 
cărți pe această temă, scrie despre 
aceasta în jurnalul tău, poate realizezi 
chiar un mic proiect de creaţie. Apoi 
inițiază o activitate ceva mai 
riscantă, cum ar fi să iei lecţii sau să 
urmezi un curs, sau să realizezi un 
proiect de creaţie ceva mai mare. Fă- 
o pentru propria ta plăcere și 
încearcă să nu îţi faci prea multe griji 
în legătură cu ceea ce gândesc alții. 


ECHILIBRUL DINTRE 
STRUCTURĂ 
ŞI CURGERE 


Să aruncăm o privire asupra 
polarităţilor pe care le-am descris la 
finalul ultimului capitol - structura şi 
curgerea din domeniul finanțelor - ca 
exemplu al modului în care putem 
dezvolta energia opusă aceleia cu 
care am fost identificaţi. 

Dacă eşti extrem de structurat şi 
organizat, s-ar putea să ai nevoie să 
înveţi să te eliberezi mai mult de 
control - dar nu complet! Exersează 
ascultarea propriei tale intuiţii şi 
acționarea asupra ei. Începe cu 


lucrurile mărunte mai întâi. S-ar 
putea să ai nevoie să îți asumi unele 
riscuri financiare, cum ar fi poate să 
îți cumperi un lucru pe care îl dorești 
cu adevărat și care costă ceva mai 
mult decât ce cheltui de obicei. În cele 
din urmă, s-ar putea să fie nevoie să 
renunțţi la o slujbă care nu ţi se mai 
potrivește și să îți urmezi inima într- 
o nouă direcţie. 

Desigur, acest tip de schimbare 
poate declanșa frica teribilă că vei 
pierde totul şi vei deveni o persoană 
fără adăpost! lată de ce este 
important să urmezi acest proces 
încet și gradual. Nu este nevoie să 
renunțţi la abilitățile pe care le ai și 


care funcționează, cum ar fi 
planificarea şi formarea bugetului. 
Este doar o chestiune de a te 
deschide un pic mai mult față de 
energia opusă. Ideea este să 
construieşti încet încrederea în tine 
însuţi și în viață. Poţi să îţi urmezi 
propriile senzaţii intuitive şi să te 
mişti odată cu cursul vieţii, iar atunci 
vei fi îngrijit. 

Dacă eşti o persoană foarte fluidă, 
ghici ceea ce, probabil, trebuie să 
faci! Corect, să îți echilibrezi carnetul 
de cecuri. Nu doar o dată, ci în fiecare 
lună. Va trebui să începi să 
înregistrezi toate cecurile, pe care le 
vei nota cu exactitate în registrul tău 


de cecuri. S-ar putea să fie nevoie să 
îți închizi vechiul cont și să deschizi 
unul nou pentru a face acest lucru. De 
asemenea, va trebui să înveţi să 
creezi un buget și să trăiești în 
funcţie de acesta. 

Am întâlnit mulți oameni care sunt 
extrem de identificați cu curgerea și 
care sunt îngroziţi de ideea de a se 
confrunta și de a administra detaliile 
financiare ale vieţii lor. Ei simt că 
toate aceste chestiuni sunt incredibil 
de seci, plictisitoare și 
constrângătoare, și se tem că le va 
ucide spiritul şi le va distruge magia 
vieţii. Ei se tem, de asemenea, că dacă 
vor înfrunta de fapt realitatea 


situației lor, vor descoperi ceva 
dezagreabil, cum ar fi faptul că 
cheltuiesc mai mult decât câștigă. 
Personal, am învăţat un număr de 
oameni cum să îşi planifice bugetul. 
Ei sunt adeseori șocați să descopere 
că, în loc să îi limiteze, un buget poate 
fi foarte încurajator și eliberator. 
Ideea este să se confrunte cu 
realitatea şi să lucreze cu ea. Cât de 
mult câștigi de fapt? Cât de mult 
cheltui cu adevărat? Care sunt nevoile 
tale reale? În cazul în care câştigi mai 
puţin decât cheltuieşti, cum îți poți 
simplifica nevoile pentru o vreme sau 
să fii creativ în legătură cu faptul de a 
câştiga mai mult? Un buget ar trebui 


să includă unele dintre vrerile și 
dorinţele tale, precum și unele dintre 
nevoile tale, și să lase loc pentru ceva 
distracție şi cheltuieli suplimentare. 
Un buget bine făcut este o linie 
directoare pentru a trăi pe măsura 
mijloacelor. Este de asemenea un 
model care te poate ajuta să creezi 
realitatea financiară pe care ţi-o 
doreşti. 

Îți recomand să găseşti un bun 
consultant financiar, un contabil sau 
un prieten care se pricepe la finanţe 
și să îi lași să te înveţe noțiunile de 
bază ale administrării banilor - 
formarea unui buget, cum să faci 
economii şi investiții. Dacă ai datorii 


și probleme financiare, Datornicii 
Anonimi (Debtors Anonymous - unul 
dintre programele în doisprezece 
paşi) poate fi o resursă minunată 
pentru sprijin emoțional, ajutor 
pentru a face față situației tale 
imediate și oportunitatea de a învăța 
obiceiuri mai sănătoase. Şi este 
gratuit! Îi vei găsi în cartea de telefon 
din cele mai multe orașe mari. Dacă 
ai tendința de a acumula datorii, 
gândeşte-te serios să scapi de 
cardurile tale de credit. Majoritatea 
oamenilor au dificultăți în buna 
administrare a acestora şi, pentru 
mulți oameni, acestea sunt un 
adevărat dezastru. 


Faptul că devii mai organizat şi 
mai structurat cu finanţele tale și cu 
viața ta nu înseamnă că trebuie să 
renunți la spontaneitate sau la 
încrederea ta în cursul vieţii. Acest 
lucru te poate ajuta pentru a deveni 
mai cu picioarele pe pământ, astfel 
încât să îți aduci spiritul creator în 
lume într-un mod mai eficient. 


FOLOSIREA OGLINZII 
VIEŢII 


Adeseori, suntem atât de prinşi în 
vechile noastre credințe și tipare, 
încât nu suntem în stare să vedem 
schimbările pe care trebuie să le 
facem. Chiar şi atunci când ne simțim 


frustrați în legătură cu problemele 
noastre, s-ar putea să nu 
recunoaştem ceea ce trebuie să 
învăţăm pentru a schimba lucrurile. 
lată de ce trebuie să folosim oglinda 
vieţii. 

După cum am discutat deja în 
capitolul trei, orice lucru din vieţile 
noastre reflectă unde ne aflăm în 
procesul dezvoltării, integrării şi 
echilibrului. Noi putem folosi tot ceea 
ce se întâmplă în plan extern ca pe o 
oglindă, pentru a ne ajuta să vedem 
acele regiuni din interiorul nostru 
care au nevoie de vindecare și 
dezvoltare. Oricând avem o 
problemă, mai ales o problemă 


recurentă sau cronică, aceasta este 
întotdeauna o săgeată care indică 
direct către un anume aspect al 
psihicului nostru, unde avem nevoie 
de o mai mare conştientizare. 

Dacă acceptăm că viața încearcă 
întotdeauna să ne înveţe exact ceea 
ce trebuie să învăţăm, putem vedea 
tot ceea ce ni se întâmplă ca pe un 
dar. Chiar şi experienţele care sunt 
inconfortabile sau dureroase conţin 
în interiorul lor o cheie importantă 
pentru vindecarea, integritatea şi 
prosperitatea noastră. 

S-ar putea să avem dificultăţi în a 
înțelege ceea ce încearcă să ne arate 
oglinda vieţii, dar dacă cerem cu 


sinceritate să învăţăm şi să primim 
un dar din fiecare experiență, acesta 
ne va fi revelat într-un mod sau altul. 
Una dintre cele mai clare reflectări 
cu care trebuie să lucrăm este aceea 
oferită de relaţiile noastre. Toţi cei pe 
care îi atragem în viața noastră sunt 
o oglindă pentru noi, în anumite 
moduri. Toate relaţiile noastre - 
familiile, copiii, prietenii, colegii de 
serviciu, vecinii, animalele de 
companie, precum şi partenerii 
noştri de viață - reflectă anumite 
părți din noi. Modul în care ne simțim 
în legătură cu cineva este de obicei 
un indiciu al modului în care ne 
simțim în legătură cu părțile din noi 


pe care le oglindesc ei. 

Cu toţii atragem în viața noastră 
anumiţi oameni care au dezvoltat 
calități opuse celor cu care ne-am 
identificat cel mai mult. Cu alte 
cuvinte, acestea oglindesc formele 
renegate ale sinelui nostru, iar noi le 
oglindim pe ale lor. Adeseori, acestea 
sunt relațiile cele mai încărcate din 
punct de vedere emoţional. Fie iubim, 
fie urâm acești oameni, fie ambele! 
Ne simțim foarte atrași de aceștia 
și/sau foarte inconfortabil, cu o 
atitudine de judecare, iritată sau 
frustrată față de ei. Cu cât 
sentimentele sunt mai puternice, cu 
atât aceștia reprezintă o oglindă mai 


importantă pentru noi. l-am atras în 
realitatea noastră pentru a ne arăta 
ceva despre ceea ce trebuie să 
dezvoltăm în noi înşine. Faptul că 
avem sentimente atât de puternice 
față de ei (într-un sens sau altul) 
înseamnă că ei ne arată o parte din 
noi înșine pe care trebuie să o 
recunoaștem, acceptăm şi integrăm. 
Acest lucru nu înseamnă că trebuie 
să fim cu ei sau să ne agățăm deo 
relație dăunătoare sau inadecvată. 
Înseamnă pur şi simplu că, atâta timp 
cât aceştia sunt în viața noastră sau 
chiar în gândurile și sentimentele 
noastre, putem folosi relația 
respectivă ca pe o experiență de 


învățare. De asemenea, acest lucru nu 
înseamnă că trebuie să devenim 
asemenea lor. Ei ar putea purta o 
energie de care noi avem nevoie mai 
mult, dar s-ar putea ca ei să se situeze 
prea mult la extrema opusă sau ar 
putea exprima acea energie într-un 
mod distorsionat. 

Cu toate acestea, putem căuta 
esența pozitivă în calitățile opuse pe 
care ei le poartă. De exemplu, dacă ai 
fost învățat să nu îți exprimi 
niciodată furia, probabil că la un 
moment dat te vei pomeni într-o 
relație cu o persoană care își exprimă 
furia frecvent şi vehement. Viaţa îți 
trimite un mesaj puternic că este 


timpul să înveţi să îți recunoști 
propria furie. Ea nu spune că trebuie 
să devii ca această persoană și să îţi 
reverşi furia peste tot. În loc de 
aceasta, trebuie să găseşti echilibrul 
adecvat, învățând modul în care să te 
afirmi pe tine însuţi și să îţi aperi 
punctul de vedere. 

Dacă ai o energie a ființei puternic 
dezvoltată, dar ai dificultăţi în ceea ce 
priveşte inițierea unei acţiuni, s-ar 
putea să descoperi că cineva 
important din viața ta este o 
persoană activă la modul compulsiv, 
care nu se poate relaxa. Fireşte, nu 
vrei să ajungi la acea extremă, dar 
această persoană este profesorul tău, 


pentru a-ţi arăta energia acțiunii pe 
care trebuie să o dezvolți. Desigur, și 
tu eşti un profesor pentru el, dar 
acest lucru de obicei nu funcționează 
prea bine pentru a încerca să arăţi 
celeilalte persoane ceea ce trebuie să 
înveţe de la tine - deși cu toţii cedăm 
acestei tentaţii. Funcţionează mult 
mai bine să ne concentrăm pe ceea ce 
noi avem nevoie să învăţăm în 
situația respectivă. 

Odată ce folosim oglinda pentru a 
înțelege ceea ce avem nevoie, şi chiar 
să acțţionăm pentru a dezvolta un sine 
renegat, întregul tipar al relaţiei se va 
schimba. 


Dacă suntem puternic identificați 


cu puterea, vom atrage oameni 
vulnerabili, nevoiași. Această oglindă 
reflectă nevoia noastră de a 
recunoaște şi accepta propria 
noastră vulnerabilitate. Dacă şi când 
vom face acest lucru, oamenii 
nevoiaşi din vieţile noastre fie vor 
deveni mai puternici, fie vor pleca din 
vieţile noastre. Dacă suntem suntem 
excesiv de vulnerabili şi renegăm 
puterea, ne vom pomeni într-o relație 
cu cineva care folosește puterea într- 
un mod sau altul. Ne vom simți 
copleșiți, controlaţi sau victimizaţi de 
această persoană până ce vom deţine 
propria noastră putere, punct în care 
relaţia fie se va dizolva, fie va deveni 


egală. 

După cum am menţionat în ultimul 
capitol, adesea părem să fim atrași de 
un partener de afaceri sau de viață 
care are o abordare opusă a 
administrării finanţelor. Dacă 
diferența nu este prea extremă, 
acesta poate fi un echilibru 
complementar şi armonios, în care 
apreciem și învăţăm din punctele 
forte ale fiecăruia. Dacă suntem 
extrem de polarizaţi, totuși, acest 
lucru poate fi dureros şi frustrant, 
ceea ce duce la foarte multe conflicte 
şi stres. 

Și totuși, este un dar - o 
oportunitate de a recunoaşte cât de 


identificați suntem cu o polaritate şi 
o şansă de a dezvolta energia opusă 
de care avem nevoie. Ca orice 
problemă care ţine de relaţii, aceasta 
presupune să comunicăm unii cu alţii 
și să fim dispuși să ascultăm şi să 
înţelegem sentimentele și 
perspectiva fiecăruia. Dacă ne simţim 
blocaţi în abilitatea noastră de a 
comunica, probabil că a venit vremea 
să invităm o terță persoană 
competentă - un terapeut, un 
consilier pe probleme de căsnicie sau 
un mediator - care să ne ajute pe 
parcursul întregului proces. Personal, 
consider că cei mai mulţi dintre noi 
au nevoie de ajutor în anumite 


momente pentru a depăși problemele 
profunde care sunt reflectate în 
relațiile noastre intime. 

Tema relaţiilor este un subiect 
complex și fascinant, pe care pot doar 
să încep să îl abordez în cadrul 


acestei cărți e Cu toate acestea, 
dacă înţelegi ideea de bază a modului 
în care relaţiile noastre ne arată 
următorii pași pe care trebuie să îi 
facem în dezvoltarea noastră 
personală, poţi începe să îţi foloseşti 
relaţiile ca îndrumători puternici pe 
calea ta către adevărata prosperitate. 


xaxk Vezi secțiunea bibliografică pentru 
informații despre cărțile, înregistrările şi 
workshopurile lor. 

**%*** Într-o bună zi, voi scrie o carte despre acest 


subiect! Între timp, recomand cartea soților Stone, 
Embracing Each Other (Îmbrăţișându-ne unii pe 
alții) şi câteva dintre înregistrările lor audio despre 
relații. 


CAPITOLUL ŞAPTE 
IN 


Aspiraţie şi aparţinere 


Dacă prosperitatea este experienţa 
de a avea suficient din ceea ce ne 
trebuie şi dorim cu adevărat, cum 
știm ceea ce ne trebuie și dorim cu 
adevărat? 

Am avut cu toţii experienţa de a 
crede că avem nevoie de ceva sau a 
faptului de a dori cudisperare un 


anume obiect, o anumită experienţă 
sau relaţie, doar pentru a descoperi 
că: 1) După ce am obținut ceea ce am 
dorit, acest lucru nu ne-a făcut fericiţi 
ori nu ne-a împlinit în modul în care 
speram, sau 2) Nu am obţinut lucrul 
respectiv, dar viaţa şi-a urmat oricum 
cursul firesc. 

Pentru a face lucrurile și mai 
confuze, cei mai mulţi dintre noi au 
fost expuși la filosofii aflate în 
conflict, despre modul în care ar 
trebui să ne tratăm dorinţele. 


Punctul de vedere materialist 
spune că ar trebui să încercăm să ne 
satisfacem toate dorințele prin 
acumularea de bogății, bunuri, putere 


și statut. Industria de publicitate se 
dedică intensificării şi extinderii 
dorințelor noastre pentru tot felul de 
lucruri şi experienţe. Religiile noastre 
occidentale ne spun că multe dintre 
dorinţele noastre sunt păcătoase şi 
ne conduc pe drumul spre iad. O 
premisă esenţială a filosofiei budiste 
este că dorința - sau cel puţin 
atașamentul - este rădăcina întregii 
suferințe: scopul este transcenderea 
acesteia. Anumite filosofii populare 
din cadrul mişcării New Age ne 
asigură că putem avem tot ceea ce 
dorim, fără nicio limită, dacă suntem 
deschişi față de aceasta. Nu este de 
mirare că mulți dintre noi se simt 


nesiguri în legătură cu faptul că ar 
trebui să urmărim sau să încercăm să 
renunțăm la dorinţele noastre. 

La nivel emoţional, am trăit cu toții 
momente când nevoile noastre nu au 
fost satisfăcute sau dorinţele noastre 
nu au fost împlinite. Prin urmare, cu 
toții am suferit, într-o măsură mai 
mare sau mai mică, dezamăgirea, 
frustrarea şi durerea. Dacă durerea a 
fost mare, poate că am decis, 
conștient sau inconștient, să ne 
protejăm de viitoare dezamăgiri, 
refuzându-ne nevoile și renunțând la 
visele şi dorințele noastre. Din 
nefericire, când ne închidem în acest 
mod, blocăm mişcarea forţei vitale în 


interiorul nostru; devenim deprimaţi 
şi indiferenți. 

Aşadar, cum ne raportăm la nevoile 
şi dorințele noastre într-un mod 
sănătos, care să ne aducă adevărata 
prosperitate? 

Înainte de toate, să reflectăm 
asupra diferenţei dintre o nevoie şi o 
dorință. După cum văd eu lucrurile, o 
nevoie este ceva esenţial pentru 
supraviețuirea şi satisfacția noastră 
de bază. Avem nevoi la toate 
nivelurile - fizic, mental, emoţional și 
spiritual. Dorinţele noastre adevărate 
reprezintă aspiraţiile noastre pentru 
lucrurile despre care simțim că vor 
intensifica şi îmbogăți viețile, 


precum şi dezvoltarea noastră. 
Acestea nu sunt două categorii 
separate şi clar definite. Mai degrabă, 
nevoile şi dorințele noastre există pe 

oarecum după cum 


un spectru, 
urmează: 


e 
m Nevoia pentr 
ini u 


Lucru: 
Cruri de Care ay, 
Supr: 
Pravietuin ea fizic; 
ă 


Evident, dacă nevoile noastre de 
supravieţuire fundamentale nu sunt 
satisfăcute, nimic altceva nu va mai 


conta pentru multă vreme. În general, 
cu cât vom înainta mai mult de-a 
lungul spectrului, împlinind fiecare 
categorie, cu atât va fi mai mare 
experienţa noastră asupra 
prosperității. 


POFTE FALSE 


Există alt tip de dorinţă pe care îl 
numesc poftă falsă sau dependenţă. O 
poftă falsă este ceva ce credem că 
vrem, dar când obținem lucrul 
respectiv, acesta nu ne satisface cu 
adevărat sau nu ne îmbunătățește 
viaţa. Suntem ispitiți de pofte false 
când nu suntem conștienți de 
adevăratele noastre nevoi și dorinţe 
sau când nu știm cum să le împlinim. 


Când urmărim o poftă falsă până în 
punctul în care devenim obsedațţi şi 
lipsiţi de control, acest lucru devine 
dependenţă. O dependenţă pare să 
satisfacă pe moment unele dintre 
nevoile noastre, dar nu pentru multă 
vreme, deoarece nu se adresează 
nevoilor noastre reale. De fapt, o 
dependenţă cauzează într-o măsură 
din ce în ce mai mare daune și 
distrugeri vieților noastre, precum și 
vieților celor din jurul nostru. 

Unul dintre cele mai dăunătoare 
lucruri în legătură cu dependenţa 
este acela că ne împiedică într-un 
mod foarte eficient să luăm legătura 
și să învăţăm să satisfacem 


adevăratele noastre nevoi și dorinţe. 
Din acest motiv şi din multe altele, 
dacă sperăm să creăm adevărata 
prosperitate în viețile noastre, 
trebuie mai întâi să recunoaştem și 
să începem să vindecăm orice tipare 
dependente pe care le-am putea avea. 
Și cei mai mulţi dintre noi chiar le au, 
într-o măsură mai mare sau mai 
mică. 

Astăzi şi în această epocă, cei mai 
mulți dintre noi sunt conștienți de o 
epidemie reală de dependenţă de 
droguri şi alcool în societatea 
noastră. De asemenea, devenim 
conștienți de cât de mulţi dintre noi 
suferă de dependențe alimentare 


grave, cum ar fi anorexia şi bulimia. 
Alte forme ale comportamentului 
dependent obișnuit includ 
dependenţa sexuală, diferite forme 
ale obsesiei în legătură cu relaţiile şi 
dependenţa de muncă. 

Unele dintre acestea sunt mai 
subtile decât altele, iar unele, cum ar 
fi dependenţa de muncă, sunt atât de 
susținute de societate, încât ar fi greu 
de recunoscut drept comportamente 
dependente. Chiar și meditaţia poate 
deveni o dependenţă pentru unii. 
Orice facem de obicei pentru a evita 
durerea provocată de faptul că 
nevoile noastre reale nu sunt 
satisfăcute poate fi o dependenţă. 


Există numeroase forme de 
comportament dependent legat de 
bani. Dependența de jocurile de noroc 
este extrem de frecventă și distruge 
numeroase vieți și familii. Mulţi 
oameni au o dependenţă de 
cumpărături; glumim mult în legătură 
cu acest lucru, dar poate deveni ceva 
serios dacă este folosită de obicei 
pentru a evita abordarea nevoilor şi a 
sentimentelor noastre reale. Dorința 
compulsivă de a cheltui bani sau de a 
consuma bunuri materiale poate 
duce la datorie cronică și la vieţi 
ruinate. Obsesia de a câştiga din ce în 
ce mai mulți bani, chiar şi atunci când 
ai deja o avere considerabilă, este cu 


siguranță o dependenţă - o încercare 
de a satisface o poftă cronică de 
siguranţă, putere sau statut. Nu mai 
este nevoie să O spunem, 
dependenţele de bani neabordate sau 
netratate sunt garantate pentru a 
sabota orice posibilitate de a te 
bucura de adevărata prosperitate 
financiară. 

Dependențele noastre sunt moduri 
în care, în mod inconștient, încercăm 
să umplem golul pe care îl simțim în 
interior. Acest gol interior poate fi 
umplut doar de lucrurile de care 
avem nevoie cu adevărat, cum ar fi o 
conectare profundă la sursa noastră 
spirituală, o relație apropiată cu 


lumea naturală, contactul plin de 
iubire cu ceilalți oameni, o muncă 
satisfăcătoare şi un simţ de aducere a 
unei contribuţii. Pentru a împlini 
aceste nevoi, trebuie să ne îngăduim 
să le simţim. 

O dependenţă nu este ceva de care 
să ne fie ruşine, deși cei mai mulți 
dintre noi se simt astfel. Cu toții le 
avem într-o formă sau alta. Lucrul 
grozav este că, atunci când 
comportamentul nostru dependent 
devine suficient de dureros și 
autodistructiv, ne forțează să 
începem sau să aprofundăm procesul 
nostru de vindecare. 


Suntem destul de norocoși să trăim 


într-o perioadă în care există 
numeroase resurse care să ne ajute și 
să ne sprijine în acest proces. 
Programele în doisprezece pași, cum 


ar fi  Alcoolicii Anonimi, Al- 


XXXXX XX 
Anon——, Overeaters 


DETE XX Y A 
Anonymous——, Jucătorii 


Anonimi, Datornicii Anonimi şi aşa 
mai departe, par să fie pentru 
majoritatea oamenilor mijlocul cel 
mai eficient de a face față unui proces 
dependent. Există, de asemenea, 
numeroși terapeuţi și grupuri de 
sprijin care s-au specializat în aceste 
probleme. Dacă tu consideri că ai 
putea avea o problemă de 
dependenţă, te îndemn să faci apel la 


ajutorul adecvat. Ar putea fi cel mai 
important pas pe care l-ai făcut 
vreodată în direcția sănătății, fericirii 
şi a adevăratei prosperităţi! 


DESCOPERIREA 
ADEVĂRATELOR 
NOASTRE DORINŢE 


Odată ce am început procesul de 
vindecare cu poftele noastre false și 
cu dependențele, putem începe să 
descoperim adevăratele noastre 
nevoi şi dorinţe, şi să învăţăm cum să 
începem să le împlinim. 

Adevăratele noastre dorinţe provin 
din inima și sufletul nostru, iar noi 


trebuie să le onorăm și să avem 
încredere în ele. Viața ne călăuzeșşte 
în direcţia în care dorește să mergem, 
prin intermediul năzuinţelor noastre 
profunde.  Dorințele noastre ne 
motivează să înaintăm pe calea 
noastră, învățând, crescând şi 
dezvoltând unica noastră formă de 
expresie creatoare. Visele noastre ne 
ghidează spre împlinirea scopului 
vieții noastre. 

Poetul David Whyte are un mod 
minunat de a se juca cu cuvintele 
„aspiraţie” (longing) şi „aparţinere” 
(belonging). Cu toții aspirăm să 
aparținem unui loc, să facem parte 
din ceva mai cuprinzător decât 


singurătatea noastră individuală. El 
spune că ne putem urma aspiraţia 
către aparţinerea noastră, acel loc din 
viață care este doar al nostru, ca 
parte a marii tapiserii a existenţei. 

lată un exerciţiu care să te ajute să 
iei mai profund legătura cu nevoile și 
dorinţele tale: 

1) Găseşte un loc liniștit, unde să fii 
netulburat pentru o oră sau două, 
într-un mediu confortabil şi 
hrănitor. Adu un caiet și un pix. 
la-ți un răgaz pentru a te gândi 
profund la ceea ce vrei cu 
adevărat în viaţa ta, la ceea ce 
este mai important pentru tine. 
De ce ai nevoie la fiecare dintre 


aceste niveluri: spiritual, mental, 
emoțional şi fizic? 


2) Aşterne pe hârtie tot ceea ce îţi 
vine în minte. Include lucrurile 
tangibile și intangibile. 
Aminteşte-ţi că unele dintre 
nevoile noastre se schimbă în 
diferite momente ale vieții 
noastre. Include tot ceea ce este 
important pentru tine acum. 


3)Apoi uită-te la fiecare punct și 
scrie de ce este important pentru 
tine. Vezi dacă poți descompune 
totul în componentele sale 
esențiale. 


Un exemplu: 


Vreau o casă frumoasă. 

De ce? 

Pentru a mă simţi în siguranţă și 
confortabil, și ca să trăiesc într-un 
mediu plăcut. Vreau să îmi exprim 
energia creatoare prin intermediul 
mobilării și decorării sale, și să creez 
un cuib în care să îmi cresc copiii. De 
asemenea, vreau ca ceilalţi să respecte 
faptul că am câștigat suficienţi bani 
pentru a cumpăra o asemenea casă 
drăguță. 

Așadar, elementele importante 
pentru mine în această dorință sunt 
siguranţa, confortul, autoexprimarea 
creatoare, hrănirea familiei mele, 
recunoașterea din partea celorlalţi 


pentru abilitatea mea de a-mi 
manifesta în mod eficient puterea în 
lume. 

După cum poţi vedea, există un 
număr de nevoi emoţionale și 
creatoare importante, împachetate în 
dorința pentru un lucru în aparență 
exterior. Amintește-ţi că procesul 
creării prosperității se bazează pe 
faptul de a şti care îți sunt într-adevăr 
nevoile și dorințele. Recunoașterea şi 
asumarea conștientă a 
responsabilității pentru propriile tale 
nevoi este un pas esenţial și puternic 
către crearea lucrurilor pe care le 
vrei. 

A fi conştient de nevoile tale mai 


profunde, din jurul dorinţei pentru o 
casă, te va ajuta puternic în găsirea 
casei care este cu adevărat perfectă 
pentru tine. Ar putea fi o vilă în oraș 
sau o simplă cabană în pădure, în 
funcție de tine și de călătoria vieţii 
tale. Dacă este potrivită pentru tine, 
creată din experiența  ascultării 
profunde a sinelui tău, nu va mai 
conta deloc ce dimensiune are casa 
ta; te vei simți extrem de prosper în 
relație cu casa ta. 

Aceleași principii sunt adevărate 
pentru orice altă zonă a vieţii tale. 

Uneori este greu să începi, iar 
comentariile oferite de prieteni pot fi 
de mare ajutor. Roagă cinci dintre 


prietenii şi/sau membrii familiei tale 
să răspundă la următoarele întrebări: 

Ce crezi că îmi doresc sau am nevoie 
cu adevărat și nu am? 

Există vreo dorinţă în mine despre 
care crezi că nu sunt conştient? 

Acceptă-le răspunsurile cu 
precauţie. Ei şi-ar putea exprima 
propriile nevoi și dorințe. Cu toate 
acestea, ei ar putea simți lucruri de 
care nu ești conștient. 


ÎNCREDEREA ÎN INTUIŢIE 


Cel mai bun mod pe care l-am 
descoperit pentru a-mi urma 
adevăratele dorințe este să acord 
atenție simțului meu intuitiv. Cu toții 


avem o mare înțelepciune în 
interiorul nostru, o parte din noi care 
ştie exact ceea ce avem nevoie în 
fiecare moment. Ne naştem cu acest 
simţ intuitiv, dar cei mai mulţi dintre 
noi sunt rapid învăţaţi să nu aibă 
încredere în acesta şi să îl ignore. 
Trebuie să reînvățăm ceva ce ar 
trebui să vină în mod natural. Din 
fericire, nu este prea greu; este 
nevoie doar de ceva exerciţiu. 

Să îți urmezi intuiţia nu este cine 
știe ce experiență mistică elevată. De 
fapt, este simplă şi practică - 
înseamnă să înveţi să ai încredere în 
instincte. Este important să exersezi 
cu lucrurile aparent mărunte ale 


vieţii. 

O prietenă mi-a descris recent 
această experienţă: ea lucra la un 
proiect de introducere a datelor în 
computer, în biroul ei, când și-a dat 
seama că se simţea destul de 
deprimată. Un prieten a sunat, iar 
când i-a spus cum se simţea, a 
întrebat-o: „Ce te-ar putea înveseli?”. 
Ea a simţit dintr-odată: „Mi-ar plăcea 
să-mi iau câinele şi să fac o plimbare 
pe vremea asta minunată.” 

Imediat s-a simţit vinovată, ştiind 
cât de mult avea de lucru. A făcut 
eforturi să mai lucreze încă două ore, 
dar nu a reușit mare lucru. În sfârşit, a 
făcut plimbarea, s-a simțit mult mai 


bine şi s-a simţit inspirată să termine 
proiectul la timp. 

Acesta este un exemplu simplu și 
frumos al modului în care, atunci 
când putem avea încredere şi ne 
putem urma simțurile noastre 
intuitive despre ceea ce ne trebuie 
clipă de clipă, lucrurile au un mod de 
a se desfăşura fără piedici. Atunci 
când nu avem încredere, adesea 
ajungem să ne simțim blocați, 
frustrați sau deprimați. 

După cum am discutat în capitolul 
şase, noi avem numeroase voci 
interioare, aşadar este nevoie de ceva 
exercițiu pentru a învăța să 
deosebim îndrumarea noastră 


intuitivă, interioară, de alte energii. 
Simţul nostru intuitiv are un anumit 
sentiment în legătură cu aceasta, pe 
care putem învăţa să îl recunoaștem. 
Îndrumarea noastră interioară este 
întotdeauna în interiorul nostru, însă 
nu suntem întotdeauna în stare să o 
accesăm sau să o auzim. Dacă suntem 
prinşi în mintea noastră rațională, s- 
ar putea să avem unele dificultăți în 
ceea ce priveşte conectarea cu 
intuiţia; s-ar putea să fie nevoie să 
învăţăm să ne relaxăm și să 
renunțăm la a mai încerca să 
înţelegem lucrurile pentru o vreme. 
Dacă noi suntem blocaţi din punct de 
vedere emoțional sau supăraţi, s-ar 


putea să avem nevoie de ceva hrană 
emoțională sau vindecare înainte de 
a putea accesa intuiţia. Dezvoltarea 
unei relații cu îndrumarea noastră 
intuitivă interioară este un proces 
gradual, şi încă unul plin de 
recompense. 

Am scris pe larg despre aceasta 
temă în cartea Living in the Light 
(Cum să trăieşti în lumină) şi în alte 
cărți, şi am câteva înregistrări cu 
meditații îndrumate despre 
dezvoltarea intuiției şi a îndrumării 
interioare. Dacă ţi-ar plăcea să înveţi 
mai mult despre acest subiect, 
recomand aceste surse. 


În următorul capitol, există un 


exercițiu simplu care să vă ajute să 
exersaţi urmarea intuiției voastre. A 
asculta, a avea încredere și a-ţi urma 
intuiţia sunt pași importanţi către 
adevărata prosperitate, care aduc 
rezultate puternice şi, cel mai adesea, 
imediate. 


x Al-Anon/Alateen, Al-Anon Family Groups 


sau Al-Anon sunt denumiri diferite pentru o 
asociație din lumea întreagă ce oferă programe de 
recuperare pentru familiile și prietenii alcoolicilor, 
indiferent dacă persoana alcoolică recunoaşte 
existența problemei sau caută ajutor (n.red.). 

xak Asociaţie pentru tratarea dependenţei de 
mâncare (n.red.). 


CAPITOLUL OPT 
IN 


Paşi către adevărata 
prosperitate 


Adevărata prosperitate nu este ceva 
ce creăm peste noapte. De fapt, nu 
este un scop fixat, un loc unde vom 
ajunge în cele din urmă sau o anumită 
stare pe care o vom atinge într-o 
bună zi. Este un proces neîntrerupt al 
descoperirii împlinirii, care continuă 


să se desfășoare şi să se adâncească 
de-a lungul vieților noastre. 

În acest capitol, voi schița şapte 
paşi pe drumul unui simţ sporit al 
prosperității. Aceștia nu sunt pași 
care sunt neapărat făcuţi într-o 
anumită ordine. Ei descriu mai 
degrabă diferite elemente ale 
călătoriei. Fiecare dintre noi are 
propria sa cale unică. S-ar putea să ne 
concentrăm asupra fiecăruia dintre 
aceste elemente, în diferite momente 
şi în moduri diferite. Uneori, am 
putea chiar acționa asupra lor 
simultan. Primii patru paşi reprezintă 
o trecere în revistă şi un rezumat al 
materialului despre care am discutat: 


ultimii trei sunt în cea mai mare 
parte materiale noi. 


PASUL ÎNTÂI: 
RECUNOŞTINŢA 


Indiferent dacă ne simțim sau nu 
deosebit de prosperi în acest 
moment, adevărul este că 
majoritatea oamenilor din societatea 
occidentală modernă sunt enorm de 
prosperi din punct de vedere 
material și în multe alte privințe. 
Trebuie doar să comparăm viețile 
noastre cu lupta pentru supraviețuire 
şi subzistență, cu care s-au 
confruntat cei mai mulți oameni de-a 
lungul istoriei şi cu care se confruntă 


încă majoritatea oamenilor din lumea 
de astăzi, pentru a realiza cât de 
norocoși suntem într-adevăr. Mulţi 
dintre noi trăiesc mai bine decât regii 
și reginele de acum câteva secole. 

Indiferent care ar putea fi 
problemele și provocările noastre, 
este important să ne oprim din când 
în când pentru a aprecia tot ce avem, 
la toate nivelurile. Este nevoie, la 
propriu, „să ne numărăm 
binecuvântările”, să mulțumim 
pentru ele, să ne îngăduim să ne 
bucurăm de ele şi să savurăm 
experiența prosperității pe care o 
avem deja. 

Un mod simplu de a face acest 


lucru este să faci o listă în scris cu 
fiecare lucru din viaţa ta pentru care 
te simți recunoscător și pe care îl 
apreciezi. Scrie lista într-un caiet şi 
completeaz-o ori de câte ori te 
gândeşti la altceva sau ori de câte ori 
se întâmplă un lucru deosebit de bun. 
Poți chiar să alcătuieşti diferite 
pagini sau diferite secțiuni în caiet, 
pentru fiecare sector al vieţii tale, 
cum ar fi casa, relațiile, serviciul și 
aşa mai departe. 

Când te trezești dimineața sau 
seara, înainte de a merge la culcare, 
rezervă-ți un minut sau două, înainte 
de a te cuibări în patul tău luxos, 
pentru a te gândi la ceea ce apreciezi 


în viaţa ta. Dacă te simţi tulburat în 
legătură cu un anumit lucru, nu 
trebuie să respingi acest lucru. 
Recunoaşte și acest sentiment şi pur 
și simplu lasă-l să fie acolo, împreună 
cu sentimentele tale de recunoștință 
pentru ceea ce funcționează acum. 
Poate că nu vei fi în stare să faci acest 
lucru în fiecare zi, dar a-ți aminti să o 
faci cât mai des posibil îți va extinde 
enorm experiența ta asupra 
prosperității și va crea spaţiu pentru 
mai multă prosperitate în viitor. 

Fă-ţi un obicei, de asemenea, din a- 
ți exprima aprecierea, cât mai des 
posibil, față de oamenii din viaţa ta 
care îmbunătățesc experiența ta 


asupra prosperității, în multe moduri 
diferite. Transmite-le prin cuvintele 
și faptele tale cât de mult înseamnă ei 
pentru tine. 


PASUL DOI: 
CONŞTIENTIZAREA 


Cu toții avem anumite idei, 
atitudini, convingeri fundamentale şi 
tipare emoţionale, care ne limitează 
experienţa prosperității. Sentimentul 
profund al lipsei propriei valori, un 
simţ al penuriei, teama de eșec sau 
succes, sentimente şi credințe 
contradictorii în legătură cu banii, 
precum și numeroase alte probleme 
ne pot bloca creșterea și împlinirea. 


De asemenea, după cum am 
discutat pe larg, fiecare dintre noi a 
dezvoltat anumite energii și le-a 
renegat pe altele, ceea ce ne lasă în 
afara echilibrului și fără 
echipamentul necesar pentru a face 
față eficient anumitor aspecte ale 
vieților noastre. 

Majoritatea acestor convingeri şi 
tipare sunt inițial inconștiente; noi 
nu suntem cu adevărat conștienți de 
ele și totuși, ele ne controlează 
vieţile. În momentul în care începem 
să le recunoaștem în mod conștient, 
suntem pe cale de a avea o alegere 
reală despre modul în care trăim. 

Conştientizarea crescândă despre 


ceea ce nu merge în modul în care 
trăim este de departe pasul cel mai 
puternic făcut în direcţia creșterii 
noastre. De asemenea, este cel mai 
dificil şi inconfortabil. Imediat ce 
recunoaștem o problemă, suntem pe 
cale să o vindecăm. Cu toate acestea, 
vindecarea are nevoie de timp. Între 
timp, s-ar putea să trebuiască să ne 
privim repetândde câteva ori 
aceleaşi vechi tipare autodistructive. 

Este greu să facem acest lucru fără 
a deveni frustrați și autocritici. 
Trebuie să înțelegem cât de 
important este acest pas al 
conștientizării. Când ești inconștient, 
poți repeta la nesfârşit un 


comportament, fără a dobândi prea 
multe beneficii de pe urma acestui 
lucru. Odată ce ai o doză de 
conștientizare şi te poţi surprinde 
repetând același comportament, 
înveţi foarte multe lucruri. Simţi cu 
adevărat durerea acestui lucru. Apoi 
ești capabil să explorezi alte căi 
posibile de a gestiona aceeaşi 
situație. Nu va trece mult timp până 
ce lucrurile vor începe să se schimbe. 
Nu trebuie săfacischimbarea. 
Concentrează-te pe dobândirea 
conștientizării şi va veni şi 
schimbarea. 


PASUL TREI: VINDECAREA 


Deşi nu putem forța schimbarea, 


putem susţine și intensifica procesul 
schimbării prin care trecem. În 
capitolul şase am discutat un mod 
puternic de a aduce un echilibru mai 
mare şi plenitudine în vieţile noastre. 
Există, desigur, numeroase moduri 
de a ne ocupa de susținerea 
vindecării şi dezvoltării noastre. 
Instrumente şi tehnici diferite sunt 
adecvate şi de ajutor în momente 
diferite ale călătoriei noastre, iar 
anumite lucruri sunt de ajutor pentru 
anumiți oameni, iar pentru alții nu. 
Cred că ştim la modul intuitiv ce este 
potrivit pentru noi în orice moment 
și putem învăţa să avem încredere și 
să urmăm acel simţ interior. 


Munca de vindecare trebuie făcută 
la toate nivelurile existenței noastre. 
Am scris pe larg despre asta în The 
Four Levels of Healing: A Guide to 
Balancing the Physical Mental, 
Emotional, and Spiritual Aspects of 
Life (Cele patru niveluri ale vindecării: 
un ghid pentru echilibrarea aspectelor 
fizice, mentale, emoționale și spirituale 
ale vieții). Cartea conține numeroase 
sugestii și exerciții practice. 

Aş fi dorit să pot oferi o formulă 
magică simplă pentru vindecarea 
vieții tale. Nu există nicio metodă 
rapidă şi simplă pentru că, la un nivel 
profund, aceasta este cu adevărat 
munca vieții noastre. Profesorii şi 


vindecătorii care promit o soluţie 
rapidă sau un mod simplu sunt fie 
îndrumați greşit, fie nerăbdatori să 
își vândă produsele. (Ei ar putea oferi 
o piesă din puzzle, cu toate acestea.) 
Simt că trebuie să ne predăm în fața 
faptului că viața este o aventură 
neîntreruptă a vindecării şi creşterii, 
și că trebuie să învăţăm să ne 
bucurăm de călătorie! 

Simt, de asemenea, că este foarte 
important să primim ajutor şi sprijin 
de la ceilalți, dat fiind că avem nevoie 
de toate acestea pe parcurs. Un bun 
terapeut, profesor, vindecător, grup 
de sprijin, prieten înțelept sau 
mentor pot fi o resursă nepreţuită 


pentru procesul nostru de vindecare. 


PASUL PATRU: URMAREA 
ADEVĂRULUI TĂU 


Cu toţii avem în interiorul nostru 
un simţ profund a ceea ce ne trebuie 
şi a ceea ce este potrivit și adevărat 
pentru noi. Pentru a accesa asta, 
trebuie să acordăm atenție 
sentimentelor și intuiției noastre. 
Trebuie să învăţăm să ne ascultăm 
profund pe noi înșine şi să avem 
încredere în ceea ce auzim. Şi trebuie 
să riscăm să acționăm asupra acelor 
lucruri pe care le simțim că sunt 
adevărate. Chiar dacă facem greşeli, 
trebuie să facem acest lucru pentru a 


învăţa şi creşte. 

lată o metodă simplă de a exersa 
concentrarea atenţiei înspre 
înțelepciunea ta interioară: 

Găseşte un loc liniștit, confortabil, 
unde nu vei fi întrerupt timp de 
câteva minute. E minunat să faci asta 
afară, dacă poți găsi un loc cu 
adevărat confortabil; un loc liniștit în 
interior este bun, de asemenea. Stai 
aşezat sau întinde-te într-o poziție 
confortabilă. Închide ochii şi începe 
să acorzi atenţie respirației tale. 
Respiră încet și profund. Ori de câte 
ori mintea ta rătăceşte, întoarce-te 
ușor la concentrarea asupra 
respirației tale şi relaxării corpului 


tău. 

Acum mută-ți atenția și 
concentrarea energiei tale spre inima 
ta sau spre zona  ombilicală. 
Imaginează-ţi că o parte foarte 
înţeleaptă din tine trăieşte în această 
zonă a corpului tău şi că are chiar 
acum un mesaj pentru tine. Întreabă 
care este mesajul, apoi relaxează-te și 
acordă atenție oricărui gând, 
sentiment sau imagini care vine spre 
tine. Acceptă tot ceea ce vine spre 
tine şi rămâi cu asta timp de câteva 
clipe. Nu te îngrijora dacă nu înţelegi 
pe deplin toate acestea. Pur și simplu 
petrece un timp cu asta. Întreabă-ţi 
îndrumarea interioară dacă trebuie 


să fii conştient sau să ţi se 
amintească altceva. Apoi mulţumeşte 
îndrumării tale interioare. Când te 
simți complet, deschide ochii. Dacă 
dorești, poţi scrie câteva rânduri 
despre ce ai trăit. 

Fă această meditaţie simplă cât 
mai des poți. Este grozav să fie făcută 
ca primul lucru dimineața sau ca 
ultimul lucru înainte de culcare. Cu un 
pic de exercițiu, îți vei dezvolta 
abilitatea de a primi şi de a urma 
îndrumarea ta interioară. 


PASUL CINCI: CREAREA 
UNEI VIZIUNI 


Cum ar arăta și s-ar simți pentru 


tine o viață cu adevărat prosperă? 
Unde și cum vei trăi? Cum te-ai 
percepe pe tine însuţi? Cum s-ar 
simţi corpul tău? Cum ar fi relaţiile 
tale? Ce fel de muncă sau expresie 
creatoare ai avea? Ce alte aspecte ale 
modului tău de viaţă îţi poţi imagina? 
Cum ar arăta o zi obișnuită din viața 
ta? Cum te-ai simți la sfârşitul zilei 
tale? 

Este important să îți imaginezi 
modul în careţi-ar plăcea să fie 
lucrurile. Imaginaţia noastră este un 
puternic instrument creativ. Odată ce 
ne putem imagina cât mai viu ceva, 
acest lucru deschide adesea ușa 
manifestării acestuia. 


Aminteşte-ţi că nimeni dintre noi 
nu există într-un vid. Suntem 
puternic afectaţi de lumea din jurul 
nostru și avem un efect la fel de 
puternic asupra lumii, indiferent dacă 
ne dăm seama sau nu de acest lucru. 
Suntem o parte integrantă a 
întregului. Putem avea o viață cu 
adevărat prosperă doar în măsura în 
care lumea noastră este prosperă. Şi 
lumea noastră poate fi cu adevărat 
prosperă doar când învăţăm să 
onorăm și să respectăm pământul pe 
care trăim și toate celelalte ființe - 
oameni şi nu numai - care trăiesc 
aici, de asemenea. 


Aceia dintre noi care sunt destul de 


norocoşi, încât să trăiască în 
circumstanţe în care avem luxul de a 
urmări dezvoltarea personală, au o 
responsabilitate de a folosi ceea ce 
învăţăm pentru a transforma lumea 
într-un loc mai sănătos și mai 
prosper pentru toți. 

Din moment ce, în cele din urmă, 
facem cu toţii parte dintr-o singură 
conștiință, cel mai eficient mod de a 
face acest lucru este să ne asumăm 
responsabilitatea pentru propria 
noastră vindecare. Cu cât devenim 
mai conștienți și mai echilibrați, cu 
cât trăim în integritate şi ne urmăm 
adevărul, cu atât aducem lumii mai 
multă vindecare. Trebuie să ne 


întrebăm, de asemenea, îndrumarea 
noastră interioară, dacă există 
acțiuni specifice pe care trebuie să le 
întreprindem pentru a ne aduce 
contribuţia față de lume. 

Creează o viziune a prosperității 
pentru tine  șipentru lume, în 
armonie cu pământul. Poţi face acest 
lucru în timpul meditaţiei sau poți 
aşterne pe hârtie o descriere a 
viziunii tale. Alt lucru minunat ar fi 
chiar să alcătuieşti o imagine a 
acesteia, desenând-o sau pictând-o, 
sau să faci un colaj colecționând 
fotografii, cartonașe, imagini şi 
cuvinte tăiate din reviste, elemente 
din natură - orice are vreo 


semnificație pentru tine - pe care să 
le lipești pe o foaie mare de hârtie 
sau pe un carton. Agaţă imaginea de 
peretele din camera ta și astfel 
devine harta comorii tale - de fiecare 
dată când o vei privi, vei da energie 
viziunii tale. 


PASUL ŞASE: FIXAREA 
SCOPURILOR 


Odată ce ai un simț al viziunii tale 
de ansamblu pentru o viață cu 
adevărat prosperă, îți poţi stabili 
câteva scopuri specifice. Există 
momente în viață când este de ajutor 
să stabileşti scopuri şi alte momente 
când este cel mai bine să renunți la 


scopuri o perioadă şi să vezi, pur şi 
simplu, unde te poartă viața. Dacă, 
după ce ţi-ai verificat conștiința, ţi-ai 
dat seama că nu este momentul 
potrivit, sari deocamdată peste 
procesul fixării scopurilor. Dacă ţi se 
pare stimulativ, amuzant sau util, 
mergi înainte şi fă o încercare. 

Ai putea începe prin a crea un caiet 
special pentru scopurile tale. 
Gândeşte-te la diferitele aspecte ale 
vieții tale care sunt importante și fă o 
listă cu acestea. De exemplu: 


Dezvoltare personală 
Sănătate înfăţişare 
Relaţii 


Muncă/carieră 

Finanţe 

Casă /avere 

Recreere /călătorii 

Exprimare creatoare/interese 
speciale 

Dorinţa de a face O 
schimbare/ajutorarea celorlați 


Notează una dintre aceste 
categorii în partea de sus a fiecărei 
pagini. Apoi gândeşte-te la scopurile 
tale relative pe termen lung. Unde ți- 
ar plăcea să fii peste cinci până la 
zece ani, în fiecare dintre aceste 
domenii? Notează unul sau două 
scopuri pe termen lung pentru fiecare 


aspect al vieţii tale, pe pagina 
adecvată. Dacă doreşti, îți poţi nota 
scopurile sub forma afirmațiilor la 


timpul prezent, de parcă ar fi deja 
G XXX XX KKK 
adevărate. 


Parcurge procesul încă o dată, de 
această dată creând scopuri de un an 
sau doi în fiecare categorie. Încearcă 
să fii realist în legătură cu scopurile 
tale pe un an; caii verzi pe pereţi te 
vor pregăti doar pentru dezamăgire. 
Acum întoarce-te la fiecare categorie 
și notează între unu şi trei pași 
rezonabili pe care îi poţi face în 
direcția fiecărui scop. Alege câțiva 
dintre aceşti paşi, pe care să îi faci 
cam până la sfârșitul lunii viitoare. 


lată câteva exemple de scopuri pe 
termen lung, scopuri pe termen scurt 
şi paşi de acţiune: 


Muncă/carieră 


Scop pe termen lung: să devin 
terapeut de familie. 
Scop pe un an: să mă întorc la 
colegiu și să termin masteratul. 
Paşi de acțiune: 
1. Să sun colegiile locale şi să solicit 
să îmi trimită informații şi 
formulare de aplicare. 


2.Să parcurg materialele de 
informare şi să decid ce școli mă 


interesează. 


3.Să completez şi să trimit 
formularul de aplicare. 
Exprimarea creatoare 


Scop pe termen lung: să învăţ să 
cânt la pian. 


Scop pe un an: să iau lecţii de pian. 
Paşi de acţiune: 


1.Să întreb prietenii muzicieni 
despre posibili profesori. 


2. Să sun la magazinul de piane în 
legătură cu închirierea unui pian. 
Odată ce ţi-ai creat scopurile, 
pune-le deoparte o vreme. Uită-te la 


ele ocazional şi actualizează-le dacă 


este nevoie. Fii sigur să te apreciezi 
pentru paşii pe care i-ai întreprins şi 
pentru progresul pe care l-ai făcut. 

Scopurile ne pot ajuta să dobândim 
claritate, inspiraţie și concentrare. Cu 
toate acestea, pot de asemenea, să 
lucreze împotriva noastră dacă ne 
agățăm prea strâns de ele sau 
încercăm prea mult să le punem în 
practică. Încearcă să renunţi la 
ataşamentul tău față de ideea de a le 
face să se întâmple într-o anumită 
perioadă sau într-un anumit mod. Nu 
te îngrijora în legătură cu modul în 
care să le faci să se întâmple; permite 
puterii creatoare superioare să se 
ocupe de detalii. 


Abordează scopurile fără 
încrâncenare și permite-le să se 
schimbe și să evolueze odată cu tine. 
Ai putea descoperi că anumite lucruri 
merg aşa cum ai sperat, în timp ce 
altele, nu. Ai putea chiar descoperi că 
întreaga ta viață se îndreaptă într-o 
direcție diferită decât te-ai așteptat. 
Aminteşte-ţi că sufletele noastre au 
un scop în această viață pe care, 
probabil, încă nu îl înțelegem pe 
deplin şi că tot ceea ce ni se întâmplă 
este parte a călătoriei sufletului 
nostru. 

Învață din tot ceea ce îţi iese în 
cale. Continuă să îți urmezi simţul tău 
intuitiv. Dacă un anume scop este 


potrivit pentru tine, va decurge în 
mod firesc din acest proces. Lasă-ţi 
îndrumarea ta interioară să îţi arate 
calea. 


PASUL ŞAPTE: 
IMPARŢIREA 
DARURILOR TALE 


Pe măsură ce urmezi aceşti paşi, 
vei descoperi că îți exprimi şi 
dezvolţi în mod natural talentele și 
abilitățile speciale pe care le-ai adus 
în această viață. Când îţi urmezi 
inima şi eşti dedicat vindecării și 
creşterii tale, pur și simplu nu te poţi 
abține să nu devii din ce în ce mai 
mult cel care eşti destinat să fii! 


Adeseori, noi avem dificultăți să 
recunoaștem și să apreciem propriile 
noastre talente, deoarece vin spre noi 
într-un mod atât de natural, încât nu 
par cine ştie ce. Lucrurile către care 
ne pomenim că ne îndreptăm, 
lucrurile pe care nu ne putem abţine 
să nu le facem, sunt indicaţii 
importante ale lucrurilor pentru care 
suntem aici. Lucrurile care ne 
pasionează sunt indicii ale scopului 
vieții noastre. 

Întreabă-te: „Ce iubesc să fac? Ce 
anume fac chiar acum într-un mod 
atât de natural?” De exemplu, pur şi 
simplu nu mă pot abţine să nu 
vorbesc despre creșterea conștiinței. 


Sunt fascinată de acest proces și mă 
pasionează să împărtăşesc acest 
lucru celorlalți oameni. După cum au 
decurs lucrurile, am ajuns să predau 
și să scriu despre dezvoltarea 
personală timp de o viață. Nu am 
plănuit acest lucru și nici nu aș fi avut 
cum să îl prezic. Așa au evoluat 
lucrurile pe măsură ce mi-am urmat 
interesele şi dorinţele. 

Dacă nu suntem blocaţi în 
abilitatea noastră de a reuși sau de a 
primi, viața ne răsplăteşte 
întotdeauna în mod adecvat pentru 
ceea ce dăm. Prin faptul de a 
răspunde chemării noastre, noi ne 
dezvoltăm existența noastră 


potrivită. În mod esenţial, universul 
ne plătește ca să fim noi înșine, cât 
mai deplin posibil! 

Oportunitatea de a ne împărți 
darurile și, prin urmare, de a schimba 
ceva în lume este una dintre cele mai 
profund satisfăcătoare experienţe pe 
care le putem avea în viață și un 
ingredient esenţial pentru crearea 
adevăratei prosperități. Pe măsură ce 
ne trăim vieţile cu integritate şi 
pasiune, experiența noastră asupra 
prosperității pur şi simplu continuă 
să se extindă. 


xxx Pentru o explicare a afirmațiilor, vezi 
cartea mea, Creative Visualization (Vizualizarea 
creativă). 


CAPITOLUL NOUA 
IN 


O conversaţie cu Shakti 


Pe măsură ce Shakti și cu mine am lucrat 
la această carte, am avut câteva 
conversații interesante în care i-am pus 
întrebări despre diferite teme din carte. 
Ne-am gândit că ar fi un lucru valoros 
pentru cititorii noștri să împărtășim 
câteva dintre aceste întrebări si 
răspunsuri. 
Katherine Dieter, editor 


f: Identificarea nevoilor mele pare 
ceva atât de simplu, dar am 40 de ani 
și tot nu simt că le-am clarificat. Există 
atât de multe lucruri: mai mult timp de 
una singură, socializarea, banii și 
timpul liber - lucruri care par în 
conflict unul cu celălalt. De unde să 
încep? 

R: Poate fi dificil să ştim ce ne 
trebuie și să punem în ordine 
priorităţile noastre. În cea mai mare 
parte, trebuie pur și simplu să începi 
să fii atent. 

După ce tânjesti cu adevărat? 
Gândește-te ce trăiesc oamenii atunci 
când sunt afectaţi de un dezastru și 
pierd tot. Ei își reevaluează rapid 


viețile. Ce anume ar putea fi cel mai 
important pentru tine în această 
situație? Ce anume îţi trebuie și vrei 
cu adevărat pentru starea ta de bine? 

Da, o mulţime de voci diferite din 
interior spun lucruri aflate în conflict 
deoarece, după cum am spus, viața 
este plină de polarităţi. Avem nevoie 
cu adevărat să fim singuri pentru o 
vreme și avem nevoie cu adevărat să 
fim conectaţi cu ceilalți. Dar s-ar 
putea să descoperi, de exemplu, că 
socializarea generală este mai puțin 
importantă decât faptul de a avea o 
legătură profundă, în mod regulat, cu 
câţiva oameni. 

S-ar putea să descoperi că poţi 


elimina unele dintre modurile mai 
puţin satisfăcătoare în care te 
raportezi la ceilalţi, că le poţi urmări 
pe acelea care îţi aduc o satisfacţie 
mai mare și că poţi avea mai mult 
timp pentru tine însuți. 

Îmi dau seama că nu este uşor. Dar 
acesta este procesul de a deveni din 
ce în ce mai conștient. Trebuie să 
trecem prin viaţă cu întrebarea: „Ce 
este cu adevărat important pentru 
mine?” Și să rafinăm încontinuu 
răspunsul. Nevoile şi dorințele 
noastre se schimbă. Pe măsură ce 
urmărim anumite lucruri care par 
importante și dezvoltăm anumite 
aspecte ale ființei noastre ca rezultat, 


prioritățile noastre s-ar putea 
schimba. 

De exemplu, munca mea a 
reprezentat o parte uriaşă a 
satisfacției şi a împlinirii mele în 
viață pentru multă vreme. Acest lucru 
începe să se schimbe întrucâtva. Am 
împlinit o mulțime din nevoile şi 
dorințele mele în acest domeniu. 
Simt nevoia de mai mult timp 
personal și dorința de a explora alte 
zone ale creativității mele. Acest 
lucru mă determină să dezvolt, de 
asemenea, noi moduri de a munci. 


A 


|: De ce eu par să ştiu de ce anume 
au nevoie familia și prietenii mei, dar 


nu și de ceea ce am eu nevoie? 

R: Dacă ai fost identificat cu un sine 
care are grijă de ceilalți sau cu unul 
care face plăcere, s-ar putea să ţi se 
pară mult mai ușor să ai grijă de 
nevoile altor oameni decât să le 
cunoști pe ale tale. Trebuie să înveţi 
cum să îţi distragi o parte a atenţiei 
de la ceilalți și cum să te concentrezi 
asupra propriei tale persoane. 

Este nevoie de exerciţiu, ca orice 
alt lucru pe care încercăm să îl 
stăpânim. Cei mai mulți dintre noi au 
fost condiționaţi să nu recunoască 
nevoile lor profunde. Nu am învăţat 
cum să fim sensibili față de noi înşine 
în acest mod. Cu oarecare sprijin şi 


exercițiu, poţi învăţa să faci acest 
lucru. 


Î: Și dacă am o mie de probleme - 
sănătate, bani, relaţii? De unde încep? 

R: Atunci când ai o mie de 
probleme, înseamnă de obicei că 
unele probleme de bază, subiacente, 
se manifestă în numeroase moduri 
diferite. Caută problemele esențiale 
subiacente cu care te confrunți, 
indiferent la ce nivel - emoţional, 
spiritual, fizic, mental - și acționează 
asupra acestora. Dacă vei începe să 
cauţi mai profund pentru a descoperi 
ce anume se întâmplă cu adevărat 
sub suprafață, aproape orice 


problemă ai lua, indiferent dacă este 
vorba despre bani, relații sau 
sănătate, se reduce la aceleași lecţii 
de viață de care ai nevoie pentru 
creşterea ta. 


I: Spui că o parte importantă a 
prosperității depinde de echilibrarea 
polarităţilor - în viaţă și în noi înșine. 
Înseamnă oare acest lucru că, cu cât 
devin mai fericită și mai prosperă, cu 
atât trebuie să mă aștept la căderi mai 
drastice? 

R: Nu, ba chiar dimpotrivă. Dacă te 
identifici cu o parte a polarităţii şi îți 
trăieşti viața în primul rând din 
această perspectivă, atunci, mai 


devreme sau mai târziu, viața te 
poate forța în cealaltă parte, astfel 
încât să începi să explorezi și să 
accepţi cealaltă polaritate. 

Dacă ai depus efortul conștient de 
a recunoaște și de a accepta ambele 
părți ale oricărei polarităţi, atunci 
„cuprinzi” deja ambele contrarii. Este 
o poziţie foarte stabilă. Odată ce ai 
dezvoltat ambele aspecte sau, cel 
puţin, le-ai conştientizat și acceptat 
pe amândouă, acest lucru te 
stabilizează. Ai o probabilitate mult 
mai redusă de a trece printr-o 
extremă negativă. 


Î: Am teama aceasta de a nu deveni 


prea fericită deoarece, atunci, va 
trebui să fiu la fel de tristă. Va trebui 
să mi se întâmple ceva neplăcut? 

R: Dacă probabil vrei doar fericire 
în viață şi nu vei accepta nimic 
altceva în afară de fericire, ești total 
identificată cu o polaritate şi o negi 
pe cealaltă, probabil de teamă. 
Desigur, probabil că viața va da peste 
tine și te va forța să trăieşti tristeţea. 

Dar dacă ai o acceptare a ambelor 
polarităţi, dacă înţelegi că viața 
umană consistă din momente de 
fericire şi din momente de tristeţe, 
vei traversa momentele de tristeţe 
ştiind că există şi o parte bună în 
toate acestea.  Plenitudinea şi 


satisfacția vieții nu dispar doar 
pentru că treci printr-un moment 
dificil. 


Î: Am mai puţini bani decât am avut 
cu cinci ani în urmă, dar mă simt mai 
prosperă. Cum de este posibil acest 
lucru? Se întâmplă pentru că acum îmi 
este mai puţin teamă sau pentru că 
sunt într-o fază de negare? Este 
progres sau negare? 

R: Cred că este vorba despre 
progres. Acest lucru se potrivește cu 
faptul că prosperitatea depinde mai 
puţin de situaţia noastră financiară 
decât de măsura în care nevoile 
noastre sunt satisfăcute în timpul 


vieţii. 

Cel mai probabil, ai evoluat spre o 
situație în care te afli mai mult în 
contact cu tine însăți în anumite 
moduri şi, în consecință, sunt 
satisfăcute mai multe dintre nevoile 
tale - probabil nu toate, ci mai multe. 
Dacă eşti mai aliniată și mai 
conectată cu tine însăţi, ar putea fi 
irelevant dacă situaţia ta financiară s- 
a schimbat ușor. 

Î: Și dacă s-a schimbat mai mult 
decât ușor, într-o direcţie negativă? 
Trezește-te și adulmecă penalizările de 
plată, corect? 

R: Atunci probabil va trebui să te 
întrebi ce anume ar putea reflecta 


pentru tine situaţia ta financiară. S-ar 
putea să fii nevoit să faci alt pas în 
direcția schimbării sau a vindecării. 


Î: Ai putea, te rog, să discuţi despre 
rezistenţă? De exemplu, am putea ști 
ce este bine pentru noi, dar tot nu 
putem face acel lucru. Oricine a urmat 
vreodată o dietă sau a suferit vreo 
dependenţă a dat peste asta. 

R: Când opunem rezistență într-o 
anume privinţă, este important să 
recunoaştem rezistența, să o onorăm 
și să descoperim în ce constă. Avem 
tendința să ne înjosim pentru că 
simțim rezistență. Când avem 
rezistență, este un motiv pentru 


aceasta. În loc să încercăm să trecem 
cu orice preţ peste ea sau să o facem 
să dispară, trebuie să ne oprim exact 
în locul în care ne aflăm și să 
recunoaștem ce este adevărat pentru 
noi în acel moment. 

De exemplu: „O anumită parte din 
mine nu vrea să facă acest lucru chiar 
acum şi, de fapt,.mă oprește să fac 
lucrul respectiv. Aşadar, ce este acest 
lucru și de ce se manifestă astfel?” 

Onorează ceea ce te opreşte. 
Comunică direct cu acest lucru. Când 
faci astfel, de obicei găseşti un motiv 
valabil. Odată ce recunoaștem și 
acordăm atenţie rezistenţei, şi o 
onorăm ca parte a întregului, 


lucrurile pot începe să se schimbe. 

Va trebui, probabil, să examinezi 
cât de mult ești identificat cu regulile, 
cu vocea autoritară dinlăuntrul tău. 
Energia autoritară provoacă 
întotdeauna energie rebelă, ambele 
în interiorul psihicului nostru și în 
interacțiunile pe care le avem cu 
ceilalți. 

Rezistenţa este o reacție la 
insistență. Cine insistă în interiorul 
ființei tale? Dacă descoperi că o parte 
din tine exercită mari presiuni pentru 
a face lucrurile într-un anume fel, 
acest lucru ar putea atrage o energie 
rebelă sau care opune rezistență. 


[ :Acest lucru are legătură cu 
dependenţele? 

R: Oamenii cu probleme serioase 
de dependenţă au, aproape invariabil, 
voci interioare puternic autoritare, ce 
reflectă de obicei valorile părinţilor, 
familiei sau religiei lor. Energia 
rebelă se dezvoltă ca reacţie la 
autoritarism şi devine aliniată cu un 
proces dependent. 

Dialogul interior are loc oarecum 
după cum urmează: 

Vocea autoritară: „Ar trebui să 
muncești din greu, să fii foarte serios 
și responsabil tot timpul! Ar trebui să 
mănânci doar alimente sănătoase şi 
nutritive! Ar trebui să mergi la 


biserică în fiecare duminică! Ar 
trebui să fii un părinte perfect pentru 
copiii tăi! Ar trebui să gândeşti doar 
gânduri pozitive!” Etc., etc. 

Vocea rebelă: „A, da? Cred că o să 
ies în oraș ca să beau ceva!” (Sau să 
mănânc o înghețată, nu contează.) 

Comportamentul dependent 
amorțeşte şi reduce temporar la 
tăcere vocea autoritară. Cu toate 
acestea, în dimineața următoare este 
înapoi, mai puternic ca niciodată: 

Vocea autoritară: „Ei bine, trebuie 
să spun că aseară chiar ai dat-o în 
bară! Acum va trebui să muncești de 
două ori mai mult pentru a fi o 
persoană decentă!” 


Interacțiunea dintre aceste energii 
se desfășoară iar şi iar, până ce 
persoana respectivă dobândește o 
anume conștientizare şi este capabilă 
să facă alegeri mai conștiente. 


Î: „Nu îndeajuns” este caracteristica 
mea. Singurul mod în care știu cum să 
țin sub control acest sentiment 
persistent este să afirm altfel. Există 
orice altceva ce pot face? 

R: Afirmațiile sunt întotdeauna de 
ajutor, dar cred că faptul de a 
pătrunde în această zonă și de a lucra 
cu acea parte din tine care simte 
astfel ar putea fi chiar mai benefică. 


Cel mai probabil, copilul din tine se 


simte inadecvat sau plin de defecte. 
Cu toţii avem în noi un copil rănit și 
trebuie să îl recunoaștem conștient și 
să lucrăm cu el. Cum poţi ajuta un 
copil care are o părere atât de 
proastă despre sine? Cum poţi aduce 
unele dintre punctele tale forte 
pentru a sprijini această parte din 
tine, în loc să treci peste ea sau să 
pretinzi că nu există? S-ar putea să fie 
nevoie să apelezi la ajutorul unui 
terapeut sau al unui grup de sprijin 
pentru a învăţa cum să faci acest 
lucru. Este un proces profund, care 
cere timp, dar are în mod sigur 
legătură cu abilitatea ta de a 
experimenta prosperitatea. 


Î Există cumva fenomenul de a nu fi 
într-un tipar? 

R: Da, avem momente de conștiință 
reală, ceea ce înseamnă că, pentru 
scurte perioade de timp, am putea fi 
liberi de tiparele noastre 
inconştiente. Apoi ne întoarcem la 
ele. leşim din nou la iveală, pentru un 
moment sau pentru o zi de claritate. 
Chiar dacă nu ne-am concentrat în 
mod conştient asupra creșterii 
personale, simplul fapt de a 
îmbătrâni şi de a ne maturiza ne 
oferă de obicei o pătrundere şi o 
conștientizare mai mari în legătură 
cu tiparele noastre. Noi suntem în 


stare să renunțăm la lucrurile care nu 
merg pentru noi şi să facem lucruri 
care merg mai bine. Dacă ne 
concentrăm asupra şi ne dedicăm 
creşterii personale, conştiinţa 
noastră creşte pe măsură ce trecem 
prin viaţă. Lucrurile pot deveni din ce 
în ce mai bune pe măsură ce 
îmbătrânim. Și chiar așa se întâmplă. 


Î: Îmi este greu să îmi imaginez că 
cineva ar putea acţiona în sensul de a 
fi mai vulnerabil. Pentru mine, a fi 
vulnerabil înseamnă a fi rănit. Se 
poate vindeca cineva îndeajuns pentru 
a fi vulnerabil de bunăvoie? Ce implică 
acest lucru? 


R: Da, poţi fi vulnerabil de 
bunăvoie. Trebuie să fim - deoarece 
suntem astfel. Vulnerabilitatea face 
parte din experiența umană. Suntem 
capabili să fim răniţi. Paradoxul este 
că te poţi simţi profund iubit și 
acceptat pentru ceea ce ești doar 
dacă îți poţi arăta vulnerabilitatea şi 
simţi că este acceptată. 

A avea puterea şi sprijinul interior 
pentru a avea grijă de tine însuţi 
transformă recunoașterea 
vulnerabilității într-o activitate 
sigură. Acest lucru nu înseamnă că nu 
vei fi niciodată rănit, fiindcă, de-a 
lungul vieții, chiar suntem răniți; dar 
dacă ai destulă putere și dedicare față 


de tine însuți, nu îţi vei permite să fii 
abuzat. Dacă ştii că o anumită 
situație este înspăimântătoare sau 
dăunătoare, vei face tot ceea ce 
trebuie să faci pentru a avea grijă de 
tine cât mai bine cu putinţă. Apoi, 
într-un anumit mod, îți limitezi 
vulnerabilitatea. Nu te arunci pur și 
simplu în lume într-un mod care îi 
lasă pe toți să te calce în picioare. 
Este vulnerabilitate cu protecție 
adecvată şi o putere care o sprijină. 


Î: Am asistat recent la unul dintre 
discursurile tale despre prosperitate și 
am observat că atunci când ai spus că 
a face mulţi bani nu este inclus în 


călătoria oricărui om, o undă de 
dezamăgire a străbătut încăperea. 
(Știu că m-am simţit dezamăgită; 
alesesem deja un nou iaht.) Cum 
răspunzi acestei reacţii? 

R: Cred că, la un nivel profund, este 
o alegere. Dumnezeu de acolo, de sus, 
nu a decis: „Bine, tu o să fii bogat, iar 
tu o să fii sărac și condamnat la 
sărăcie pe viaţă. Acum, descurcă-te 
cum poţi mai bine.” 

Cred că sufletul nostru face o 
alegere în legătură cu ce tip de proces 
de învăţare doreşte în această viață 
sau cu ceea ce ne trebuie pentru 
dezvoltarea noastră, ca ființe umane. 
Simt că suntem cu toţii provocaţi să 


găsim adevărata prosperitate în 
cadrul circumstanțelor particulare pe 
care le-am creat în vieţile noastre. 


Î: Refuz să cred că din călătoria 
sufletului meu ar putea face parte 
faptul de a fi falită toată viaţa. Faptul 
că folosesc cuvântul „refuz, cu 
sentimentul său extrem de încărcat, 
înseamnă că am în interiorul meu o 
energie sau un aspect renegat? 

R: Ar putea foarte bine să însemne, 
deoarece când este prezentă o 
încărcătură emoțională, energia 
renegată de obicei stă la pândă. Ai 
putea renega acea parte din tine care 
ar putea fi fericită cu foarte puțin - 


ascetul din interiorul tău. 

De asemenea, o parte din tine ar 
putea simţi: „Dacă nu voi avea 
niciodată mulţi bani, nu îmi voi 
satisface niciodată nevoile.” Asta e ca 
și cum ai fi condamnat la nefericire 
pentru tot restul vieţii tale. Şi dacă tu 
ai putea fi fericit trăind o viață 
simplă, doar cu banii de care ai 
nevoie pentru a face lucrurile pe care 
le vrei cu adevărat, şi să te simți 
împlinit de acea viață? Ar trebui să 
includă mari sume de bani? 

Î: Obișnuiam să cheltui nemăsurat 
în vremuri dificile și să mă gândesc că 
banii vor apărea întotdeauna. Sunteţi 
familiari cu vocea care spune: „Nu voi 


trăi pe măsura mijloacelor?” (E ca 
Scarlett O'Hara în Pe aripile vântului: 
„Nu voi mai suferi niciodată de 
foame!”) Cum o dresezi pe Scarlett 
O'Hara cu un Mastercard? 

R: Aici discutăm din nou despre 
energia rebelă. Cardurile de credit 
sunt foarte, foarte înșelătoare. Şi va 
trebui să avertizez oamenii să fie 
extrem de atenţi. Dacă ai şi cea mai 
mică tendință spre  autosabotaj, 
revoltă sau extravaganţă, probabil 
este cel mai bine să nu foloseşti un 
card de credit. Chiar și oamenii 
extrem de  chibzuiţi, super- 
responsabili, sunt surprinși de cât de 
rapid se acumulează toate datoriile şi 


au probleme să le plătească. Cardurile 
de credit satisfac acele părţi din noi 
care nu vor să cunoască limite. 


[:M-am așteptat întotdeauna să 
câștig foarte bine, mai bine decât 
părinţii mei, și acest lucru nu se 
întâmplă. Ai vreo idee de ce? 

R: Există posibilitatea să fii 
identificat cu un aspect al sinelui tău, 
care sună așa: „Dacă eşti o persoană 
de succes, ar trebui să câştigi această 
sumă de bani; ar trebui să câştigi mai 
mult decât părinţii tăi pentru că se 
presupune că standardul tău de viață 
trebuie să progreseze.” 

Probabil că ai negat sau renegat o 


parte din tine care sună mai degrabă 
aşa: „Nu îmi pasă cu adevărat să am o 
grămadă de bani. Nu îmi pasă nici 
măcar să am o carieră fabuloasă și de 
succes. Dacă aş putea să trăiesc într- 
un loc încântător, să fac ceva ce îmi 
place, să am oameni iubitori în jurul 
meu și să mă bucur de zilele mele, m- 
aş simţi foarte bine." 

Desigur, altă posibilitate este că îți 
blochezi inconştient propria abilitate 
de a face mai mulţi bani, din teama de 
putere sau de succes, ori din cauza 
revoltei. 


A 


I :Cum pot crea un buget dacă 
veniturile mele sunt extrem de 


nesigure? 

R: Veniturile mele sunt nesigure și 
au fost întotdeauna astfel. Fac tot 
posibilul pentru a estima ce anume 
cred că se va întâmpla. Fac planuri cu 
câteva luni sau cu un an înainte, lună 
de lună, pe baza numărului de 
workshopuri pe care le ţin, a sumelor 
pe care le-aș putea câștiga din 
drepturile de autor pentru cărțile 
mele și aşa mai departe. Încerc să 
planific într-un mod cât mai precaut, 
astfel încât să nu am parte de nicio 
surpriză neplăcută. Prin exerciţiu, 
poţi învăţa să faci estimări destul de 
competente. 

Apoi, pur şi simplu trebuie să 


continui să revizuieşti situaţia. Este 
foarte important să te uiţi la cât 
cheltuieşti. Una dintre cheile pe care 
le-am descoperit pentru formarea 
bugetului este că, odată ce ai 
identificat într-adevăr cu claritate 
nevoile tale referitoare la cheltuieli, 
într-un fel sau altul vei reuși să creezi 
venitul pentru a acoperi nevoile 
respective. Aceasta a fost experienţa 
mea, şi am văzut-o întâmplându-se şi 
pentru alţii de atâtea ori. 


Î: Formarea bugetului nu limitează 
cu m v aideea noastră despre 
prosperitate? Oare nu ne-am cheltui 
mai bine timpul vizualizând un venit 


mai mare? 

R: Nu, fiindcă atunci când formezi 
bugetul, creezi un model pentru ceea 
ce ai nevoie. Acest lucru permite 
universului să intervină şi să îl umple. 
Consider că acest lucru funcționează 
cel mai bine pentru a prelua controlul 
conștient asupra procesului, pentru a 
descoperi ceea ce îţi trebuie și apoi 
pentru a vizualiza venitul pe care îl 
vrei. Apoi continuă să îţi extinzi 
viziunea, puțin câte puţin. 

Majoritatea oamenilor cred că un 
buget le spune ceea cenu pot să 
cheltuiască. Un  bugetbun este 
echilibrat; lasă loc pentru unele 
lucruri pe care le vrei, precum şi 


pentru lucrurile de care ai nevoie. S- 
ar putea să nu fii în stare să 
cheltuieşti atât de mult pe cât ţi-ai 
dori chiar acum, dar cu un pic de 
răbdare, prosperitatea ta financiară 
va creşte. 


Î: Mi-e teamă că, pe măsură ce voi 
deveni  maiechilibrată, voi fi mai 
plictisitoare și neinteresantă. Ai vreo 
sugestie? 

R: Acest lucru are de-a face cu 
imaginea pe care o ai despre faptul de 
a fi echilibrat. A fi echilibrat nu 
înseamnă neapărat că eşti constrâns 
să adopţi calea de mijloc. Acest lucru 
înseamnă, de fapt, să lucrezi cu o 


gamă completă de energii. Înseamnă 
să te mişti conștient între extreme, 
ceea ce îți dă o libertate teribilă și o 
mulțime de opţiuni. 

Odată cu conştientizarea, începi să 
dispui de o oarecare alegere în 
legătură cu ce părți din tine sunt 
revelate şi când. Cu toate își au locul 
lor şi există loc pentru toate. Când îţi 
asumi responsabilitatea pentru şi te 
acomodezi cu toate aspectele sinelui 
tău, ai o gamă impresionantă de 
energii cu care să lucrezi și eşti chiar 
capabil să mergi de la o extremă la 
cealaltă. Poţi îmbrățișa şi exprima 
femeia sălbatică din tine, Afrodita din 
tine, hedonistul, ascetul, copilul şi 


multe altele. 

Din acest loc, poţi exprima şi trăi 
întreaga gamă a fiinţei tale, în funcţie 
de lucrurile care par adecvate în 
momentul respectiv. Ideea este că 
ajungi să alegi, în loc de a lăsa pur și 
simplu ca lucrurile să ţi se întâmple. 


I` :Principalul lucru care îmi 
întrerupe experiența prosperității este 
teama. Este adevărat că teama 
noastră ne va bântui până ce vom face 
acel lucru de care ne este cel mai 
teamă? M-am gândit să sar dintr-un 
avion pentru a scăpa de teama mea 
intensă de înălțime. 

R: Trebuie să îți recunoșşti teama și 


să lucrezi asupra ei. Nu cred că este o 
idee bună să lași teama deoparte și să 
te forțezi să faci lucruri pe care ţi-e 
teamă să le faci. Cred că o abordare 
mai bună este să examinezi frica, să 
fii cu teama, să o onorezi şi să o 
sprijini, şi apoi să discuţi paşii 
mărunți pe care i-ai putea face în 
direcția vindecării fricii respective. 

Mă gândesc la teama din mine ca la 
un copil speriat. Care ar fi cel mai bun 
mod de a te purta cu un copil speriat? 
Dacă ai avea un copil căruia îi este 
teamă de înălțime, l-ai împinge afară 
din avion? 

Nu, acela nu este cel mai bun mod 
de a gestiona situația asta. Un mod 


mai potrivit ar fi să te așezi şi să 
vorbești cu acest copil pe un ton 
blând şi plin de afecțiune, şi să lași 
copilul să exprime tot ceea ce se 
întâmplă pentru el. 

Poate că o voce puternică, 
insistentă spune: „Haide, asta ar 
trebui să faci.” 

Și acel tip de energie a puterii 
aproape garantează că polaritatea 
opusă - energia vulnerabilă a 
copilului - va ieşi la suprafață: „Dar 
mi-e frică, nu vreau să fac asta.” 

Încearcă să îi spui copilului: „Să 
vedem acum, dacă am vrea să facem 
acest lucru, ce anume am putea face 
ca să fie mai puţin înfricoşător pentru 


tine?” 

Prin intermediul acestui proces, 
începi să îți aliniezi puterea și forța în 
sprijinul acelui aspect înspăimântat 
şi vulnerabil al sinelui tău. Nu îl 
respingi, nici nu îl negi spunându-i: 
„Of, eşti atât de prost că ţi-e frică” sau 
„Mergi imediat acolo şi fă acel lucru.” 

Mulţi dintre noi şi-au folosit forța 
pentru a nega, suprima şi pedepsi 
vulnerabilitatea noastră. Trebuie să 
învăţăm să ne folosim forța în 
sprijinul vulnerabilității noastre. Un 
copil care simte că este ascultat, 
îngrijit, sprijinit şi încurajat devine 
din ce în ce mai puţin speriat. 

Putem face paşi mai mărunți şi 


teama noastră nu ne va mai bloca în 
viaţă. Dacă nu vom face pași mai mari 
decât poate gestiona teama noastră, 
vom progresa. 


A 


I :Crezi că cineva poate realiza 
singur acest tip de proces sau este 
necesar să avem un mediator sau 
terapeut? 

R: Cred că a avea un bun mediator 
sau terapeut poate fi foarte 
important. Cei mai mulți dintre noi se 
tratează pe ei înşişi în modul în care 
părinții noştri sau alte figuri 
semnificative din viaţa noastră 
timpurie ne-au tratat pe noi. În multe 
feluri, terapia este reeducare 


(reparenting). Este a fi cu cineva care 
îți arată cum să faci lucrurile diferit. 
După ce ai dobândit un anumit grad 
de experiență cu un moderator - 
experienţa altei persoane care este 
aici pentru tine - va fi mai uşor să faci 
singur acest lucru. 


I : „Echilibrarea polarităţilor” mă 
face să mă gândesc că trebuie să mă 
forțez să fac lucruri pe care nu vreau 
să le fac. Este asta o concepție greşită? 

R: Da, este. Nu trebuie să te fortezi 
să faci lucruri pe care nu vrei să le 
faci. Ai putea fi nevoit, într-o ocazie, 
să-ți dai un mic brânci într-o direcţie 
care e dificilă și provocatoare pentru 


tine, dar nu ar trebui să se simtă ca o 
forțare. Dacă într-adevăr se simte 
aşa, nu o face. Ar trebui să se simtă 
mai mult ca o explorare, ca ceva pe 
care vrei să-l faci, dar de care ești 
nesigur. E flexibilitate, nu forțare. 
Viaţa are un mod de a ne îndruma în 
orice direcție în care trebuie să 
mergem. 


Î: Te simți mai sigură pe tine acum 
decât înainte de a deveni o autoare și o 
profesoară de succes? 

R: Siguranța nu a fost o mare 
problemă pentru mine, probabil 
deoarece am fost crescută de o mamă 
puternică, aventuroasă. 


Dar da, acum chiar am mai multă 
încredere în mine, deoarece mi-am 
dovedit că pot avea succes în lume. 
Deţin un istoric al contribuţiei mele, 
al faptelor bune, al faptului de a fi 
recunoscută de lume şi al faptului de 
a trăi bine de pe urma acestui lucru. 

M-am confruntat cu o nesiguranță 
mai mare în domeniul emoţional al 
relațiilor. În această zonă mi-a fost 
mai greu. Şi da, acum mă simt mai 
sigură pe mine şi în acest domeniu. 


Î: Există vreo parte din tine, un sine 
renegat probabil, care crede că faptul 
de a deveni conștient reprezintă o 
grămadă de absurdităţi, că nu este un 


lucru asupra căruia oamenii au 
control, ci mai degrabă ceva care li se 
întâmplă? 

R: Hai să îți explic în felul următor: 
am o voce sceptică foarte sănătoasă. 
Nu este renegată în niciun fel. De fapt, 
ar putea fi una dintre formele 
primare ale sinelui meu. Când am 
început să mă implic în dezvoltarea 
personală, a trebuit să testez fiecare 
lucru la un nivel foarte practic ca să 
văd dacă funcționează. După ce am 
făcut mai mulţi ani acest lucru, sunt 
sigură că a ne asuma un angajament 
față de creșterea conștiinței noastre 
chiar ne va permite să facem 
schimbări uriașe în vieţile noastre. Şi 


desigur, am văzut cum propria mea 
viaţă a evoluat ca rezultat al urmării 
acestor principii. Eu tot trebuie să 
testez noi idei şi să mi le dovedesc 
mie însămi, totuși. 


I° :Comentezi în vreun fel 
comercializarea spiritualității? 

R :Această întrebare pare să 
provină din perspectiva 
transcendentă tradițională, că banii 
şi spiritul sunt opuse. Această 
perspectivă susține că banii 
reprezintă ceva non-spiritual, iar tu 
nu vrei ca spiritualitatea să fie 
contaminată de bani. Dacă înţelegi că 
banii sunt un simbol al energiei 


vitale, nu este nimic în neregulă cu 
faptul de a plăti cuiva o sumă 
potrivită de bani pentru informații şi 
îndrumare. 

Dacă profesorii oferă oamenilor 
promisiuni false pentru a face rost de 
bani, ei sunt pur și simplu lipsiţi de 
integritate. Nu contează dacă oferi o 
mașină uzată sau zece paşi spre 
iluminare; dacă oferi informații 
eronate, eşti lipsit de integritate. 


Î:De ce ar trebui să am atât de 
multe bogății când alţii au atât de 
puține? Ce mă face mai demn să 
„merit” toate acestea? 


R: Înainte de toate, ai putea 


presupune că este vorba despre o 
cantitate finită. Crezi că, în cazul în 
care partea ta de bogăţie devine mai 
mare, alți oameni vor avea o parte 
mai mică. Însă banii reprezintă o 
reflectare a energiei și există multă 
energie vitală care să circule. Este 
posibil pentru fiecare dintre noi să 
învețe să trăiască mai mult în acest 
flux, lăsând mai multă energie să se 
mişte prin noi şi vieţile noastre. 

Pe de altă parte, există o cantitate 
finită de resurse fizice în lume, prin 
urmare este adevărat că noi trebuie 
să fim conștienți de modul în care 
folosim acele resurse. Am creat o 
situație dezechilibrată, în care prea 


puţini dintre noi consumă prea multe 
din resursele lumii. 

Putem avea oricât de multă energie 
care să circule în viața noastră, în 
forma banilor, pe cât consideră 
universul că este potrivit, dar eu 
chiar cred că trebuie să fim conştienţi 
de modul în care trăim pe pământ și 
să nu îi consumăm resursele finite. 

Dacă vezi că ai mai mulți bani 
decât simţi că „meriţi”, îi poţi folosi 
ca un mijloc pentru a-ţi aduce 
contribuţia la viață. Foloseşte acea 
energie, foloseşte acele resurse 
pentru a face ceea te simţi îndemnat 
să faci. Acest lucru va sluji ca model 
pentru ceilalți că este în regulă să ai 


această energie şi putere. 

Vorbesc pe larg despre asta în 
Creative Visualization (Vizualizarea 
creativă) şi Living in the Light (Cum să 
trăieşti în lumină). Se rezumă la faptul 
că dacă îți urmezi inima, sufletul și 
adevăratele dorinţe, banii vin într-un 
mod care nu îți dăunează nici ţie, nici 
altcuiva. 

Î: Cărţi recente despre prosperitate 
discută despre cum să iţi urmezi 
fericirea și să găsești o profesie 
plăcută și interesantă, dar nimic nu 
este plăcut și interesant tot timpul, nu- 
i aşa? 

R: Da, unele lucruri sunt plăcute şi 
interesante tot timpul. Nimic din 


ceea ce cunosc nu este plăcut și 
interesant în fiecare clipă; orice lucru 
își are momentele sale dificile, 
provocările sale, problemele şi 
frustrările sale. Când faci ceea ce îţi 
place sau este potrivit pentru tine, 
poate fi foarte stimulator şi 
satisfăcător. 

„Să îţi urmezi fericirea” este o 
expresie adorabilă, dar sună de parcă 
se presupune că ar trebui să fii într-o 
stare de fericire tot timpul. Şi nu cred 
că lucrurile stau astfel. Nu cunosc pe 
nimeni care își trăiește viața în acest 
mod. Indiferent cât de mult le-ar 
plăcea ceea ce fac, oamenii nu trăiesc 
într-o stare de fericire continuă. 


Sunt convinsă că, atunci când 
urmăm ceea cene interesează cu 
adevărat, lucrurile pentru care avem 
cu adevărat energie în viață, avem 
parte de un grad înalt de implicare, 
fascinaţie, împlinire şi da, chiar de 
plăcere! 


Î: Am fost educată în spiritul ideii că 
dacă un lucru este plăcut, nu este 
muncă și că ar trebui să fim plătiţi în 
funcţie de dificultate. 

R: Nu cred că munca pe care o 
depui de-a lungul timpului este 
vreodatănumaiplăcută. Dar este 
posibil să fii plătit bine pentru a face 
lucruri care te bucură la modul 


profund. Mie mi se întâmplă acest 
lucru. Chiar dacă munca mea este 
plăcută, uneori, ea poate fi şi o 
problemă. Dar majoritatea lucrurilor 
pe care le fac vin direct din inima şi 
din sufletul meu, și chiar îmi fac 
plăcere. 


A 


I :De ce budismul ne spune că 
dorința este rădăcina oricărei 
suferinţe și că libertatea constă în 
lepădarea de toate legăturile noastre 
lumești, în timp ce tu spui să avem 
încredere și să ne urmăm dorinţele? 

R: Am auzit numeroase traduceri şi 
interpretări diferite ale acestei 
învățături. Nu sunt sigură la ce s-a 


gândit Buddha, dar mi-ar plăcea să 
cred că s-a referit probabil la poftele 
false cu care ne confruntăm când 
pierdem legătura cu inimile şi 
sufletele noastre. Cu toate acestea, 
am observat că modul în care 
numeroși oameni încearcă să aplice 
această învățătură conduce la 
negarea propriilor nevoi și 
sentimente umane, precum și la o 
bătălie  lăuntrică permanentă cu 
propria persoană. În loc să ne luptăm 
pentru a neelibera de experiența 
noastră umană, mi se pare că 
funcționează mai bine să 
recunoaștem că, în calitate de fiinţe 
spirituale, noi amales această 


experiență umană. Calea mea este să 
o îmbrățișez, să o onorez, să o 
explorez, să învăţ din ea şi să mă 
bucur de ea cât mai deplin cu putinţă. 


CAPITOLUL ZECE 
IN 


Poveşti despre prosperitate 


Aici sunt un număr de povești 
adevărate care explorează diferitele 
aspecte ale prosperității. Unele dintre 
aceste poveşti v-ar putea oferi hrană 
pentru gândire, iar altele v-ar putea 
inspira. 


Aceasta este povestea prietenei 
mele dragi Manuela Terraluna, o 


femeie înțeleaptă și strălucitor de 
frumoasă, care trăiește o viaţă de o 
prosperitate simplă şi profundă. 

I nesență, Manuela îşi trăieşte 
viaţa după modelulţiganilor. A 
preferat tot timpul să nu fie 
stânjenită de responsabilități 
financiare majore, prin urmare 
este liberă să își urmeze inima şi 
să își schimbe viața complet 
oricând are chef. În toţi anii în care 
am cunoscut-o, am observat că are 
întotdeauna exact suma de bani 
necesară pentru a face un pas mai 
departe - nici mai mult, nici mai 
puţin. 

Pentru mine, ea este un exemplu al 


libertăţii şi prosperității ce pot 
apărea când facem efortul lăuntric 
de a ne cunoaște profund pe noi 
înşine şi când nevoile noastre 
rămân simple, astfel încât să ne 
putem urma călăuzirea noastră 
intuitivă. 


Prosperitatea simplă 


Manuela s-a născut în Italia, în 
timpul celui de-al Doilea Război 
Mondial, în şuieratul bombelor care 
explodau pretutindeni. Mama ei a 
murit când avea trei ani şi a crescut 
într-un orfelinat condus de 
călugărițe. Copilăria i-a fost incredibil 
de înregimentată, lipsită de căldură şi 


afecțiune. Imediat ce a ajuns la vârsta 
la care putea să plece, și-a luat o 
slujbă și un apartament, și a început 
să exploreze pentru prima oară 
libertatea. 

După împlinirea vârstei de 20 de 
ani, a venit în Statele Unite, s-a 
îndrăgostit şi s-a căsătorit cu un 
bărbat american și a născut o fetiţă. 
În următorii 20 de ani, a avut diverse 
slujbe și şi-a dezvoltat numeroasele 
ei talente creatoare. Printre alte 
lucruri, a compus şi a interpretat 
cântece în italiană, a creat și a vândut 
colaje minunate şi a studiat regia de 
film, lucrând o perioadă ca director 
de distribuţie pentru filme și ca 


asistentă a lui Francis Ford Coppola. 
De asemenea, s-a dedicat unei căi de 
vindecare şi dezvoltare personală, 
lucrând cu numeroși profesori. 


După ce a trecut printr-un divorț, a 
venit să locuiască şi să muncească 
împreună cu mine, ca asistenta mea 
personală. Mi s-a părut una dintre 
cele mai conștiente, intuitive și 
plăcute persoane pe care le-am 
întâlnit vreodată, iar în curând a 
devenit una dintre cele mai bune 
prietene ale mele. 


După câţiva ani de lucrat împreună 
cu mine și de concentrare asupra 
vindecării emoţionale profunde în 
urma divorțului, Manuela a simțit 


dintr-odată un imbold puternic de a 
se întoarce în Italia. Acest lucru a 
luat-o prin surprindere, dat fiind că 
nu intenționase niciodată să trăiască 
iarăşi acolo. Cu toate acestea, 
sentimentul era atât de puternic, 
încât a pornit la drum aproape fără 
niciun ban și fără nicio idee despre ce 
urma să facă acolo. 

Deşi fusese la numeroase 
workshopuri de dezvoltare 
personală, nu avusese niciodată 
vreun interes să le conducă. Acum se 
simțea  îndemnată să ofere 
workshopuri în Italia. Pe măsură ce 
evoluau lucrurile, a cunoscut un 
succes foarte mare călătorind prin 


toată Italia, învățând şi instruind 
oamenii cu privire la ideile și 
tehnicile pe care le studiase. A atras 
numeroşi studenţi devotați, care s-au 
pregătit cu ea câţiva ani, astfel încât 
să îi poată continua munca. Inutil să 
mai spunem, prezenţa ei a avut un 
impact puternic asupra vieților 
multor oameni. 

După cinci ani, în ciuda succesului 
și a cererii continue pentru munca ei, 
a simţit intuitiv că era pe cale să 
încheie acest proces şi că era vremea 
să se întoarcă în Statele Unite. Încă o 
dată, nu avea nicio idee unde avea să 
trăiască ori ce avea să facă. 

În Italia l-a cunoscut şi s-a căsătorit 


cu Luigi, un bărbat minunat cu 26 de 
ani mai tânăr decât ea. Încă o dată, a 
fost provocată să îşi urmeze inima, în 
ciuda diferenței de vârstă ieșită din 
comun. Împreună, au venit pe Insula 
Kaua'i, unde eu am o casă. Nu după 
mult timp, Manuela și-a dat seama că 
nu mai voia să predea. În loc de 
aceasta, a fost atrasă de grădinărit şi 
de munca pământului. 

În prezent, ea şi Luigi lucrează ca 
îngrijitori pe o frumoasă proprietate. 
Ei locuiesc într-o căsuţă rustică de pe 
un teren spectaculos, cocoţat pe o 
stâncă, deasupra unei plaje superbe. 
În prezent, amândoi sunt în acelaşi 
timp încântați și împliniţi să îşi 


exprime creativitatea prin peisagism 
și grădinărit. Ei sunt profund dedicați 
unul celuilalt; e cu adevărat o relație 
de suflete pereche. Deşi venitul lor 
este foarte modest, nevoile lor 
financiare sunt minime. Ei trăiesc în 
paradis, îşi urmează propriile inimi, 
vieţile lor sunt simple și pline de 
mulțumire. Şi abia aştept să văd ce va 
face Manuela în continuare! 


Prietenul meu, Frank, este un 
exemplu minunatal prosperității 
ce poate apărea când ne asumăm 
riscul de a renunţa la ceea ce nu 
mai funcționează și de a ne urma 
visele noastre. 


Asumarea riscului 


Poveste scrisă de Frank Kramer 


Cu multă vreme în urmă, aveam o 
carieră strălucită, în interiorul unei 
instituţii financiare importante şi 
respectate. Slujba mea era una de 
prestigiu şi extrem de avantajoasă, şi 
promitea siguranță financiară pe 
viaţă. Și totuși eram nefericit şi 


profund tulburat în legătură cu 
calitatea vieții mele. M-am gândit că 
nu aveam cu adevărat o viaţă, aveam 
o carieră. 

Extenuarea provocată de slujba 
mea devenise atât de severă - 
inclusiv accese de depresie - încât 
am început să caut modalități de a 
merge mai departe. În calitate de 
manager de personal competent, 
aveam studii avansate în ceea ce 
priveşte planificarea, strategia şi 
fixarea obiectivelor. Şi totuși, toate 
eforturile mele de a găsi o nouă 
carieră păreau zadarnice. Se pare că 
nu puteam găsi o direcție. Aşadar, am 
renunţat și am făcut exact lucrul pe 


care nu l-aș fi dat ca sfat nimănui: mi- 
am dat demisia fără să am altă slujbă. 

Divorţat recent, cu obligații 
substanţiale la plata unei pensii de 
întreținere şi a pensiei alimentare, nu 
pot susține că am acţionat din 
înțelepciune sau curaj. A fost mai 
degrabă vorba despre disperare. 
Aveam o vagă idee despre ceea ce 
voiam să fac, dar părea ca un vis 
imposibil de atins. 

Anii care au urmat s-au dovedit a fi 
mai interesanţi şi inspiratori decât 
mi-aş fi putut imagina vreodată. Deşi 
trăiam de pe o lună pe alta, în 
incertitudine financiară, am fost atât 
de recunoscător să mă simt în viaţă și 


în legătură cu mine însumi, încât nu 
îmi păsa că nu aveam bani. Am 
început să scriu poezie, să descopăr 
natura și să citesc cărți despre noi 
idei pe care nu le mai întâlnisem până 
atunci  - cum ar  fiCreative 
Visualization (Vizualizarea creativă). 

Sunt uluit de modul în care 
lucrurile s-au întâmplat pentru mine. 
Nu aş fi putut plănui o strategie mai 
strălucită decât aceea care s-a 
întâmplat, de fapt, pur şi simplu 
„accidental”. 

Am fost întotdeauna fascinat de 
modul în care companiile încep să 
funcționeze, strâng bani și devin 
publice. Pe măsură ce am început să 


învăţ despre acest lucru, mi s-au 
deschis uși despre care nu am știut 
niciodată că există. Contabilul meu a 
spus în treacăt că urma să plece de la 
firma unde lucra, pentru a înființa o 
companie împreună cu alți câțiva 
asociaţi şi a întrebat dacă i-aş putea 
ajuta să strângă banii. Ceea ce am şi 
făcut. Am învăţat pe parcurs, am făcut 
multe greșeli, dar nu am regretat 
nimic, nici măcar pentru o clipă. După 
ce, timp de câţiva ani, „mi-am plătit 
datoriile”, unele dintre afacerile pe 
care le-am pus pe picioare au început 
să dea roade. Acum îmi permit luxul 
de a munci când am chef şi de a face 
ceea ce îmi place. 


Consider abilitatea mea de a mă 
juca drept una dintre cele mai 
importante calificări pentru ceea ce 
fac. Crescând în Louisiana, am un 


talent special pentru  istorisirea 


glumelor populaţiei cajun 


Într-o zi am creat un program artistic 
și am participat la un concurs de 
istorisit glume cajun. Am fost cu 
numărul respectiv în câteva cluburi 
de noapte, iar acum interpretez cu 
plăcere scenete, în diferite locuri din 
oraş. Scriu, de asemenea, poezii 
pentru copii, care au fost publicate în 
diferite reviste şi în propria mea 
carte. Aici e o mostră: 


Pensionarea 


Mi se spune adesea 
Că atunci când îmbătrânesc 
Am dreptul 
Din pensie să trăiesc. 
Sunt sigur că peste ani 
La o sută zece ani 
Voi avea nevoi cât se poate de simple: 

Aer curat să respir, 

O poveste cu miez să înșir şi 
Râsete care să-mi gâdile mintea, 
Ceva mâncare şi apă, şi apoi 
Alte bazaconii pe care le pot da la 
schimb 
Pentru un ceas 
Care dă timpul înapoi! 


Unul dintre avantajele de a fi fost 
falit, deprimat și de a te fi simţit ca un 
ratat este acela că reprezintă un 
teritoriu familiar; teama de eșec este 
mult mai rea decât „eșecul” în sine. 
După ce am atins un stil de viață la 
care doar am visat, am ajuns să 
înţeleg că nu există destinaţie, ci 
numai călătoria neîntreruptă a vieţii 
- plină de ocolișuri, obstacole și 
întorsături surprinzătoare de 
situație. Călătoria este atât de 
încântătoare pentru mine, încât 
merită toate aceste riscuri. 


xx Locuitorii Cajun din statul american 


Louisiana sunt descendenții acadienilor vorbitori de 
franceză din colonia franceză Acadia, adică 
actualele provincii canadiene New Brunswick, 
Nova Scotia și Prince Edward Island. (n. red.) 


lată o poveste adevărată din 
propria mea viaţă, care arată căile 
misterioase în care universul 
lucrează adesea pentru a ne 
satisface nevoile și pentru a ne 
aduce prosperitate. 


Uraganul Iniki mi-a sărit în 
ajutor 


Deţin o proprietate frumoasă, cu o 
casă mare, pe Insula Kaua'i. Mai mult 
sau mai puţin, am pus mâna pe Kai 
Mana cu câţiva ani în urmă, la un preț 
foarte rezonabil, aproape fără niciun 
avans. Am cumpărat-o în ideea de a 
organiza aici retrageri spirituale, dar 


în curând m-am confruntat cu 
probleme de climatizare zonală, 
astfel încât am transformat-o în „bed 
and breakfast” , unde oamenii pot 
veni pentru retrageri spirituale 
personale și vacanțe. 

Nu simt că „deţin” acest petic de 
pământ. Pentru mine, ideea conform 
căreia o ființă umană cu o durată de 
viață de câteva decenii poate deţine o 
bucată din Pământ, care are o 
vechime de milioane de ani, este 
remarcabil de arogantă și în esență 
ridicolă. Simt că acest pământ mi-a 
fost dat pentru a avea grijă de el şi 
pentru a-l administra. Este un mediu 
puternic, vindecător, şi simt că este 


destinat a fi împărțit cu alţii în 
moduri adecvate. 

Există o ipotecă considerabilă pe 
proprietate, care, uneori, a fost o 
povară financiară grea pentru mine. 
Și totuși, simt că acesta este un lucru 
pe care am fost menită să îl fac şi, 
cumva, m-am descurcat întotdeauna. 

Bucătăria şi băile casei erau într-o 
stare proastă când am cumpărat-o, și 
acestea s-au deteriorat în continuare. 
Cu câţiva ani în urmă, a devenit clar 
că era necesară urgent o renovare 
majoră. Am refinanţat proprietatea și 
am împrumutat 60 000 de dolari - 
îndeajuns pentru a face modificările 
adecvate, dar nu de cea mai bună 


calitate. Ştiam că o să-mi ia câteva 
luni pentru a mă organiza și pentru a 
desena planurile, așa că am plasat 
banii într-o investiție pe termen 
scurt, cu o dobândă bună, împreună 
cu un prieten de-al meu. El era un om 
de afaceri stabil şi de încredere. Mai 
făcusem investiţii împreună cu el şi 
înainte, și nu fuseseră probleme. 

Când a venit vremea să returneze 
banii, mi-a mărturisit că intrase în 
faliment şi că pierduse tot. Nu mai 
era nimic de făcut; pierdusem pur și 
simplu 60 000 de dolari, pe care acum 
îi datoram băncii. Nu mai aveam 
niciun ban pentru renovare. 

Am fost şocată şi complet pierdută 


în privinţa lucrurilor pe care trebuia 
să le fac mai departe. M-am rugat să 
înțeleg de ce s-a întâmplat acest lucru 
și ce anume trebuia să învăţ de pe 
urma lui. De asemenea, am cerut 
îndrumare în legătură cu reparaţiile 
necesare. În esență, am spus 
universului: „Bine, mi-ai dat locul 
acesta, acum arată-mi cum trebuie să 
am grijă de el!” Între timp, am anulat 
planurile de renovare şi mi-am privit 
dulapurile din bucătărie cum se 
degradează în umiditatea din Kaua'i. 
Trei luni mai târziu, Kaua'i a fost 
lovită de uraganul lIniki. Nu au fost 
pierderi de vieți omeneşti, însă insula 
a suferit distrugeri fizice masive. 


Toată lumea a fost zguduită din 
temelii. Ca întotdeauna când au loc 
asemenea evenimente, oamenii au 
fost forțați să își reexamineze viețile 
şi priorităţile. Uraganul a cauzat 
greutăți teribile pentru mulţi, şi 
totuşi, după aceea au urmat din plin 
vindecare, schimbare și 
transformare. 

Acoperişul casei noastre a fost 
smuls și purtat de uragan deasupra 
stâncii. Oamenii şi animalele nu au 
avut de suferit, însă distrugerile au 
fost enorme. Ca toată lumea din 
Kaua'i, am rămas fără electricitate şi 
legături telefonice timp de câteva 
luni. 


În cele din urmă, cu toate acestea, 
am primit o despăgubire de asigurare 
importantă. Reparând casa, am reuşit 
să o reconstruim mult mai frumos 
decât înainte. Dacă nu aş fi pierdut 
banii și aş fi mers înainte cu planurile 
mele anterioare, renovarea ar fi fost 
de o calitate mult mai scăzută, și o 
mare parte ar fi fost distrusă oricum 
de uragan. Prin urmare, timpul, 
energia şi banii investiţi în aceasta ar 
fi fost irosiți. 

Desigur, nu cred că am avut un 
uragan pe Kauai doar ca să îmi 
renovez eu bucătăria! Pentru mine, 
totuși, acesta este un exemplu 
remarcabil al modului în care 


evenimentele cooperează în mod 
sincronic. Acesta demonstrează, de 
asemenea, modul în care aparente 
dezastre - pierderea mea financiară 
personală şi uraganul devastator - se 
pot dovedi evenimente 
transformaționale puternice, care pot 
duce la o prosperitate mai mare, la 
numeroase niveluri. Acesta este unul 
dintre numeroasele evenimente din 
viața mea, când pare să acționeze o 
putere superioară. Și drept rezultat, 
acum locuiesc într-o casă mai 
frumoasă, de care oamenii din toată 
lumea se bucură acum ca de un 
centru de retragere vindecătoare. 


Aceasta este o poveste adevărată, 
scrisă de o colaboratoare anonimă. 
După cum vă puteţi imagina, după 
ce a câştigat la loterie, „Suzanne” a 
pierdut o parte din viața privată și 
a câștigat câțiva prieteni şi rude de 
care nu mai auzise până atunci. 


Câştigătoarea la loterie 


Prietena mea din copilărie şi cu 
mine am crescut în circumstanţe 
foarte asemănătoare. Mamele 
noastre au lucrat împreună ca 
chelnerițe timp de zece ani. 
Consideram că facem parte din „clasa 
de mijloc”. Părinții noştri aveau case 
în suburbii, însă acest lucru însemna 


că mamele și taţii noștri munceau cu 
toții cu normă întreagă sau peste 
program. Am fost prima generaţie 
care a mers la colegiu, iar aceia dintre 
noi care făceau acest lucru munceau, 
de asemenea, în timpul anilor de 
colegiu. Îmi voi numi prietena 
Suzanne. 

Suzanne s-a căsătorit la scurt timp 
după terminarea liceului și a născut 
un copil. Lucrase ca chelneriță din 
adolescență și a continuat să facă 
acest lucru. Când copilul ei avea în jur 
de nouă ani, improbabilul s-a 
întâmplat - a câștigat aproape 30 de 
milioane de dolari la o loterie a 
statului. Sora ei, pasionată de 


statistică, a estimat că şansele să se 
întâmple un asemenea lucru erau 
aproximativ aceleași ca o persoană 
să fie lovită de două ori de trăsnet! 

Soţul ei părea să beneficieze enorm 
de pe urma acestui lucru. Sănătatea și 
viziunea lui despre viitor s-au 
îmbunătăţit imediat. Părea să se 
bucure cu adevărat de tranziție şi a 
început să se simtă cu adevărat 
prosper. 

Suzanne, cu toate acestea, a găsit 
tranziția mai dificilă. De la o vârstă 
foarte fragedă, o mare parte din 
stima ei de sine și chiar din 
identitatea ei gravitau în jurul 
faptului de a putea face multe lucruri 


cu foarte puţin - capacitatea de a 
economisi pentru educația la colegiu 
a copilului ei, de exemplu, sau de a 
cumpăra o casă cu un venit limitat, 
strângând cureaua şi trăind o viața 
modestă. Cum trebuia să se simtă în 
acest nou rol? Cine era acum? Ce avea 
să facă cu toate cupoanele pe care le 
adunase? 

Formele primare ale sinelui ei - din 
perspectiva mea - erau o combinație 
între Muncitor Sânguincios, Insistent 
și Supravieţuitor. Aceste „forme ale 
sinelui” nu știau deloc cum să facă 
față unui asemenea noroc. Se simţea 
vinovată,  nedemnă și pierdută în 
mijlocul acestei noi  abundenţe 


financiare. Trei ani mai târziu, ea își 
găsește drumul printre aceste noi 
sentimente şi întrebări. Ea nu se 
plânge în legătură cu situaţia ei, însă 
definiția ei curentă asupra 
prosperității are mai puţin de-a face 
cu banii și mai mult cu relaţia ei cu 
sinele, familia şi cu lumea din jurul ei. 

Cu toţii ne închipuim că am dori să 
avem aceste provocări. Dar acest 
lucru nu face decât să demonstreze, 
după cum a spus cineva, că „Eşti 
prezent oriunde ai merge”. 


Uneori, mai puţin înseamnă 
mai mult 
Poveste scrisă de Katherine Dieter 


Tom s-a născut într-un orășel din 
nordul statului Minnesota. A crescut 
într-o familie de muncitori de origine 
scandinavă din anii '50. Când a 
terminat liceul și a dorit să se înscrie 
la colegiu, a reușit să împrumute o 
mică sumă de bani de la tatăl său și 
pentru asta îi rămâne recunoscător. 
După cum a spus el, cu toate acestea, 
banii nu au venit fără obligaţii, 
dimpotrivă - ceea ce înseamnă că nu 


a avut prea mult de ales în legătură cu 
ceea ce urma să studieze. După 
terminarea colegiului (şi după ce a 
restituit cu promptitudine banii 
tatălui său), era hotărât să facă 
lucrurile diferit cu copiii săi, când vor 
apărea. Şi într-adevăr, ei au apărut, 
nici mai mult, nici mai puţin decât 
patru. 

Într-o perioadă foarte scurtă de 
timp, în aproximativ zece ani, a creat 
o firmă de contabilitate care a avut 
un succes extraordinar; era chiar 
proprietarul unui avion privat, care 
fusese un vis din copilărie. Deşi 
impresaria unii dintre cei mai 
faimoşi muzicieni din anii '60 şi '70,a 


început să se simtă vag nemulțumit. 
Îşi realizase toate visele posibile din 
punct de vedere material - o 
proprietate masivă, câteva mașini, un 
avion -dar viaţa lui personală avea 
de suferit. 

Nu avea acea energie pentru 
familia lui, la care sperase. Copiii 
creşteau repede şi el simțea că 
sacrifica relaţia lui cu aceștia pentru 
a acumula mai multe „bunuri 
materiale”. Simţea o distanţare între 
el şi aceştia, remarcabil de 
asemănătoare cu distanţa dintre el şi 
propriul său tată. Singura diferență 
era aceea că Tom avea o alternativă. 
Tatăl său trebuise să își petreacă cea 


mai mare parte a timpului departe de 
familia sa, pentru a o întreţine. 

Când și-a dat seama de acest lucru, 
Tom a făcut o serie de schimbări 
drastice, prima fiind aceea de a vinde 
avionul. Dacă acesta ar fi fost 
suficient de important, l-ar fi păstrat. 
Dar el a descoperit că importanţa 
acestuia se diminuase, împreună cu 
importanţa tuturor celorlalte bunuri 
ale sale. Şi-a reajustat priorităţile. Şi- 
a redus implicarea în afaceri şi a 
creat mai mult timp împreună cu 
soția şi copiii lui. A început să se 
concentreze pe acele aspecte ale 
afacerii care îi făceau mai multă 
plăcere. A renunțat la clienţii cu care 


nu îi plăcea să lucreze. Și-a vândut 
proprietatea de la ţară. A început să 
dezvolte acea relaţie cu copiii săi, pe 
care şi-a dorit-o cu adevărat. 

Deloc surprinzător, afacerea a 
continuat să înflorească. El delegase 
cu atenţie sarcinile, iar afacerea a 
prosperat în următorii zece ani. Când 
a venit vremea ca fiul său să fie admis 
la colegiu, el a făcut acest lucru cu 
sprijinul sincer al tatălui său, care îl 
cunoștea bine. Când a venit vremea 
să plătească taxa de școlarizare, a 
oferit suma necesară fără nicio 
obligație. Abilitatea de a face acest 
lucru era mai importantă pentru Tom 
decât banii în sine. 


Un vis care mi-a schimbat 
viaţa 
Poveste scrisă de Marc Allen 


Am ajuns la vârsta majoratului în 
turbulenţii şi minunaţii ani '60. Între 
20 şi 30 de ani am încercat să trăiesc 
fără să acord deloc atenţie faptului de 
a-mi câștiga existența sau chiar 
întregului „plan material al 
existenţei”. Acest lucru m-a învăţat 
cel puţin două lucruri: 1) Universul ne 
asigură, cumva, cele necesare 
traiului, ca prin farmec, dacă facem 
ceea ce ne place, dar 2) Dacă nu avem 


grijă de noi, vom ajunge să trăim pe 
seama altor oameni. Trăim într-un 
sistem capitalist și avem nevoie de o 
anumită sumă de bani pentru a 
funcționa în lume. Acest lucru nu 
poate fi ignorat. Cu toţii suntem 
obligați să ne confruntăm cu acest 
lucru, într-un fel sau altul. 

Când aveam 30 de ani, Shakti și cu 
mine am început o mică afacere, care 
se ocupa de publicarea cărților şi a 
înregistrărilor noastre. În primii ani, 
am cheltuit mai mulți bani decât am 
câștigat. 

O parte a problemei, când m-am 
gândit la asta, era că aveam 
numeroase păreri negative despre 


bani, în general, şi despre succesul în 
afaceri, în special. Mi-era teamă că, 
dacă aş fi avut succes, cumva mi-aş fi 
pierdut sufletul. Nu aș mai fi fost o 
persoană spirituală. Aş fi devenit 
epuizat, lacom, devorat de 
materialism. M-aș fi abătut de la calea 
cea dreaptă şi mi-aş fi uitat scopul în 
viaţă. Apoi, într-o noapte, am avut un 
vis: 

Mă cățăram pe un munte cu 
formațiuni stâncoase; era o cățărare 
dificilă. Apoi am descoperit un drum 
forestier care urca pe munte mai 
încet, însă făcea ascensiunea mult 
mai uşoară. Am văzut o peşteră care 
pătrundea adânc în munte, însă 


intrarea era blocată de o poartă din 
fier forjat, cu modele elaborate. M-am 
jucat cu fierul răsucit din mijlocul 
porţii şi am tras afară o sabie cu un 
mâner din fier forjat. Pe urmă, poarta 
s-a deschis! Am intrat într-o peşteră 
întunecată. Era înspăimântător, dar 
aveam sabia mea, care să mă 
protejeze. 

După o călătorie printr-un tunel 
întunecat, am intrat într-o încăpere 
asemănătoare cu o catedrală, cu o 
boltă uriașă. O masă mare de ospeţe 
era întinsă în fața mea, plină cu tot 
felul de  lucruri:aur, mormane de 
bani, bijuterii, instrumente muzicale, 
flori, case şi maşini de mici 


dimensiuni, cărţi, casete, candelabre, 
mâncare - mormane și mormane de 
lucruri. Şi atunci o voce neauzită mi-a 
spus: Acesta este planul material. Nu 
trebuie să respingi nimic din el. Este 
aici ca să te bucuri de el - și să îl 
stăpânești. Bucură-te de el! 

M-am trezit cu o stare profundă de 
pace şi bucurie. Acel vis valora într- 
un fel cât câțiva ani de terapie. Nu e 
nimic de respins, există frumuseţe şi 
miracole în toate aspectele vieţii. A 
face bani nu te transformă automat 
într-un monstru. Banii îți oferă un 
instrument puternic pentru a face 
bine în lume, puterea de a schimba 
ceva, puterea de a-ţi îndeplini visele. 


După acel vis, afacerea mea a 
început să prospere. Nu mai lucram 
împotriva mea, conştient sau 
inconştient. 


Un cerc complet 
Poveste scrisă de Becky Benenate 


Mi-am pierdut tatăl la o vârstă 
fragedă. Mama mea, care nu a 
terminat niciodată liceul, nu putea să 
se descurce să crească singură patru 
copii. Ştia că trebuia să se întoarcă la 
școală pentru a avea un viitor, și a 
luat decizia dificilă de a trimite trei 
dintre cei patru copii ai ei în centre 
de plasament. Eu am fost unul dintre 
cei trei copii. Între 11 şi 17 ani, am 
locuit în cinci centre diferite - ceea ce 
nu a contribuit prea mult la clădirea 


stimei de sine. Eram confuză din 
punct de vedere emoţional, fără 
niciun fundament spiritual sau 
religios. Obişnuiam adesea să visez 
cu ochii deschişi despre vremurile 
fericite când familia mea era 
împreună - mama, tata, cele două 
surori ale mele şi fratele meu. 

Am devenit obsedată de ideea că, 
într-o bună zi, mă voi căsători, îmi 
voi forma propria familie şi voi oferi 
familiei mele tot ceea ce am pierdut 
în copilărie - siguranță, iubire, 
încredere, devotament. Ştiam că 
familia mea avea să fie perfectă şi că 
nimeni nu avea să o ia de lângă mine! 

M-am căsătorit la vârsta de 23 de 


ani. Fiica mea s-a născut trei ani mai 
târziu. Când fiica mea avea un an și 
ceva, soțul meu și cu mine am 
cumpărat Visul American - o casă cu 
patru dormitoare, două băi, dotată cu 
toate utilităţile. Aveam tot ceea ce 
credeam că mi-am dorit vreodată. 
Atunci de ce eram aşa nefericită? 
Dacă aveam tot ce îmi dorisem, de ce 
nu mă simțeam fericită şi prosperă? 
Aceste întrebări m-au condus pe 
calea descoperirii de sine şi a 
îmbunătăţirii personale. 

Am început să citesc tot ceea ce îmi 
pica în mână cu privire la dezvoltarea 
personală. Cele două cărți preferate 
ale mele au fost şi sunt în continuare 


Living in the Light (Cum să trăieşti în 
lumină), de Shakti Gawain şi The 
Nature of Personal Reality: A Seth 
Book (Natura realităţii personale: o 
carte a lui Seth), de Jane Roberts. 
Aceste cărţi, şi multe altele, m-au 
ajutat foarte mult. Am început să 
merg la workshopuri şi seminare. Am 
început să meditez şi să practic yoga. 
Am început să manifest un imbold 
lăuntric incredibil pentru a continua 
pe calea creşterii personale. Voiam să 
știu cine eram cu adevărat și ce 
voiam în viață. Trebuia să îmi găsesc 
scopul vieţii. 

Mi-am părăsit scumpa mea familie, 
fără să înţeleg pe deplin de ce. Am 


renunțat la casa mea și la economiile 
pe care le-am strâns ca familie. Am 
plecat fără nimic. M-am mutat la 
aproape 650 de kilometri distanţă, 
pentru a înţelege cine eram și ce 
aveam de gând. Nu aveam nici 
familie, nici prieteni. Pur şi simplu m- 
am mutat pentru că aşa părea corect 
în acea perioadă. Nu cunoșteam pe 
nimeni din comunitatea respectivă, 
iar ţara trecea prin recesiune în acea 
perioadă, astfel încât era greu să 
găseşti de lucru. 

Trecuseră 18 luni, iar eu tot nu 
găsisem un serviciu. Între timp, 
trăiam de pe urma cardurilor de 
credit. Plăteam chiria, mâncarea, 


cheltuielile pentru mașină, 
asigurarea, tot ceea ce îți poţi 
imagina pentru traiul zilnic, cu 
carduri de credit. Dintr-odată, aveam 
o datorie de 45 000 de dolari. 


Mi-am abandonat căutarea 
creşterii personale, simțind că m-am 
convins pe mine însămi de un lucru 
care pur şi simplu nu era adevărat. 
Poate că fostul meu soț avea 
dreptate, poate că într-adevăr îmi 
pierdusem complet minţile. Chiar 
când credeam că o să mor din cauza 
depresiei, mi s-a oferit o slujbă. Până 
în ziua de azi nu ştiu cum am reușit 
să trec de acest interviu fără să par 
disperată. Poate că pur şi simplu le-a 


fost milă de mine. În sfârşit, lucrurile 
începeau să se schimbe. 

Încet, încet, am început să îmi 
restabilesc relația cu dezvoltarea 
mea spirituală şi personală. Am 
început să am iarăși încredere în 
sentimentele mele intuitive. Cărţile 
mi-au salvat viața. Am început să 
creez un echilibru în viața mea și în 
sfârşit am fost în stare să am grijă de 
nevoile mele de bază. 

La câţiva ani după ce am început 
acel serviciu, am început să simt că 
era vremea să încetez să mai lucrez 
doar pentru a supravieţui şi să creez 
o poziție în domeniul care mă 
pasiona cel mai mult. Voiam să fiu 


implicată în domeniul cărților 
inspiratoare, același tip de cărți care 
m-au menţinut pe linia de plutire în 
timpul celor mai grele momente ale 
mele. Voiam să ofer ceva în schimb 
tuturor autorilor și editorilor ale 
căror lucrări m-au ajutat. 

Când mă uit în urmă, sunt uimită 
de toate lecţiile pe care le-am învăţat 
în timpul acelor vremuri dificile. În 
cele din  urmă,chiar am creat 
serviciul pe care mi l-am dorit în 
domeniul editorial și sunt 
binecuvântată cu oportunitatea de a 
ajuta autori precum Shakti să îşi 
creeze viitoarele lor lucrări - pentru a 
oferi ceva în schimb celor care mi-au 


oferit atât de mult. Sunt 
binecuvântată deoarece mi-am 
descoperit şi trăiesc scopul vieții 
mele! 

Şi în sfârşit, am familia pe care mi- 
am dorit-o întotdeauna. Anul trecut, 
frații mei şi cu mine am fost reuniți 
pentru prima oară în 23 de ani. 
Dezvoltarea unei relații cu aceştia 
este lentă, dar se întâmplă. Acum am 
o relație mai bună cu fostul meu soț 
decât atunci când eram căsătoriți - 
suntem foarte buni prieteni, cu o 
înţelegere și un respect mai profund 
unul față de celălalt. Am o relație 
minunată cu fiica mea care, acum, în 
vârstă de 12 ani, vine să locuiască cu 


mine. Continui să cresc atât pe plan 
personal, cât şi spiritual. Și din punct 
de vedere financiar, mi-am plătit 
toate datoriile şi am propria mea 
casă. 

Calea spre adevărata prosperitate 
nu este întotdeauna una netedă. Mi- 
am creat toate așa-zisele mele 
probleme. Dar sunt recunoscătoare 
pentru lecţiile pe care le-am învăţat 
pe parcurs deoarece iubesc persoana 
care am devenit prin intermediul 
acestui proces. Dacă suntem dispuşi 
să învăţăm lecţiile pe care ni le predă 
viaţa, să păstrăm iubirea în inimile 
noastre şi să trăim cu adevărat 
scopul vieţii noastre - prosperitatea 


este a noastră! 


Pentru mine, mama mea este un 
exemplu strălucit al cuiva care a 
creat o viață a prosperității simple 
în ultimii ei ani de viaţă. La 76 de 
ani, trăieşte cu un venit limitat și 
modest şi, cu toate acestea, se 
bucură din plin de viaţă. 

Ea trăieşte într-o încântătoare 
căsuţă închiriată, pe Insula Maui. În 
fiecare dimineaţă, după un mic 
dejun pe bază de fructe tropicale, 
trebăluiește în frumoasa ei grădină 
și apoi merge să înoate în ocean. 
Aici e descrierea pe care o face 
propriei sale vieţi: 


O bogăţie de timp 


Poveste scrisă de Beth Gawain 


Unul dintre numeroasele aspecte 
minunate ale faptului că îmbătrânim 
este că începem să avem timp. Este 
un lux minunat, după ce ieşim la 
pensie, să ne trezim dimineaţa 
capabili de a decide, sub impulsul 
momentului: „Ce vreau să fac astăzi?” 

După ce am încetat să mai activez 
în cariera mea de proiectant urbanist, 
unul dintre primele lucruri pe care le- 
am făcut a fost să cumpăr o carte 
despre păsări şi să îmi conving 
nepoata (o naturalistă cultivată) să 
mă ia cu ea, să observăm păsările. Am 
fost întotdeauna interesată de păsări, 
dar ea a trebuit să îmi arate lucrurile 


cele mai simple, cum ar fi să găsesc 
păsările printre frunze sau iarbă. La 
început am folosit binoclul cu sidef, 
moştenire de familie, cu care 
mergeam la operă! Acum, după ani de 
zile de călătorii și observat păsări, am 
o listă lungă de păsări pe care le-am 
văzut pe patru continente. 

Am început să fac exerciții de yoga 
cu câțiva ani în urmă, și încă mai 
exersez cu regularitate. Am vrut 
întotdeauna să învăţ să pictez în 
acuarelă. Așa că acum fac asta. Cel 
mai recent am învăţat olărie și am 
făcut toate farfuriile, vazele, ghivecele 
mele de flori, chiar şi un bazin pentru 
păsări, în curte. Este un sentiment 


minunat să ai timp să îți urmezi 
aceste interese noi, fără să le 
înghesui într-un program deja 
supraîncărcat. 

Îmi amintesc că, la vreo doi ani 
după ce m-am pensionat, fiica mea a 
devenit o fanatică a agendelor cu 
ajutorul cărora îți poţi planifica ziua. 
Mi-a dăruit una de Crăciun şi a 
început plină de entuziasm să îmi 
arate cum să o folosesc. Eram 
copleşită de rezistență! Ultimul lucru 
din lume pe care voiam să îl fac era să 
îmi umplu viața cu programe. l-a fost 
greu să înțeleagă acest lucru. Am fost 
întotdeauna o mamă ocupată, care a 
muncit şi a participat la ședințe până 


seara târziu, a scris rapoarte şi 
discursuri în weekend, a editat 
newsletterul „Părinţi fără parteneri” 
(”Parents without Partners”) și a fost 
vicepreședintă a asociaţiei. 

Acum, când mă întâlnesc cu 
oameni care m-au cunoscut în acei 
ani, ei mă întreabă: „Ce faci în 
prezent?” Răspunsul meu preferat 
este: „Cât mai puţine lucruri cu 
putință!” Alt răspuns bun este în 
italiană: „Dolce far niente”. 

Acest lucru mă aduce în punctul cel 
mai important. A avea timp pentru a 
face lucrurile pentru care nu am avut 
niciodată timp reprezintă o libertate 
grozavă, dar cea mai mare libertate 


dintre toate este să ai posibilitatea de 
a nu face nimic. 

A nu face nimic în cultura noastră 
ocupată nueste ușor. Acest lucru 
presupune o mutație importantă a 
valorilor și O schimbare 
semnificativă a obiceiurilor. Pe urmă, 
este nevoie de exercițiu. Impulsul de 
a începe să faci ceva, orice, este 
foarte puternic la început. 

O modalitate grozavă de a începe, 
cred, se află în natură. Pot petrece cu 


ușurință o oră așezată pur și simplu 
pe lanai , privind frunzele de 


palmier legănându-se în bătaia brizei 
sau privind mişunatul furnicilor pe 
cărare. Imi place să privesc picăturile 


de ploaie cum se preling pe frunzele 
bananierilor, ca niște mărgele de 
argint viu. Şi desigur, atunci când 
privesc valurile oceanului măturând 
plaja, tot sufletul meu pătrunde în 
ritmul primordial. Sau pur și simplu 
pot să plutesc în oceanul cald, fără ca 
măcar să înot. Îmi place să simt că 
pot „să nu fac nimic, nici chiar să 
meditez”. 

Cred că, pentru aceia dintre noi 
care sunt mai în vârstă, este 
important să fie un exemplu în lume 
cu privire la faptul de a ne bucura de 
momentele de liniște. Cultura noastră 
are atât de puţină liniște, atât de mult 
zgomot şi este atât de ocupată. 


Salutul nostru standard este „Ce mai 
faci?” sau „Cu ce te mai lauzi?” Chiar 
şi salutul nostru clasic, atunci când 
suntem prezentaţi oficial, este „Ce 
mai faceți?” Întrebăm „Cum te simţi?” 
doar atunci când cineva s-a 
îmbolnăvit - şi atunci sperăm că 
persoana respectivă nu se va întinde 
prea mult cu povestitul. Cel puţin 
acum spunem uneori „Cum îţi 
merge?”, dar de obicei răspundem 
pur și simplu „Sunt bine”. 

Întreabă vreodată cineva „Pe unde 
ai mai hoinărit?” sau „La ce te-ai mai 
gândit?” 

Cultura noastră pune atât de mult 
preț pe o viaţă plină de evenimente şi 


stimulatoare! Putem învăța să 
prețuim tăcerea, pacea, serenitatea? 
Putem dedica timp tuturor acestor 
lucruri? 

Vârsta a treia poate aduce o 
bogăţie de timp ce poate fi folosită 
pentru a merge în acele locuri şi 
pentru a face acele lucruri în legătură 
cu care nu ne-am învrednicit în toți 
anii de carieră şi responsabilități 
familiale. De asemenea, ne permite să 
avem parte de momente de liniște. 
Acum avem o bogăţie de timp pentru 
contemplare şi linişte. Avem din 
belșug timp pentru a fi. 


******* O lanai este un fel de verandă acoperită, 


patio sau prispă specifică arhitecturii din Hawaii. 
Numeroase case, clădiri de apartamente, hoteluri şi 
restaurante din Hawaii dispun de una sau de mai 
multe lanai (n. trad.). 

